
MUJO HRNJICA — EPSKI I HISTORIJSKI 


Ovaka je krvava Krajina: 

s krvi ručak, a s krvi večera, 
svak krvave žvače zalogaje, 
nikad b'jela danka za odmorka. 


Epskog Muju Hrnjicu je široj književnoj i kultur- 
noj javnosti na upečatljiv način predstavio Kosta 
Hormann u prvom svesku svoje znamenite zbirke 
muslimanskih epskih pjesama, objavljene davne 
1888. godine.! Zapravo, višestoljetna tradicija o 
ovom junaku, stihovana i prozna, dobila je u ličnosti 
Koste Hermanna kanonizatora sretne ruke, koji je ne 
samo priopćio niz pjesama u kojima je Mujo Hrnjica 
glavni junak, nego je također zabilježio i objavio us- 
mene predaje koje su učinile da se — u nadopunja- 
vanju s pjesmama — dobije živa i bogata epska bio- 
grafija ovog lika. 

Historijski predak epskog Muje Hrnjice bio je, 
po svemu sudeći, Mustafa Turčalović, koji se spo- 
minje u opsežnoj Historiji Bosne Saliha Hadžihu- 
seinovića Muvekita, povodom burnih događaja u 
Krajini 1637. godine. Mustafa Turčalović spomenut 
je u carskom fermanu, upućenom Mehmed-paši 
Vuči, među šestoricom Krajišnika čije je glave sul- 
tan tražio, povjerovavši u klevetu da su oni prilikom 
uzimanja otkupa za jednog uglednog sužnja prisvoji- 
li četrdeset hiljada groša. O kakvim se burnim vre- 
menima radilo, posve u skladu s metaforom o Kraji- 
ni — "krvavoj haljini", te u kakvim je historijskim 
okolnostima izrastao epski junak Mujo Hrnjica, 


1 Kosta Hormann, Narodne pjesne Muhamedovaca u Bosni i Her- 
cegovini, knjiga prva, Sarajevo 1888. 


pokazuje Muvekitovo svjedočanstvo o pašinu 
pokušaju da među ljutim Krajišnicima provede na- 
redbu sadržanu u carskom fermanu: "Da bi zaplašio 
Krajišnike, poslao im je (Mehmed--paša Vučo)| pri- 
jepis carskog fermana po svom čovjeku Meh- 
med-agi i pozvao ih na pokornost. Oni su ga vratili, 
ispalivši top i psujući mu oca i majku. Božjim da- 
vanjem, kad su ispalili top, on se rasprsnuo i pobio 
topčije. "2? Muvekit je našao za potrebno da između 
oklevetanih Krajišnika, čije glave sultan traži, poseb- 
no izdvoji Mustafu Turčalovića, za kojeg kaže: 
Spomenuti Turčalović Mustafa, to je dvorski ka- 
pudži-baša Hrnjica Mujo, koji je u tom stoljeću bio 
nastanjen na Bosanskoj krajini, po svom junaštvu i 
hrabrosti sličan Rustemu...'" Muvekit zatim daje Mu- 
jin životopis, sa osvrtom na porodični historijat, na- 
vodeći podatke i za braću Halila i Omera, a tiču se 
dolaska porodice u Krajinu, obznanjivanja Mujina 
junaštva i prillika pod kojima je poginuo, te pogibije 
njegove braće Halila i Omera, kao i znamenitog Tale 
Ličanina, koji se zatekao u njihovu društvu. Već se 
u Muvekitovim bilješkama prepliće povijesno i l!c- 
gendarno, a istaknuta je i činjenica o epskoj slavi 
braće Hrnjica, koja traje i u trenutku kada povjes- 
ničar ispisuje svoje napomene o ovoj krajišničkoj 
porodici: "Sve dok su bili živi spomenuti Mujo i 
njegova braća stalno su upadali u neprijateljske 
zemlje sa svojim četama i tamošnje krajeve plijenili. 
Čak su o junaštvu, koje su ovi ratnici pokazali u vo- 
jevanjima, spjevane mnoge pjesme na bosanskom 
jeziku. One se još i danas pjevaju i prenose s koljena 
na koljeno." S druge strane, svjedočanstvo Vuka 


2 Navodi iz Muvekitove Historije Bosne dali su prema prijevodu 
Lamije Hadžiosmanović, Fehima Nametka i Saliha Trake, koji upravo 
pripremaju ovo opsežno djelo za objavljivanje u izdanju Gazi Husrev- 
begove biblioteke u Sarajevu. Zahvaljujem se na davanju rukopisa na 
uvid. 


Frankopana, koji u izvještaju od 20. studenog 1641. 
godine u Kladuši nalazi izvjesnog Mustafu Koz- 
ličića, poznatog po svome četovanju, nije u protiv- 
rječnosti sa Muvekitovim navodima, zbog istog 
oblika imena (Mustafa), dok se oblikom prezimena 
(Kozličić) nastavlja na predaju (djevojačko prezime 
Hrmjičine majke biloj je, prema predaji koju navodi 
Hčrmann, Kozlić).3 

Međutim, naspram oskudne biografije historij- 
skog pretka Muje Hrnjice, stoji u narodnoj tradiciji, 
u usmenoj predaji, prebogata epska biografija ovog 
junaka, opjevanog u velikom broju krajišničkih pjes- 
ama. Zahvaljujući HGrmannu i Muvekitu, sačuvane 
su predaje o Hrnjičinu porijeklu, dolasku u Krajinu, 
obznanjivanju junaštva, neranjivosti olovnim met- 
kom, pogibiji iz potaje, iz busije; kao i drugi legen- 
dami epski junaci, Mujo ima čudesnog nepobjedi- 
vog konja, čiji se tragovi, zajedno sa tragovima 
njegova koplja, pokazuju s koljena na koljeno, zna 
se za njegov grob u Petrovoj gori, njegovu kulu u 
Kladuši, njegov bunar i slično, sve to u znaku nje- 
govih opjevanih pothavata, u kojima je često u 
društvu svoje braće i drugih krajiških epskih junaka. 
Legendarno je, prema tome, premoćno odnijelo pre- 
" vagu nad historijskim, pjesma je prekrilila zbilju, ep- 
ski je junak, ponijevši ime historijske ličnosti, u 
brojnim pjesmama bezbrojnih neznanih narodnih 
stvaralaca proživio svoj "'novi život'', bogata legenda 
a ne štura povijest roji asocijacije kada se spomene 
njegovo ime. Ovu činjenicu o neusporedivoj prevazi 
legendarnog nad historijskim ne treba gubiti iz vida, 
jer ćemo u protivnom doći u situaciju da sudimo 
tradiciji, da presuđujemo poeziji, u ovom slučaju 
epskom pjesništvu, čiji je jedan od najizraslijih juna- 
ka na području Krajine bio Mujo Hrnjica. 


3 Svjedočanstvo Vuka Frankopana navedeno je u knjizi Anđelka 
Mijatovića Uskoci i krajišnici, Zagreb 1974, str. 58. 


A upravo se to dogodilo ovom krajiškom junaku: 
u pregrijanoj atmosferi, izazvanoj mjeničnom aferom 
koja je buknula u ljeto 1987. godine, na Muju Hrnji- 
cu se sručila lavina napisa i izjava — u povodu inici- 
jative da mu se u Velikoj Kladuši podigne spomenik 
-— u kojima su se posve gubili kriteriji i zabacivali 
obziri, kao da se radi o stvarnoj ličnosti, o nekom 
zlikovcu čiji je spisak nedjela dobro poznat, a ne o 
epskom junaku iz dalekog 17. stoljeća, o čijem se 
povijesnom identitetu osim imena i viteške slave 
više ništa i ne znađe. Novinari su se naprosto utrki- 
vali u nastojanju da sa što žešćim pogrdđama ocrne 
Muju Hrnjicu, gubeći iz vida da pri spomenu ovog 
imena treba vođiti računa o složenom odnosu pjes- 
me i zbilje, o odnosu svijeta epske pjesme i povijes- 
ne stvarnosti u kojoj je ovo pjesništvo nastajalo i 
živjelo. Planovi epskog i historijskog bili su ispretu- 
rani, pobrkani su bili (epska) pjesma i (povijesna) 
zbilja, uz ime jednog legendarnog epskog junaka 
neutemeljeno su vezane povijesne projekcije, zasno- 
vane na pojedinačnim viđenjima krvave krajišničke 
historijske zbilje. Tako se dogodilo da su novinari 
uz ime jednog vjerođostojnog epskog junaka, kao 
što je Mujo Hrnjica, stavljali pogrdne i uvredljive 
kvalifikative. Teško je ocijeniti u kojim je 
slučajevima prevagnulo neznanje i neobaviještenost, 
a u kojima nedobronamjernost, ali je očito bilo i jed- 
nog i drugog. Tako je u ovom svojevrsnom suđenju 
Muji Hrnjici uporno i gorljivo stvarana predodžba 
"historijskoj krivici"! i nepodobnosti našeg epskog 
junaka. Da je to postiglo željenu djelotvornost, po- 
kazale su izjave i napisi koji su uslijedili izvan novi- 
narskih redova. Tako će jedan sveučilišni profesor 
za Muju Hrnjicu kazati da je kao buljubaša "'rađio na 
svoju ruku"',? jedan će političar izjaviti da je bio 
4 Darko Tanasković, Mujo Hrnjica i islam, NIN, br. 1915, od 
13.septembra 1987. godine. 
Na istom mjestu Tanasković je dao i drukčiji prilog raspravi o 


'"nasilnik kojeg istorija pamti po nasilju i ni po čemu 
drugom" 5 a jedan će politikolog presuditi da mu 
nema mjesta u našoj današnjici, jer on tu "nema šta 
da traži"", zdušno se zalažući da ovaj junak ostane u 
rezervatu narodne pjesme, među ostalim razlozima 
zato što simbolizira ''naše razlike i raspeća, naše raz- 
dore i raskole''.$ Sve je to vodilo uobličavanju svi- 
jesti kod šire javnosti o Muji Hrnjici kao zabranje- 
nom junaku, a time i svijesti o epici u kojoj je 


Hrnjici, karakterizirajući pisanje u povodu ideje o podizanju spomeni- 
ka kao "izraz neistorijskog gledanja na krajnje relativnu istorijsku isti- 
nu", zaključujući da je Hrnjica "nebitan za slučaj Agrokomerca, ali je u 
načinu našeg razmišljanja sastavni dio manira redefinisanja prošlosti 
po današnjim merilima". 


5 Vidi izvještaj po izlaganju Hamdije Pozderca u Cazinu, 
"Oslobođenje", prva polovica septembra 1987. godine. 


6 Muhamed Nuhić, Neka Muje u narodnoj pjesmi..., 
Oslobođenje", 44/1987, 14113, 14, od 3. oktobra. 


Očita nedosljednost ispoljena u Nuhićevu tekstu ogleda se u 
činjenici da su u njemu pomiješana dva plana — epski i historijski. Iz 
toga su zatim izvučene pogrešne premise i konačno doneseni neki su- 
dovi koji se ne mogu održati. Na ispreturanost epskog i historijskog 
plana ukazuje već i terminološka nepreciznost u Nuhićevom članku: 
epskom kontekstu, tj. pjesničkom djelu (usmenoj tvorevini), teorijski 
odgovara termin lik, dok je povijesnom kontekstu primjeren termin 
ličnost; kod Nuhića, međutim, javlja se povremeno termin lik u povi- 
jesnom, a termin ličnost u epskom kontekstu. Terminološka zbrka sig- 
nalizira, dakle, dublju principijelnu nedosljednost. Primjer takvog 
miješanja epskog i historijskog plana zomo se vidi u slijedećem ulom- 
ku Nuhićeva teksta: "Kao buljubasša, Hrnjica služi tuđinu, brani inter- 
ese okupatorske sile; brani on i svoje ognjište i ognjište Krajišnika (ali 
samo muslimana) od pohare s druge strane, najčešće od onih čija je 
ognjišta uništavao. Sve što čini, čini u ime te strane sile, u ime vlasti 
kojoj služi, u ime dina, a protiv krsta. Njegovi junački podvizi, opje- 
vani u pjesmama najčešće su oličenje razlika, suprotstavljanja zbog tih 
razlika, negacije prava na bitisanje zbog tih razlika. Takav, on nam ne 
može simbolizirati slavu, već naše razlike i raspeća, naše razdore i ras- 
kole..." Ovdje je vidljivo da, nakon viđenja krvave krajišničke zbilje i 
Hrnjičina mjesta u njoj, dakle historijskog plana, Nuhić bez dodatne 
argumentacije prelazi na ocjenu Hmrjičina lika u narodnoj pjesmi, tj. 
na plan epski, prenoseći viđenje povijesne zbilje u procjenu pjes- 
ničkog djela. 


oblikovan kao o pojavi nepoželjnoj za našu savre- 
menost. Sve je to stvaralo nelagodu u dijelu javnosti 
raspoloženoj da trezvenije gleda na ono što se 
događalo u Velikoj Kladuši i oko nje. 

U spomenutim napisima o Muji Hrnjici bilo je 
riječi i 0 epici čiji je on junak, i o povijesnoj zbilji s 
kojom ova epika, ukupno gledajući, korespondira. 
Potpisujući retke u kojima se govori o krvavoj zbilji 
svekolike krajine, koju je i narodni pjesnik označio 
metaforom "krvava haljina'', moramo primijetiti da 
ni ta zbilja — četovanja i sukoba, pohara i odvođenja 
roblja na obje strane negdašnje granice, u znaku 
služenja tuđinskim carevinama — nije bez svijetlih 
primjera uzajamnog uvažavanja, utemeljenog na ep- 
skom doživljaju života, u kojem je junaštvo smatra- 
no vrhunskom vrlinom. Jedno takvo svjedočanstvo 
—1to iz 17. stoljeća, dakle iz vremena u kojem su 
četovali preci epskog Muje Hrnjice — jeste pismo 
Mustaj-bega Ličkog, Hrnjičina "zemljaka" i epskog 
zapovjednika, upućeno Petru Smiljaniću, ocu 
čuvenog uskočkog harambaše Ilije Smiljanića, u ko- 
jem, između ostalog, stoji: '...Molimo vašu milost, 
pozdravite nam od naše strane sina vašeg harambašu 
Iliju. Čuli smo da je junak na toj krajini. Bog znade 
da nam je drago jere je naš. I eto mu uslasmo jedno 
pero sokolovo, zač je za nj. Hoće ga nositi prid juna- 
ci..." 7 No, ovo pismo nikako nije usamljen primjer. 
Slične primjere uzajamnog uvažavanja i koegzisten- 
cije u godinama primirja na osmansko—mletačkoj 
granici nalazimo na drugom kraju, čak u prethod- 
nom 16. stoljeću u praksi trgovine Bošnjaka iz 
utvrđenog Klisa na splitskom pazaru ili viteških tur- 
nira u borilačkim vještinama pod zidinama utvrđenih 


7 Navedeno prema: Muhsin Rizvić, Pisma muslimanskih kra- 
jišnika pisana bosančicom od XVI do sredine XIX stoljeća kao oblik 
stare epistolarne književnosti, Godišnjak Odjeljenja za književnost In- 
stituta za jezik i književnost u Sarajevu, knj. V, Sarajevo 1976, str. 
240. 

gradova i sličnog, o čemu se, na talijanskom jeziku, 
u izvještajima mletačkom senatu, nalaze brojne, 
često začuđujuće pojedinosti. Evo o tome zanimlji- 
vog ulomka u izvještaju iz 1571. godine, gdje se 
kaže: ''...Bivalo je da su ugovorene viteške utakmice 
između naših ljudi i Turaka, pače i na poljanama is- 
pod samih utvrda gradskih, a građani bi sa zidina i 
kućnih krovova gledali kako će se svršiti viteška 
igra..." 8 O jednoj takvoj zgodi kada je, u listopadu 
1571. godine, pod Zadar došlo šest bosanskih ko- 
njanika da pozove Zadrane na takmičenje u rat- 
ničkim vještinama, sačuvano je slijedeće svje- 
dočanstvo: "...Istoga dana, negdje pod večer dođe 
ispod zidina šest Turaka na konjima da pozovu na 
trku s kopljima one koji su bili voljni da im se oda- 
zovu. Šestorica naših se odazva, a svijet se pope na 
zidine i krovove kuća da ih gleda. Svaki konjanik 
poljubi svoga protivnika u čelo, a onda nasrne jedan 
na drugoga i dobro, pošteno su se borili i jedni i 
drugi, samo što jedan od neprijatelja i Jakov 
Omišanin napuste konje sišav na zemlju. I obojici je 
tekla krv iz nosa i iz usta, ali brzo su ih ojačale dobre 
rakije... + 9 Isti ljetopisac sačuvao je od zaborava još 
jedan čudesan primjer uzajamnog uvažavanja u is- 
tom, viteškom duhu: '...Kapetan Juraj sa svojim 
kopljem skinu Turčinu vizir s glave, pa se opet sus- 
retnu i kad se kapetan Juraj požali da mu je konj bio 
ubijen protiv viteških pravila, Turčin obeća da će mu 
za četiri dana poslati svoga, na što se poljube i svaki 
se povuče na svoju stranu..." 


8 Olinko Delorko, Uvod u zbirci Narodne pjesme otoka Hvara. 
Prema zapisima osmorice sabirača Matice hrvatske u devetnaestom 
stoljeću, Priredio Olinko Delorko, Split 1976, str. LVII. 


Terminima Turčin i Turci označavani su u ono vrijeme bosanski 
Muslimani, pa je ove termine usvojio i talijanski hroničar. 


9 Isto, str. LXX, bilješka br. 85. 
10 Isto, bilješka br. 87. Svi prijevodi sa talijanskog su Delorkovi. 

O spasonosnoj djelotvornosti pobratimstva među 
ratnički suprotstavljenim pripadnicima različitim 
carevinama, koje je opet povezivala pripadnost istom 
jeziku i tlu na osmansko-—mletačkoj granici sredinom 
17. stoljeća, na upečatljiv način svjedoči glasoviti 
turski putnik Evlija Čelebi, u dijelu putopisa koji se 
odnosi na krajišničke okršaje sa Morlacima u mle- 
tačkoj službi: | 

Jedan krajiški gazija, međutim bio je sak- 
rio jednog kršćanina haramiju u kožu. Kad 
su toga junaka i onoga nevjernika koga je on 
čuvao prijavili paši, paša se rasrdio i nare- 
dio: 

— Odmah mi dovedite toga čovjeka i za- 
robljenika kojeg je sakrio. = 

Kad su obojica došli na stratište i kad je 
paša naredio: ; 

— Odmah krvnika! — ovaj se junak savio 
oko vrata svoga zarobljenika, te pomažući i 
plačući reče: 

— Aman, veliki veziru, ja sam se s ovim 
zarobljenikom pobratio na bojištu, mi smo 
jedan drugom dali vjeru. Ako njega pogubiš, 
on će s mojom vjerom otići u raj i to će za 
mene, jadnika, biti šteta; a ako ja umrem, pri 
meni će ostati vjera ovog zarobljenika koga 
sam ja pobratio, pa ćemo oba u pakao, te 
sam opet na gubitku. 

On se bio složio na svoga zarobljenika, i 
nije ustajao s njega. 

Kad je odvažni paša upitao: 

_ Hej, gazije, šta je ovom čovjeku? 

Serhatske gazije mu odgovoriše: 

- Kad naši junaci na ovoj krajini padnu u 
kršćansko ropstvo i tom prilikom jedu i piju 
za stolom, oni se pobrate s kršćaninom i za- 
kunu mu se na vjernost. Kršćanin da vjeru 
muslimanu da će ga u slučaju potrebe izbavi- 

ti iz nevjerničkog ropstva, a musliman, opet, 
(zada vjeru kršćaninu) i rekne: 

Ako ti padneš nama u ropstvo, i ja ću 
tebe izbaviti od Turaka." 

I tako dadu čvrstu vjeru (ahd-i eman)| 
rekav: ' 

"Tvoja je vjera moja, a moja vjera je, 
opet, tvoja." 

"Je li?" 

"Jest." 

Zatim laznu međusobno krvi. Tako se po- 
brati musliman s kršćaninom. 

Eto u ovom slučaju ovaj nevjernik je pob- 
ratim ovoga gazije. On je nekada izbavio iz 
ropstva ovoga muslimana. Sada je, eto, taj 
nevjernik što je u rukama ovih ljudi postao 
sužanj. Ako ga {njegov pobratim) sakrije i 
ako se on spase, onda je on ispunio Svoju za- 
danu riječ i vjeru (ahd-ii eman). Zatim bi od 
njega uzeo svoju vjeru, a njemu vratio njego- 
vu vjeru. A ako sada ovaj kršćanin bude ubi- 
jen, on ide u raj, a ovaj (musliman) ide u pa- 
kao s vjerom nevjernika. Premda ovo nema 
ni u muslimanskoj ni u kršćanskoj {svetoj| 
knjizi, to je ipak ovakav običaj na ovoj krajini 
čest. 

Kad su to sve kazali paši, on je rekao: 

— Oslobađam ih obojicu. 

Na to obojica nokat u ledinu i iščezoše. 
Svi mi, međutim, ostali smo zapanjeni pred 
ovim razgovorom. \1 


Kao što se iz ljetopisnih svjedočanstava koja su 
navođena dade zaključiti — zajedništvo je samo kao 
kovanica tvorevina našeg doba. Dobrosusjedsko 
uvažavanje i u različitostima (vjerskim, nacionalnim) 


u Evlija Čelebi, Putopis. Odlomci o jugoslovenskim zemljama. Pre- 
veo,uvod i komentar napisao Hazim Šabanović, Sarajevo 1973, 
str.147-148. 

— koje je zalog i naše budućnosti — postojalo je i 
održavalo se i u vrlo složenim okolnostima u 
prošlosti na ovim prostorima. 

Kada je opet riječ o samoj krajiškoj epici, ne 
može se uspješno braniti teza o tome da je ona kroz 
lik jednog od svojih najopjevanijih junaka (Muje 
Hrnjice) otjelovila ''naše razlike i raspeća, naše raz- 
dore i raskole'. Naprotiv: tolerantnim tonom, 
viteškim uvažavanjem protivnika, koje nerijetko 
vodi pobratimstvima i sličnim primjerima 
zbližavanja, često je promovirala upravo ono za što 
se i zastupnici sporne teze načelno i s pravom zalažu 
— "zajedničko i zajedništvo''. Primjera ima napretek i 
o tome je već pisano (Maretić, Murko i drugi pozna- 
ti slavisti). S druge strane, na crtu načelnog prevlad- 
avanja konfliktnih situacija među suprotstavljenim 
stranama na negdašnjoj osmanskoj granici, kao na 
jednu od osobenosti muslimanske epike, ukazivao je 
jedan od njenih najtemeljitijih istraživača, njemački 
slavist Alois Schmaus;: "...Epsko doba se čuva u 
sjećanju, ali njegov borbeni elan, njegov etos se ne 
obnavlja u svakodnevnim sukobima, kao što je to 
slučaj sa hrišćanskom pesmom sve do pred kraj 
turske vladavine. Promena ukusa ide u pravcu repre- 
zentacione funkcije epike — otud umnožavanje opis- 
nih elemenata i škola tzv. 'kitnjastog stila'— i njenog 
zabavnog karaktera — otuda gomilanje građe, sta- 
panje heterogenih motiva, isticanje senzacionalnosti 
u ulogama prerušavanja, podsticanje napetosti slož 
enijom intrigom i sporim raspletom...'' !2 

Konačno, u smislu kritičkog vrednovanja naše 
svekolike baštine, pa i epskog naslijeđa, ne možemo 
se zadovoljiti preporukom — izrečenom kao u strahu 
da se ne dira ta "Pandorina kutija", iz koje bi mogli 
zapuhati opaki vjetrovi — da Hrnjica treba ostati u za- 
branu narodne pjesme ("Neka Muje u narodnoj 


12 Alois Schmaus, Studije o krajinskoj epici, Zagreb 1959, str. 
129. 

pjesmi..."), Naše vrijeme treba da ponudi svoje 
viđenje epskih junaka s obje strane bivših granica, 
utemeljeno na brižnom proučavanju, koje će biti 
vođeno ljubavlju i dužnom pažnjom prema djelu 
bezbrojnim neznanih narodnih pjesnika, a ne bezraz- 
ložnim strahom i neosnovanom odbojnošću. Insisti- 
rajući na onome što zbližava, a toga u krajišničkim 
pjesmama i te kako ima. U takvim traganjima, dakle, 
treba nalaziti mjesto Muje Hrnjice u našem svekoli- 
kom epskom naslijeđu.! 


Dr. Munib MAGLAJLIĆ 


B Izbor pjesama o Muji Hrnjici načinjen je prema spomenutoj 
Hormannovoj zbirci. U tekstu pjesama vršene su jedino pravopisne 
intervencije, u skladu sa današnjom normom. Imenice turčin i turci 
pisane su malim početnim slovom, jer u ovom slučaju označavaju 
pripadnost islamskoj (,turskoj") vjeri, a ne etničku pripadnost 
turskom narodu. Na isti način, imenice vlah i vlasi pisane su također 
malim početnim slovom jer u pjesmama ne označavaju narodnosnu 
pripadnost. nego općenito nemuslimane. 


1. 
Mujo Hrnjica pogubi 
Simuna Brehulju 
(Sarajevo) 


Nigdje zore ni sabaha nema, 

iz Kladuše četa izlazila, 

u toj četi trista Krajišnika, 

pred tom četom do tri buljugbaše: 
prvo bješe od Orašca Tale, 
drugo bješe sa Kladuše Mujo, 
itreće je Arnaut-Osmane. 

Eto čete poljem Kladuškijem, 
pa su prešli sve polje Kladuško, 
i pođoše lugom zelenijem, 

pa ih tude danak ostavio. 
Tamna noćca pade na zemljicu, 
pa na lugu konje ustaviše, 

svaki svoga konja odjahao, 

pa popinju konje na sidžime, 

da im pasu djetelinu travu. 

Pa na lugu turci zanoćiše, 

ujutro su rano podranili 

otalen su turci polazili. 

Iziđoše na Jadin-planinu, 

na planini konje razjahaše, 
ispod jela turci posjedaše, 

pa u travi sofru postaviše, 

pa stadoše piti hladna piva. 

Sam ne pije Arnaut-Osmane, 
Osman se je jandan izmaknuo. 
Osman sjedi pod zelenom jelom, 

uz jeliku pleći prislonio, 

preko krila pušku preturio, 

pa se Osman na misli turio. 

A viče ga Ličanine Tale', 

,,Hod', Osmane, da pijemo pivo!" 
A veli mu Arnaut-Osmane: 
Neću, Tale, s Mujom piti piva." 
Pa ga viče sa Kladuše Mujo: 

,O sestriću, Amaut-Osmane! 
Primakni se da pijemo pivo." 

A veli mu Aranut-Osmane: 

,0O, daidža, sa Kladuše Mujo, 
neću s tobom piti hladna piva." 
Najposlije Halil ga zamoli: 

10, sestriću, Osman-bajraktare, 
primakni se da pijemo pivo!"' 

A veli mu Osman-bajraktare, 
,,0, moj dajo, Mujagin Halile, 

s vama neću piti hladna piva! 
Kako ću se s vama napojiti, 

kad smo onu četu pokupili, 

pa smo sašli u zemlju kaursku, 
ko posječe s kaurina glavu? 
Posječe je Mujo il' Halile. 

Ko zarobi roblje iz kaura? 
Zarobi ga Mujo jal' Halile. 

Ne kaže se Osman da je junak, 
a Osman je vazda bolji junak, 
nego Mujo sa bratom Halilom." 
Osman grlom u planini viknu: 
,Ha, na noge, sa Kladuše Mujo, 
da mi naše dijelimo društvo, 

da ja iđem kud je meni drago, 

a vi hajte kud je vama drago!"' 
Društvo moli Osma na planini: 
, Daj, Osmane, društva ne razdvajaj!"" 
AI' Osmana umolit ne mogu. 
Mujo viknu svog brata Halila: 


.Hajd', Halile, razdvajaj družinu 
sa našijem Osman-bajraktarom, 
ti mu podaj valjanu družinu. 
Podaj njemu do dva Kurtagića 

i podaj mu Begzadić-Aliju 

i podaj mu Orlanović-Husa." 
Ode Halil društvo razdvajati, 

pa mu dade biranu družinu. 
Dade Osmu do dva Kurtagića, 

i dade mu Orlanović-Husa, 

i dade mu Begzadić-Aliju. 

Na troje su društvo razdvojili, 
Mujo zbori na planini Talu: 

, Kud ćeš, Tale, četu pokrenuti?" 
A veli mu Ibrahime Tale: 

,Ja ću ići Šibeniku gradu." 

A što reče Arnaut-Osmane: 

,Ja ću svesti društvo do Timoka, 
tankoj kuli od Timoka bana. 

Ja sam čuo iljudi mi kažu, " 

da je zenđil od Timoka bane, 
neću li mu kulu porobiti 

i banovu osijeći glavu, 

i njegovu kćerku zarobiti, 

a na ime lijepu Ružicu." " 

Kad to čuo sa Kladuše Mujo, 
pa pogleda Osman-bajraktara, 
pa Osmanu Mujo govoraše; 
,Sjed', Osmane, prisjelo ti meso! 
Lasno nije do Timoka saći, 
daleko je Timok otišao, 

sve će tvoje društvo izginuti, 

u Timoku, gradu bijelome. 
Znaš, Osmane, nije bilo davno, 
gdje je Mujo triput salazio 

do Timoka grada kaurskoga, 
vodio sam po hiljadu druga, 
vazda mi je društvo izginulo 


19 


20 


u Timoku, gradu kaurskome, 
pa se bojim, Osman-bajraktare, 
i tvoja će izginut družina." 
Ražljuti se Osman-bajraktare, 
pa od zemlje na noge skočio, 
Osman s nogu Muju govoraše: 
, Ne plaši mi društvo u planini!" 
Osman grlom bijelijem viknu: 


" ,Za mnom braćo, stotina turaka, 


da siđemo do Timoka grada!" 
Za njim pođe stotina turaka, 
Tale viče Osman-bajraktara: 
,Čuješ mene, Osman-bajraktare, 
ko izađe prvi na planinu, 

na planini da se pričekamo."' 

To rekoše, pa se rastadoše. 

Ode Osman duboku Timoku, 
ode Tale pravo Šibeniku, 

a ostade na planini Mujo 

i kod Muja stotina turaka. 

Mujo viče svog brata Halila: 

,0, Halile, brate od matere! 

Mi ostasmo ovdje na planini, 
sad kud ćemo društvo okrenuti?" 
A veli mu Mujagin Halile: 

Ne znam, brate, mojega mi dina!" 
Tada Mujo govori Halilu: 

, Da bijasmo sašli u Kotare, 

da sveđemo stotinu turaka, 
nećemo li štogod zadobiti, 

moj Halile, u lomne Kotare." 

A veli mu Halil na planini: 

, Ja, Boga mi, u Kotare neću, 
naše čete nikad ne izlaze, 

brate Mujo, ozd6 iz Kotara. 

Već sam čuo i ljudi mi kažu, 

da se skoro vlašče naselilo 

u Primorju gradu bijelome, 


da je tanku načinilo kulu, 
'nake kule u Primorju nema, 
da je zgodno, karara mu nema, 
da imade na hrpe dukata, 

i skoro se vlašče oženilo, 

po imenu Brehuljić-Šimune, 
pa sam čuo, brate Mustafaga, 
ljepše nema nikakve djevojke 
nego što je ljuba Šimunova. 
Ona nema od srca evlada. 

Da iđemo, brate, u Primorje, 
da udrimo kuli Šimunovoj, 
nećemo I1' mu kulu porobiti 

i njegovu ljubu zarobiti." 

Ode Mujo besjedit Halilu: 
,Sjed', Halile, ujela te guja! 
Dati vidiš Šimun-kapetana, 
da ga vidiš, popala bi tebe, 
moj Halile, troljetna groznica! 
Triput sam se junak prigodio 
sa đidijom Šimun-kapetanom, 
sva triput mi društvo isjekao." 
Sve to Mujo govori Halilu. 
Kad to začu Mujagin Halile, 
pa od zemlje na noge skočio. 
Birđem Halil do malina dođe, 
Halil uze za dizgin malina, 
ode Halil govoriti Muju: 
,Čuješ mene, brate Mustafaga! 
Ako nećeš sa mnom polaziti, 
Halil tebe ni moliti neće, 

a Halil će samcat polaziti, 

i Halil će u Primorje saći." 

Pa to reče, ođe niz planinu. 
Žao gaje Muju upušćiti, 

sama brata bez ikakva druga, 
nije brata dok ne rodi majka. 
Mujo viče iz glasa Halila: 

,Stan', Halile, pričekaj me tude, 
i Mujo će s tobom polaziti, 
ja te sama upušćiti neću." 
Pođe Mujo strmo niz planinu 
i za Mujom stotina turaka. 
Svoga brata stiže u planini, 
pa zajedno iđu niz planinu. 
Taj su danak vazdan putovali, 
pa se nigdje ustaviti neće, 
svu su noćcu oni putovali, 

do sabaha turci salazili, 

sišli jesu lugu Popovome, 

u dnu su se luga zastavili, 
posjedaše po zelenoj travi. 

A što Mujo besjedi Halilu: 
,0, moj brate, dijete Halile! 
Ev' odavlen sa zelenog luga 
do bijele kule Šimunove 
tamam, kažu, četiri sahata. 
Već, Halile, brate od matere, 
da ti mene hoćeš poslušati. 
Ti ostani na zelenu lugu, 

ja ću saći u polje primorsko, 
tu ću naći zelenu jeliku, 

kod jele ću konja razjahati, 
popeću se jeli uz ogranke, 
kad s' ispenjem na zelenu jelu, 
potegnuću srčali durbina, 
primaći ću durbin do očiju, 
osejriću kulu Šimunovu 

i vidjeću, dijete Halile, 

je li doma Šimun-kapetane. 
Ako bidne kod bijele kule, 
ne smijemo, beli, udariti." 

Pa Halil ga bio poslušao, 
osto Halil u zelenom lugu. 
Mujo skoči, do đogata dođe, 
pa svojega uzjaha đogata, 


pa eto ga lugom zelenijem, 
pa zelenog luga pregazio, 

pa nastupi poljem primorskijem. 
U dno polja ugleda jeliku, 
do jelike pritjera đogata, 

pa je Mujo odjahć đogata, . 
doga sveza za jelovu granu, 
pa se pope na vrh tanke jele, 
i potegnu srčali durbina, 
okrenu ga kuli Šimunovoj. 
Mujo kulu sejir učinio. 
Pokrivena tučom i pirinčom, 
oko kule dvostruka avlija, 
pa kapiji durbin okrenuo, 

pa ugleda Mujo na durbinu, 
avlijska se otvoriše vrata, 

a ispade dvanaest Madžara. 
Svi Madžari bjehu na konjima, 
oni iđu poljem zelenijem. 

Za njima je Mujo ugledao, 
ispadoše varakli kočije 

iz kapije Šumun-kapetana, 
pod kočije dvije bedevije, 
obje vrane kako gavran crni. 
U kočijam' ljuba Šimunova. 
Konjanici nasred polja bili, 
nasred polja konje zastaviše, 
i kočije dotlen doletješe, 
kočije se tude zastaviše. 

Sve to gleda sa jelike Mujo. 
Nasred polja čudo uvidio, 
nasred polja bašča nasađena, 
u bašči je Mujo ugledao, 
ugledao vodu šadervana. 

Pa opeta kočije pogleda, ' 

iz kočija izlazila bila 

vjerna ljuba Šimun-kapetana, 
ona iđe vodi šadervanu. 

Kad je došla k vodi šadervanu, 
pa uzgrnu uz ruke rukave, 
stade ona lice umivati. 

Kad joj Mujo ugledao lice, 
obje su mu ruke zadrhtale, 

pa iz ruku durbin ispustio. 
Durbin leti niz tanku jeliku, 
pade durbin u zelenu travu. 
Eto Muja niz tanku jeliku, 

sađe Mujo u zelenu travu, 

pa on nađe srčali durbina, 
sklapa durbin, u njedra ga tura, 
Mujo trči, do đogata dođe, 

pa svojega uzjaha đogata, 

pa se Mujo natrag povratio, 
v'oma goni pod sobom đogata. 
Mujo sađe lugu mahnitomu, 
tud'jer brata i družinu nađe, 


" paim Mujo turski selam viknu. 


Ne htje Mujo odjahat đogata, 
već im ode govoriti Mujo: 
,Ha, na noge, moj brate Halile, 
i vi, braćo, stotina turaka!" 

Sve im Mujo sa đogata kaže, 

i za ljubu Šimun-kapetana, 
gdje je došla nasred polja ravna, 
da nij' doma Šimun-kapetana. 
A kad čulo stotina turaka, 

Pa od zemlje na noge skočiše, 
pa su oni konje pojabali. 

Halil svojeg uzjaha malina, 


: pa eto ih lugom zelenijem. 


Prvi Mujo iđe na đoginu, 

al' je Mujo izmaknuo v'oma 
pa su prešli luga zelenoga 
hvatili se polja primorskoga, 
eto Muja k vodi šadervanu. 
Kad Madžari Muja ugledaše, 


vidješe ga, pa ga poznadoše, 
pa na Muja puške okrenuše, 
pa Madžari Muju govorahu: 
,,Ne naprijed, od Kladuše Mujo? 
Vidiš, bolan, gdje si poginuo." 
Za to Mujo ništa ne hajaše, 

na Madžare natjera đogata, 
madžarska ga vatra dočekala, 
vas je đogat u dim ogreznuo. 
Nit' ubiše Muja, nit' đogata. 
Sad udari stotina turaka, 

tu pogibe dvanaest Madžara. 
A da vidiš ljube Šimunove! 
Ona mlada sjela u kočije, 

ona bježi poljem zelenijem, 
dobro bije dvije bedevije. 

Kad to vidje Mujo na đogatu, 
eto Muja poljem zelenijem, 
Mujo goni dvije bedevije, 

brz je đogat, da mu para nema, 
stiže đogat dvije bedevije, 

pa ih Mujo na đogatu prođe, 
pa zastavi dvije bedevije. 
Mujo svoga osjede đogata, 

pa on odmah do kočija dođe. 
Na kočijam"' otvorio vrata, 

pa izvuče ljubu Šimunovu, 

pa je za se na đogata baci. 

Pa pobježe stotina turaka 

i pred njima od Kladuše Mujo. 
Na Kruševac izašli planinu, 

na planini konje odjahaše. 
Mujo svoga osjede đogata, 
skide s konja ljubu Šimunovu, 
govori joj Mujo na planini: 
,Čuješ mene, ljubo Šimunova, 
maj mi đoga po planini vodaj." 
Druga ne bi konja prihvatila 

vjema ljuba Šimun-kapetana, 
stade konja po planini vodat. 
Mujo sjede pod tanku jeliku, 
oko Muja društvo posjedalo, 
pa stadoše piti hladno pivo. 
Mujo gleda svojega đogata, 
oči Mujo u kubure baci, 

al' mu nema dvije puške male, 
izgubio puške sa đogata. 

Kad on vidje gdje pušaka nema, 
pa zakuka na planini Mujo: 
Avaj meni, do Boga miloga, 
gdje izgubih puške iz kubura!"' 
A veli mu ljuba Šimunova: 
,Mili Bože, čuda golemoga! 
Šta ti hvale Krajišnici mladi 
nekakvoga sa Kladuše Muja, 
da je Mujo junak na svijetu, 
Nit je junak, nit' ga je rodio, 
zašto se je Mujo okahrio, 

za njegove dvije čađavice." 
Muju zbori ljuba Šimunova: 
Bolan Mujo, što si se snužđio 
ti za svoje dvije puške male? 
Ja dukata imam u džepovim', 
ako s tobom na Krajinu sađem, 
bolje ću ti puške nabaviti." 

To je Muju vrlo teško bilo, 

pa od zemlje na noge skočio, 
Mujo priđe ljubi Šimunovoj, 
uz obraz joj sile udario, 

iz ruku joj izmače đogata: 
,Đido jedna, ljubo Šimunova, 
ako sa mnom na Kladušu sađeš, 
uvešću te u moju odaju. 

Mujo ima baš dosta pušaka, 

ali bahta garabinskog nema." 
To joj reče, uzjaha đogata, 


pa on viče svog brata Halila; 
,Ti ćeš ostat, brate, na planini, 
pa ti društvo na planini čuvaj, 
pa se nemoj nikud pomicati, 

a ja odoh natrag u Primorje, 
jal' ću naći dvije puške male, 
jali svoju izgubiću glavu." 

Ode Mujo putem kroz planinu. 
Plaho tjera pod sobom đogata, 
Mujo sađe polju primorskome, 
pa do jele pritjera đogata 

Mujo sjaha svojega hajvana, 
puške traži ispod tanke jele, 

pa ne nađe dvije puške male. 
Opet svoga uzjaha đogata, 
otjera ga poljem primorskijem. 
Mujo dođe do zelene bašče, 
pa svojega odjaha đogata, 
puške traži po zelenoj travi. 
Mujo nađe dvije puške male, 
obje puške u kubure tura, 

ode hođat i đogata vodat. 

Pa se Mujo u brigu tuno: 
,Mili Bože, čuda golemoga, 
gdje ja dodoh k vodi šadervanu, 
a ne odoh kuli Šimunovoj! 

Ja ću kuli saći Šimunovoj, 
popeću se na gornje bojeve, 
kada nema Šimun-kapetana, 
beli ću mu kulu osejriti." 

Ode Muju poljem zelenijem 

i u ruci odvede đogata. 

Mujo kuli Šimunovoj dođe, 

u avliju uveđe đogata, 

pa on vodi svojega đogata 

s gornje strane kule Šimunove, 
pa za ćoše sakrio đogata. 

Mujo ode uz bijelu kulu, 

pa izađe na gornje bojeve. 
Kada dođe pred šikli odaju, 
od odaje otvorena vrata, 

u odaju pogledao Mujo. 

Kad tu vidje baba Šimunova, 
a na ime Brehuljića starog, 
stari pije lozovinu vino, 

a kod njega niko ne bijaše. 

Pa uljeze u odaju Mujo. 

Mujo starcu Božju pomoć viknu. 
Poznade ga Brehuljiću stari: 

, Bog daj dobro, sa Kladuše Mujo! 
Otkud ovdje na bijeloj kuli, 
oklen su te nanijeli vrazi? 

AI' da činiš što si naumio, 

al' da platiš što si učinio? 
Nećeš činit što si naumio, 

sve ćeš platit što si učinio!'' 

A kad Mujo začu razgovore, 
pa potrča uz odaju Mujo, 

pa doletje do demir-pendžera, 
u demire nogom udario. 
Sasuše se gvozdeni demiri, 
odletješe niz bijelu kulu, 
rasiplju se dolje po avliji. 
Mujo uze starog Brehuljića, 
uze njega po svilenu pasu, 
proturi ga kroz demir-pendžere. 
Starac jadnik pade na avliju, 
starac pade, odmah dušu dade. 
Mujo sjede u šikli odaji, 

pa nastavi piti hladno pivo. 
Kad se Mujo napojio piva, 

pa pogleda Mujo sa pendžera, 
preko polja čudo ugledao, 

dok izbiše magle na svrdlove, 
magla iđe nebu pod oblake, 
pa iz magle čudo ispanulo, 


al' ispade momak na vraninu, 


vas u srmi i u čistu zlatu. 

Na glavi mu krstate čelenke, 
crni su ga brci pritisnuli. 
Mili Bože, ko bi ono bio 
mrka brka, a rijetka zuba? 
Lasno ga je, brate, poznavati. 


Ono glavom Brett Si(hunićt 


Kada Mujo ugleda Šimuna, 
uzmuči se po odaji Mujo, 

ne zna šta će od života svoga. 
Nit' ga Mujo smije dočekati, 
nit' imade kuda pobjegnuti. 


Sve ga Mujo gleda sa pendžera. 


imun dođe do bašče zelene, 
pa po bašči sluge nalazaše, 
sve mu sluge bjehu izginule. 
Kad je mrtve sluge ugledao, 
pa zavika Šimun sa vranina: 
..Avaj meni, do Boga miloga, 
a od Muja dušmanina moga! 
Ove jade Mujo poradio 
i dobar je vakat uhvatio, 
kad Šimuna doma nije bilo." 
Šimun progna svojega vranina, 
pa on iđe svojoj tankoj kuli. 
Kada dođe do svoje avlije, 
u avliju utjera vranina, 
pa pogleda kuli pod pendžere, 
pa je mrtva ugledao baba, 
pa na vrancu Šimun zakukao: 
, Kuku meni, odsad dovijeka, 
a od Muja dušmanina moga! 
Jedni jadi: zarobi mi ljubu, 
drugi jadi: salomi mi baba, 
treći jadi: isječe mi sluge!" 
Pa sam zbori Šimun-kapetane, 
sam on zbori, a sam odgovara: 

,Stjeraću te do Kladuše, Mujo! 
Jal' ću moje jade osvetiti, 
jal' ću moju izgubiti glavu!" 
Pa da vidiš Šimun-kapetana, 
pa se sagne sa vranina svoga, 
u zobnicu zavukao ruku; 
iz zobnice glave izvadio. 
Kad izvadi do tri mrtve glave, 
sve tri glave bjehu od turaka, 
pa ih Šimun na avliju baci. 
Sve to Mujo sa pendžera viri. 
A da vidiš Šimun-kapetana. 
Iz avlije izagna vranina, 
pa eto ga poljem zelenijem, 
da on goni sa Kladuše Muja. 
Prepade se u odaji Mujo, 
izaći će Šimun na planinu, 
isjeći će stotinu turaka, 
posjeći će Mujova Halila! 
Tom se Mujo v'oma prepadnuo, 
pa od zemlje na noge skočio, 
iz odžaka vatru izvadio, 
na odaji vatru naložio, 
on zapali kulu Šimunovu, 
Mujo sađe dolje na avliju, 
pa on nađe glave od turaka, 
pa je Mujo srca žalosnoga, 
po avliji mrtve glave kupi, 
donese ih do konja đogata, 
đogatu ih u zobnicu baci. 
Mujo svoga uzjaha đogina, 
istjera ga iz demir-kapije, 
eto Muja poljem primorskijem, 
Mujo goni Šimun-kapetana. 
Šimun dođe do zelene jele, 
kod jelike ustavi vranina, 
ga sa vranca glavu okrenuo, 
imun gleda kuli i avliji, 


pa se dade pogledat Šimunu, 
al' iz kule biju plamenovi, 
gori kula Šimun-kapetana, 
pa pomisli Šimun sa vranina: 
, Ja sam Muja međer ostavio 
na bijeloj kuli od kamena!" 
Dok je Šimun Muja ugledao, 
ugleda ga, pa mu milo bilo, 

a on svoga povrati vranina. 

imun iđe serdar-Mustafagi, 
oni su se blizu primaknuli, 
primakli se jedan ka drugome, 
pa govori Šimun-kapetane: 
,Kopilane, sa Kladuše Mujo! 
Lasno ti je ptiće perušati, 
valja ti se s orlom udariti." 
To mu reče Šimun-kapetane, 
pa na Muja natjera vranina, 
s puškama se neće udariti, 
obojica sablje povadiše, 
ondar oni konje natjeraše, 
natjeraše jedan na drugoga, 
odoše se sabljam' udarati. 
Kuda Mujo udara Šimuna, 
sve ortudar vatra posipaše, 
na crnu se zemlju zasipaše, 
pa po zemlji travu zapaljuje. 
Kuda Šimun Muja udaraše, 
a baš tako vatra posipaše. 
Na obadva tvrdi su oklopi. 
Obojica sablje izlomiše, 
pa balčake u travu baciše, 
pa se konji prsim' udariše, 
dva junaka za grla bijela, 
pa padoše sa dobrijeh konja. 
Na noge se oba dočekaše, 
obojica ruke raširiše, 
u kosti se oba prihvatiše. 

Kol'ko su se slatko dohvatili, 
obojica toke salomiše, 

pa se toke u travu sasuše. 
Nosili se dva puna sahata, 
doklen Muja pjene popadoše, 
popale ga mutne i krvave, 

a Simuna n'jesu ni počele. 

A sve Šimun omahuje Muja; 
sve se jadan dočekuje Mujo 
na koljena i na desnu ruku. 
Na um pade serdar-agi Muju, 
pa zavika svoju posestrimu, 
posestrimu, prigorkinju vilu: 
Gdje si, vilo, nigdje te ne bilo! 
Jesi li se mlada zaklinjala, 
ako meni do nevolje dođe, 

da mi budeš vazda na pomoći?" 
Dok doletje vila iz oblaka, 

pa je vila kose zamotala 

oko nogu Šimun-kapetanu, 
pade Šimun u zelenu travu. 
Umoran ga Mujo pritisnuo, 
pa se stade okretati Mujo, 
neće 1' naći od sablje komada, 
da zakolje Šimun-kapetana. 
Pa ne može Mujo ugledati, 
zagoni se serdar-aga Mujo 
pod groce Šimun-kapetanu, 
zagoni se bijelijem zubom. 
Mujo zakla o strahu Šimuna, 
vas se Mujo u krv umazao, 
cijedi se niz brkove krvca. 
Kad se Mujo malo odmorio, 
pa od zemlje na noge skočio, 
pa od sablje okrnčinu nađe, 
pa Simunu osiječe glavu. 
V'oma muka serdar-agi Muju, 
što je jači Šimun od serdara, 


on raspori Šimun-kapetana, 

u Šimunu čudo ugledao, 

u Šimunu tri srca bijahu. 
Jedno mu se srce umorilo, 
drugo mu se jako razigralo, 
treće spava, ni habera nema, 

i na njemu šarovita guja, 

guja spava, ni habera nema. 
Da je guja opazila Muja, 

paski li bi Mujo poginuo! 
Kad to vidje serdar-aga Mujo, 
ništa njemu oružja ne uze. 

Pa svojega uzjaha đogata, 

a vranina u ruci povede 

i pobježe na planinu Mujo. 
Kad izbježa Mujo na planinu, 
tude brata i družinu nađe. 

Kod njih nađe Arnaut-Osmana, 
ljutijeh je dopanuo rana. 
Osmanovo društvo izginulo 

u Timoku gradu nesretnome, 
pa se Mujo s njime razgovara: 
,,O sestriću, Osman-bajraktare! 
Zar si iš6 duboku Timoku?" 
,Iđoh, Mujo, vjeru ti zadajem! 
IL ja sađoh do kule banove, 

u polju mu sazrela pšenica, 
moba žanje pčenicu bjelicu. 
Tude sestra banova bijaše, 
banovu sam sestru zarobio, 


pobjegosmo poljem timočkijem. 


Kad zađosmo uz planinu, Mujo, 
na tri mjesta mene dočekaše, 

pa je moje društvo izginulo. 
Pogibe mi Kurtagić-Nuhane, 
pogibe mi Velagić-Selime, 
pogibe mi Orlan-bajraktare. 
Izgrdi nas Šimun-kapetane, 

odnekud se prigodio bješe, 
potjerah ga ranjen na zelenku, 
pobježe mi vlaše kroz planinu." 
'Nako viknu sa Kladuše Mujo: 
Je li prošć Ličanine Tale?" 
Jeste prošć Tale Ličanine 

1 protjera tri tovara blaga, 

jer je Tale sašo Šibeniku, 

u selim' je šićar zadobio, 

na Popovu kulu udario 

i Popovu kulu porobio, 
Popove je novce pokupio, 
prošć Tale zdravo i veselo." 
Otlen krenu ostala družina 

i za Mujom sva družina krenu. 
Muju zbori Šimunova ljuba: 
Nu hajduka, sa Kladuše Muja, 
gdje ukrade konjaŠimunova?" 
Kad to čuo sa Kladuše Mujo, 
pa zavuče u zobnicu ruku, 

pa izvadi glavu Šimunovu, 
Mujo veli ljubi Šimunovoj: 

Je li ovo sa Šimuna glava?" 
Kada vidje sa Šimuna glavu, 
zakukala mlada na planini, 

pa je stade Halil razgovarat. 
Kud god išli, na Kladušu sišli, 
i sveli su ljubu Šimunovu 

i još kćerku timočkoga bana. 
Leže Osman rane bolovati, 
bolovao četiri mjeseca. 

Bog naredi i rane prebolje, 
knjiga dođe od Timoka Osmu 
od onoga timočkoga bana. 
Kad je Osman knjigu proučio, 
ban mu daje tri tovara blaga, 
da mu kćerku do Timoka spremi. 
I Osman je natrag opravio 


i uze mu tri tovara blaga. 
Mujo stade provodit veselje, 
Mujo vjenča ljubu Šimunovu, 
i Mujo je bio poturčio 

i ona se kajil učinila, 

svadbu gradi za petnaest dana. 


2; 
Mujo Hrnjica izbavlja 
svog pobra Arnaut-Osmana 
(Mostar) 


Četu kupe do dva pobratima, 
malu četu šezdeset drugova. 
Kada pobre četu pokupiše, 
otiskoše u Kunaru kletu, 

u Kunaru, na ravnu poljanu, 
po poljani pali po konacim' 

pa su tuden noćcu prenoćili. 
Podranio buljugbaša Mujo, 
pa on budi po poljani društvo. 
Kako kojeg probuđuje druga 
gotovom ga čašom zaljevaše. 
Reda dođe Amaut-Osmana, 
piva neće Arnaut-Osmane, 
već on veli buljugbaši Muju; 
,Pobro dragi, buljugbaša Mujo, 
kud hoćemo, zajedno nećemo, 
deder nama ti pod'jeli društvo 
u Kunari, na ravnoj poljani." 
A veli mu buljugbaša Mujo: 
,Pobro dragi, Amaut-Osmane, 
ja sam čuo od starih četnika, 
nije sreće dijeliti društvo." 

.Pobro dragi, buljugbaša Mujo, 
gdje je sreća, tuje i nesreća. 
Kad sajdemo k Zadru širokome, 
ko izvede roba, ko robinju? 
Izvede je Arnaut-Osmane. 

Kad sajdemo na našu Udbinu, 
svaki veli: ,,Mubareći, Mujo!" 
Od Osmana ni govora nema. 
Kad sajdemo u sela Kotara, 

ko iznese iz Kotara glavu? 
Iznese je Arnaut-Osmane. 

Kad budemo na našu Udbinu, 
svak ti veli: ,Mubareći Mujo!" 
Od Osmana ni spomena nema. 
Već moj pobro, buljugbaša Mujo, 
kud hoćemo, zajedno nećemo, 
deder nama ti rastavi društvo." 
Kad mu Mujo razabrao rječi, 
pa on viknu svog brata Halila: 
,Dedđer, brate, ti rastavi društvo, 
podaj pobru Orlan-bajraktara, 
takog bajra na Udbini nema. 

I podaj mu Dizdarević-Meha, 
koga Meha na Udbini nema. 

I podaj mu do dva Musagića, 
oba brata od jedne matere, 

a ati im od jedne kobile, 

takog bahta u dva brata nema. 
Sve ostalo po pola pod jeli." 

U mlađega pogovora nema, 
djeli društvo nejačak Halile. 
Dade pobra Orlan-bajraktara, 
takog bajra na Udbini nema. 

I dade mu Dizdarević-Meha, 
koga Meha na Udbini nema. 
T'doda mu do dva Musagića, 
oba brata od jedne matere, 


- aati im od jedne kobile, 


takva bahta u dva brata nema. 
Sve ostalo po pola podjeli. 
Osman ode Zadru širokome, 
Mujo ode u selo Kotara. 
Vazd u Muja dobra sreća bješe. 
Kad je bio groznu vinogradu, 
on ugleda do troje kočije, 

pa do njiha dogonio doga. 
Prvijem je kapak otvorio, 

al' u njima Brehuljina majka. 
A kad drugim kapak otvorio. 
ali tuden Brehuljina ljuba. 

Pa je trećim kapak otvorio, 

ali tuden Brehuljina seka. 

Sve troje je zavrno kočije, 

pa ih goni u Kunaru kletu, 

u Kunaru na rosnu poljanu, 
pa on veli svom bratu Halilu: 
, Ostala mi duga granalija 

kod onoga grozna vinograda, 
ja kad dođe Brehulja Šimunc, 
šta će reći Brehulja Šimune: 

- Vid' đidije, buljugbaše Muja. 
gdje u strahu pušku ostavio! - 
A ja idem k onom vinogradu, 
da ja nađem pušku nalimanku." 
Pa on nađe pušku nalimanku. 
Nešto mu se dade pogledati, 

a ugleda Šimunovu kulu, 

pa je sebi Mujo govono: 

Ja kad dođe Brehulja Šimunc, 
šta će reći Brehulja Šimune: 

- Vid' đidije boljugbaše Muja, 
lako mu je bilo otjerati, 

otjerati do tri ženske glave, 

što mi nije kulu porobio, 
porobio pa je zapalio! - 

Pa otišće boljugbaša Mujo, 

pa olišće Šimunovoj kuli. 

U kulu je natjero đogina, 

pa on ode kuli uz mostove 

i ulazi u prvu odaju, 

ta je puna krstaša talira. 

Pa u drugu ulazi odaju, 

la je puna mljetačkih cekina. 
Pa u treću ulazi odaju, 

a golova tola kurisana, 

pa on pade za gotovu tolu. 
Stade zveka čavli na avliji, 

a izbi. mu Brehulja Šimune, 
pa poteže sa galeše torbu 

i istrese do tri ruse glave, 

pa se plesnu Brehulja Šimune: 
;Kuku meni do Boga miloga! 
Vid' đidije, buljugbaše Muja, 
lako mu je bilo otjerati, 
otjerati do tri ženske glave, 
što mi nije kulu porobio, 
porobio pa je zapalio!"' 

A istjera konja iz avlije 

i otjera niz polje zeleno. 

Sve to Mujo i vidi i sluša, 

pa on sađe do đogata svoga, 
pa ukide hegbe sa đogata, 

pa on nasu sićanih cekina. 
Na tavanu vatru naložio, 

pa on sađe do đogata svoga, 
na njega je hegbe navalio, 
izvede ga na mermer-avliju, 
pa poznaje do tri ruse glave. 
Poznaje ih, poznat ih ne može, 
pa ih nosi šadrvan-vodici, 

i on pozna do tri ruse glave. 
Jedno glava Dizdarević-Meha, 
dvije glave do dva Musagića, 
oba brata od jedne matere. 


On ukide sa dogata torbu, 

pa on metnu do tri ruse glave, 
tc uzjaha debela đogata, 

otišće ga niz polje zeleno. 

A kula se tanka prigodila, 

pa mu brzo vatru prihvatila. 
Stadoše mu biti dumanovi, 

a za njima mavi plamenovi, 

a pukoše dva topa na kuli. 
Ode jeka niz polje zeleno, 
očuo ih Brehulja Šimune, 

pa pod sobom okreće galina, 
pa se plesnu Brehulja imune: 
,Kuku mene, do Boga miloga, 
nut' đidije buljugbaše Muja, 
gdje ja njega ostavih u kuli!" 
Sretoše se na polju zelenom, 
pokraj onog zelenoga luga. 
Gdje se sreše, tu se udariše, 
potegoše britke adžemovke, 
sve ćordama ćorde prebijahu, 
pa balčake u travu baciše, 

jer nikakva sijeći ne može. 
Potegoše gvozdene nadžake, 
sve nadžacim' drške izlomiše, 
baciše ih u zelenu travu. 
Sjahaše se s debelijeh konja, 
podbiše se u pleća junačka, 
nošahu se ljetni dan do podne, 
Zapjenio Brehulja Šimune, 
zapjenio bijelom pjenicom, 
Zapjenio buljugbaša Mujo, 
zapjenio b'jelom i krvavom, , 
pa ga viče Brehulja Šimune: 
,Čuješ li me, buljugbaša Mujo, 
deder stani, pa pogledaj Mujo, 
kako j' stalo na nebu sunašce, 
kako j' stalo, pa se zagledalo, 

gdje s' nosaju dva harna junaka." 
Za to Mujo haje i ne haje, 

veće Mujo iz grla zavika: 
,Zelen luže, moj vijerni druže, 
nigda mi se osamio n'jesi 

jal' brez vuka, jali brez hajduka, 
jal' brez brata, Gojenog Halila!"' 
Pod Šimunom noge zadrhtale, 
povali ga buljugbaša Mujo, 

pa je naš komadić od ćorde, 

s tim mu Mujo odrezao glavu 

i nju baci u zobnicu torbu. 

Pa uzjaha široka đogina, 

otišće ga na Kunaru kletu, 

na Kunaru na rosnu poljanu. 
Na poljani odjaha đogata, 

pa on sio na studenu st'jenu, 
na desnu se podnimio ruku. 
Njega pita nejačak Halile: 

, Sto si mi se zamislio, Mujo?" 
,Lez', Halile, štene materino, 
sve ja šutim, a nadžake ćutim, 
sve nadžake Brehulje Šimuna. 
Deder skini sa đogata torbu, 
pa poznaji čije su to glave." 
Halil skide sa đogata torbu, 

i istrese on četiri glave. 

Jedno glava Dizdarević-Meha, 
a dv'je glave do dva Musagića, 
oba brata od jedne matere, 

a četvrto Brehulje Šimuna. 

Pa mu veli buljugbaša Mujo: 
,Deder nosi Šimunovu glavu, 
deder nosi Šimunovoj majci, 
nek' poznaje čija je to glava." 
U mlađega pogovora nema, 
nosi glavu Brehuljinoj majci. 


. Kadje majka glavu ugledala, 


ona cvili kao ljuta guja: 

,0j, Šimune, žalosna ti majka, 
sad ja znadoh da sam osužnjila! 
Ti si meni vazda govorio: 

- Da mi Bog da i sreća od Boga, 
da se tučem s buljugbašom Mujom, 
da ja s Mujom mejdan podijelim! - 
A vazda ti govorila majka: 
Prođ' se Muja, ujela ga guja, 
vazda Mujo o pr'jevari radi, 
prevariće, osjeć' će ti glavu." 

A govori buljugbaša Mujo, 

pa on veli svom bratu Halilu: 
Čuj, Halile, moj brate jedini, 
eto tebi do troje kočije, 

čekaj mene tri bijela dana, 

i četvrti danak do po dana. 

Ne bude I' me četvrti do podne, 
gon' kočije pravo na Udbinu. 
A ja idem potražiti pobra, 
svoga pobra Amaut-Osmana. 
Jali naći pobratima svoga 

jal' tavnicu plećim' naseliti." 

To mu reče, pa uzjaha Mujo, 

i otišće niz Kunaru kletu, 

a Kunaru zdravo prelazio, 

i Mosuru zdravo prehodio, 

i Tihonju, najvišu planinu, 

pa eto ga Jadikovcu klancu, 
gdjeno često jadikuju majke. 

A nešto mu u kamenju ječi. 
Kada Mujo dotjera dogata, 

ali tuden Orlan-bajraktare, 

vrlo grdnih dopanuo rana. 
Njega Mujo sa đogata viče: 
,Pobratime, Orlan-bajraktare, 
jesi li se plaho izranio? 

Hajirli ti tvoje rane bile!"' 

A Orlan ga iz kamenja viče: 
,Pobratime, buljugbaša Mujo, 
hajirli su jer na tebi n'jesu! 

Kad sajdosmo k Zadru širokome 
kopileta, zadarskoga bana, 
rodila mu bjelica pšenica, 

pa je bane sabrćo žetelice, 

da mu ženju bjelicu pšenicu, 

sto momaka, dvjesta djevojka, 
sveo Anđu, svoju jedinicu. 

Snio čador od bijele svile, 

navrh njega od zlata jabuka, 

da s' gledaju mlađe žetelice. 
Osman ode curi pod čadore, 

pa on ljubi mladu Madžaricu. 

Ja ga vikah iz grla junačkog, 

ja ga viknuh i dvaii tri puta; 

- N'jesmo pošli ljubit Madžarica! - 
Za to Osman haje i ne haje, 

ja potegoh iz sagrije ćordu, 

a čadoru tenefe odsjekoh, 
izvuče se Amaut-Osmane. 
Zadarska nas potpazila straža, 
pa zavika Amaut-Osmane: 

- Braćo moja, mladi Udbinjani, 
čija j' reda prva udarati? - 

Ja ga vičem iz grla junačkog: 

- Ko 'no ljubi Madžarice mlade, 
onoga je minja udarati. - 

Pa udari Amaut-Osmane. 
Ostavismo tuđen deset druga. 
A na drugi klanac udarili, 

i tude su kraljski plaćenici. 
Opet viče Amaut-Osmane: 

- Braćo moja, mladi Udbinjani, 
čija j' minja sada udarati? - 

Ja ga vičem iz grla junačkog: 

- ko 'no ljubi Madžarice mlade, 


onoga je prvog udarati. - 

I tuden je pobro udario, 
ostavismo i tu deset druga. 
Pana treći klanac udarismo. 
Na tom klancu Brehulja Šimune. 
Opet viče Amaut-Osmane: 

- Braćo moja, mladi Udbinjani 
ko će sada prvi udarati? - 

Ja ga vičem iz grla junačkog: 

- Ko 'no ljubi Madžarice mlade; 
onoga je minja udarati! - 

I tuden je pobro udario. 

Tu sam bio, a očim' vidio, 
gdje pogubi Brehulja-Šimune, 
gdje pogubi Dizdarević-Meha, 
i pogubi do dva Musagića, 
sve tri im je ujagmio glave, 

a Osmana Zadru otjeraše, 
otjeraše drvljem i kamenjem, 
ništa njemu uradit ne mogu. 

A ja pobro plahih padoh rana, 
sedam me je pušak' udarilo, 
od grlašca do malih pušaka, 
svaka rana smrti odgovara." 
Te mu rane Mujo utezaše, 
uzjaha ga na svoga đogina, 

pa mu Mujo 'vako govorio: 
,,Pušći đogu dizgin po jabuci, 
sam će tebe donijeti đogo 

u Kunaru, na rosnu poljanu, 

a ja odoh potražiti pobra, 
svoga pobra Amaut-Osmana. 
Jali ću ja pobra izbaviti 

jal' tavnicu plećim' naseliti." 
Mujo ode niz polje zeleno, 
salazio Zadru kamenome, 

pa nalazi zadarskog kravara, 
pitao ga za svog pobratima, 

a kravar mu po istini kaže: 
,Ev' Osmana živa su stjerali, 
stjerali ga Zadru širokome, 
stjerali ga u građsku kapiju, 
niko njemu u ruke ne smije. 
Ven se danas Zadar iskupio, 
iskupio zadarskome gradu, 
 vjeće viju, šta će od Osmana. 
Ko ć' Osmanu savezati ruke, 
daju njemu blago nebrojeno." 
Dok je Mujo razumio rječi, 
pa pos'ječe zadarskog kravara, 
svoje svlači, njegovo oblači 

i uzima njegovu batinu, 

pa otjera zadarska goveda, 
goni njiha zadarskoj kapiji. 

Tu se Zadar listom iskupio, 
v'jeće viju šta će od Osmana, 
tko ć' Osmanu savezati ruke. 
Čoban banu poletio ruci: 

,Daj mi, bane, izun i testira, 
da ti svežem Arnaut-Osmana."' 
A veli mu mlad zadarski bane: 
,Hajd' otalen, zadarski čobane, 
kad bi tebe on živa izjeo, 
kamo !' bi mu savezao ruke!" 
Opet njemu poletio ruci: 

,Daj ti meni izun i testira, 

pa što meni Bog i sreća dade." 
Ban mu dade izun i .besjedu. 
Ode čoban njemu u avliju, 

kad ga spazi Amaut-Osmane, 
pa ga podbi Amaut-Osmane, 
pucaju mu kosti u plećima, 

a Mujo mu turski progovara: 
Davor, davor, Arnaut-Osmane, 
ovo ti je buljugbaša Mujo, 

i ja znadem da s' od mene jači, 


ali nemaš bahta Mujagina. 
Tako ć'mo se nosit do kapije, 
ondje stoje ati osedlati, 

ondje ć'mo se pobro mi pustiti, 
a gotove ate pojagmiti  , 
uteć' ćemo niz polje zeleno." 
Pa se hrvu do gradske kapije, 
istjeraše pred gradsku kapiju, 
puštaše se pred gradskom kapijom, 
a gotove ate pojagrniše, 
utekoše niz polje zeleno, 

a za njima sva zadarska straža. 
Do podne ih očima gledaše, 
po podne ih tragom gonijaše, 
utekoše oba na Kunaru, 

na Kunaru, na rosnu poljanu, 
zdravo oni sišli na Udbinu. 


3. 
Gojeni Halil 
i deset hajduka 
(Mostar) 


Moja braćo da vam pjesnu kažem, 
staru pjesnu od starog zemana! 
Vino piju age Udbinjani, 

među njima od Kladuše Mujo. 
Sve su age šenli i veselo, 

a Hmjica sahtli i kaharli 

te on grozne suze prolijeva. 

Niko ne sm'je upitati Muja, 

što proljeva suze od očiju, 

dok zavika Tale iz budžaka: 
,,Bogom pobro, od Kladuše Mujo, 
što ti grozne suze prolijevaš? 

Jesu li ti suze od potrebe?"' 
Mujo onda na noge skočio, 
objema se rukam' podbočio, 

pa govori od Orašca Talu: 
,Prođi me se, dragi pobro Tale, 
jučer sam ti bio u planini, 

pješe bio, žalosna mi majka, 

i kod mene trides't i tri druga. 
Bijah, Tale, u Grlu kotarskom, 
ja se spušćah na Crvene st'jene, 
te potegoh srčali durbina, 
brojim, Tale, po Kotaru kule. 

Ja se vratih u Grla kotarska, 

a na džadi, među jelovinom, 
počeh piti iz ploske rakiju. 
Stade, brate, jeka uz planinu, 

ja ugledah do deset hajduka, 

ja ugledah devet Panjevića, 

i pored njima Panjević-Nikolu, 
i pred njima Komlen-bajraktara, 
četiri mu noge niz dorata. 

Ja pogledah, žalosna mi majka, 
al' to bješe Rudanage Mejra, 
jauklija mog brata Halila. 

Cura cvili kano ljuta guja, =, 

a sve tursku vjeru spominjaše, 
a sve viče lijepa Mejruša: 

- Ode danas vjera za nevjeru! - 
A ja skočih iz studene st'jene, 

a potegoh garabina svoga 

pa povikah Rudanovoj Megjri: 

- Čuješ sestro, Rudanova Mejro, 
makni glavu na lijevu stranu, 
da ja zgađam Komlen-bajraktara. - 
A Mejrema meni odgovara: 

- Oh, čuješ me, Kladušković-Mujo! 
Ja ti glave odmaknut ne mogu, 
mati mi je kose odgojila, 


vlaše ih je u zube metnulo, 

već ti udri, buljugbaša Mujo, 
nećeš li me, bogdo, pogoditi, 
rastavit me s dinskim dušmaninom, 
da ne iđem ka vlaškom Kotaru. 
da m' ne ljubi dinski dušmanine. 
Halal tebi moja krvca bila 
Gospodaru Bogu na divanu, 

a i tebi danas na mejdanu! - 

A ja, Tale, pušku okrenuo, 

ne pogodih Komlen-bajraktara, 
već viš' njega u tanke jeliće. 
Sve od jele odiraše grane, 
pobježe mi vlaški bajraktare, 

a ja nemam sokola đogata, 

da okupim Komlen-bajraktara, 
uteče mi do deset hajduka, 
odnesoše Rudanovu Megjru, 
sve to sluša Gojeni Halile, 
dokle Halil na noge skočio, 
Halil sađe svojoj b'jeloj kuli, 
pa se pope kuli na bojeve, 

pa se momak takum učinio, 

te pripasa svijetlo oružje, 

a preprti prtilicu torbu, 

a u ruku sjajnog džeferdara. 
Tamam Halil na avlinska vrata, 
a srete ga od Kladuše Mujo: 

, Gdje ćeš, brate, nejačak Halile? 
Jesi I' pošć do vlaškog Kotara? 
Vrat' se, Halko, uzjaši đogata, 
ako bude nositi djevojku, 

ako bude zadobiti rana, 

brez đogata tamo hoda nema." 
- Hvala tebi, buljugbaša Mujo, 
ja ti neću tvog konja đogina, 

_ ja ću pješe na Crvene stjene." 
Halil sađe u Grlo kotarsko, 

tu je Halil noćcu prenoćio. 
Dobro ti je Halil podranio, 

pa on pije na jutru rakiju 

a sve gleda sentu kotarskome. 
Dok s' odonud jeka oćutila. 

AT' eto ti do deset hajduka, 

na prsima svakom toke sv'jetle, 
to su bili braća Panjevići, 

devet braće na devet alata, 

pred njima je Panjević Nikola, 
i pred njime Komlen-bajraktare 
na doratu konju od mejdana. 
Dok bajraktar zastavi dorina, 
zavika ga Panjević Nikola: 

,Ne zastavljaj debela dorina, 
da idemo na Malu Kladušu, 

ja sam tebe, đido, oženio 

sa lijepom Mejrom Rudanovom. 
Eno Mejre u našem Kotaru, 

a ti si se meni preklinjao, 

da ćeš mene jadan oženiti 

sa Kladuše sestrom Hrnjičinom." 
Govori mu Komlen-bajraktare: 
,Nije sada vakta od Kladuše, 
kod kule su dvije ljute guje, 
dvije guje, dv'je Hrnjice mlade, 
ne smijemo do Kladuše sići." 
Tu hajduci konje razjahaše. 

A Halil se misli zamislio: 

,,Što ću sada od života svoga? 
Da bih vlahe pušćo na Klađušu, 
Mujo mi se skoro oženio, 

bir večera i akšam saklanja, 
odmah skida sa sebe pusata, 
iđe Mujo u jatake ljubi. 

Hoće vlasi Muja prevariti, 
hoće našu kulu porobiti, 

hoće našu kulu porobiti. 


Da bih junak njima udario, 

na namu je sve devet junaka, 

i deseti Komlen-bajraktare." 
Sve mislio, na jednu smislio, 
dok od sebe baci džeferdara, 

a prihvati čelikli nadžaka. 
Mujov Halil na trpezu firci, 
gdje je vlaška tola i trpeza, 
okrenu se tri-četiri puta, 

a izvalja devet Panjevića. 

a sve pije Komlen-bajraktare, 
Komlen pije ni mukajet nije, 

a Halil se hitar dogodio, 

pa Komlena udari nadžakom, 
Komlen njega iza grla viče: 
,0O, kopile, Hrnjičin Halile, 
šta me ženski u planini tučeš?" 
A kad čuo Hmnjičin Halile, 
vidje Halil šta je kod vlašeta, 
da je na njem' pancijer košulja. 
Dok poskoči zdesna ulijevo, 
pod l'jevu ga sisu pogodio, 
Komlen pade u zelenu travu, 
dok mu Halil uprtio ruku. 
Mislio se Hrnjičin Halile: 

,Ja izvezah devet Panjevića 

i Komlena vlaškog bajraktara, 
ali bih li iš6 do Kotara, 

1l' gonio do deset hajduka, 
svome bratu od Kladuše Muju? 
Ja ću ići do vlaškog Kotara, 
potražiti Rudanovu Mejru, 

ja ćuići, doći i ne doći." 
Povezć je vlahe za jeliće. 

a uzjaha konja Komlenova. 
Doka Halil do Kotara sađe, 
dobar ga je dorat pronosio, 

do mejhane krčmarice Mare. 

Ugleda ga krčmarica Mara, 
ona nosi dvije puške male, 
obje puške diže na zubove, 
obadvije diže na Halila: 

,.0, Halile, kladuško kopile, 
zar si moga pobra pogubio, 
moga pobra Komlen-bajraktara?" 
s Nijesam ti pobra pogubio, 
age su me mahzar učinile, 

na me katul-ferman dobavile, 
da mi ide ka Stambolu glava, 

a ja bježim jadan po svijetu, 
kajno pčela po medenu cvijetu. 
Jučer naš Komlen-bajraktara, 
ja Komlenu pristupio ruci, 

da mu budem ja vijerna sluga, 
da me uči Komlen četovati, 

pa mi Komlen spremio donna, 
da ostavim kod kule dorina." 
A kad čula krčmarica mlada, 
ona brdu podignula ruke, 

pa povika iza svega glasa: 

, Bogu hvala i današnjem danu, 
kad nam turci pristupiše ruci!" 
Leti mlada krčmarica Mara, 

pa ga vodi Komlenovoj kuli, 
ona Jelu po imenu viknu: 

,0 ti Jelo, Komlenova seko, 
evo tebi Mujova Halila!"" 

Ona leti dolje pred Halila: 

, Bogu hvala i današnjem danu, 
kad nam turci pristupiše ruci!" 
Halil ode kuli na bojeve, 

poda njega podmeću šćemlije, 
iznose mu žeženu rakiju. 

Kad pogleda Halil po odaji, 

on ugleda Rudanovu Mejru. 
Mejra grozne suze prolijeva, 


Halil njozi turski govorio: 
,Odmakni se lijepa turkinjo!" 
Kada Halil ispio rakiju, 

od tavana na noge skočio, 

a Mejremu prihvati za ruku, 
te je svede na mermer-avliju. 
Za njim trči Jela plemenita, 
pa prihvati Mejru Rudanovu: 
,,N€š, Halile, kučkino kopile, 
to će biti moja nevjestica, 


vjema ljuba Komlen-bajraktara." 


A Halil je nogom udario, 
vlahinja se triput prevrnula. 
Halil baci Rudanovu Mejru, 
baci Mejru za se na dorina 

i pobježe poljem kotarskijem. 
Doklen zađe Halil u planinu, 

i tu nađe sve deset hajduka. 
Halil dobra odjaha dorina, 
vlaško trže iz mijeha pivo, 

te napoji do deset hajduka, 

a sve gleda Mujo sa poljane 

i pobro mu od Orašca Tale: 

. Vidi, Tale, mog brata Halila, 
predao se Halil hajducima, 

pa on njima rujno vino služi. 
Cm mu obraz Bogu na divanu, 
kao što je danas na mejdanu, 
na mejdanu mom bratu Halilu! 
Vele mi je bratac ženska glava, 
kad on dvori devet Panjevića." 
Onda Mujo pritišće đogina, 

za njim Tale na svome kulašu. 
Kad dođoše oni do Halila: 

, Hej, Halile, tebi jazuk bilo, 
jer napajaš do deset hajduka." 
,,Kako neću, moj brate Hrnjica, 
kad su vrlo oni ožednjeli, 

a hajdučko u planini vino." 
Sva trojica sješe piti pivo. 
Onda Tale lakrdiju viknu: 

, Vidi, Mujo, toga kopileta, 
kopileta Mujovog Halila, 

gdje izveza devet Panjevića 

i pred njima Komlen-bajraktara, 
sve na namu bijesnih junaka! 
Halil će se u pjesni pjevati, 
brate Mujo, odsad dovijeka! 
Doklen Tale iza grla viknu: 
,Pušći meni Komlen-bajraktara, 
da mi se je po plećim' uzeti, 

ja sam bolji junak od Halila." 
Tada Halil otpušćao ruke, 
otpušćao Komlen-bajraktaru, 
bir se s Talom po plećim' uzeo, 
a on Talom o tle udario, 

onda Mujo na noge skočio: 
,Stander, brate, Gojeni Halile, 
i ja ću se s vlahom okrenuti, 
jer na tebi ostade junaštvo." 
Gonjaju se dva bijesna junaka, 
gonjaju se do polu sahata. 
Komlen vuče Muja kladuškoga, 
sve ga vuče do konja đogina, 
dok Hmjicom o tle udario, 
onda vlaše do đogata strka, 
baci Mejru za se na đogina, 

pa pobježe niz Grlo kotarsko. 
Za njim Halil pruži džeferdara. 
Puče puška Mujova Halila, 

ne pogodi Komlen-bajraktara, 
već Viš' njega u tanke jeliće, 

a priletje konju Komlenovu, 
pa uzjaha konja Komlenova. 
Brz ti se je đogat dogodio, 

ne more ga dorat dostignuti, 


već strkaše gradu na kapiju. 
Tamam vlaše pred pjanu mejhanu, 
dade konja tanahnu Madžaru, 
sve okreće konja Hrnjičina, 
vodi njega po t'jesnu sokaku. 
Halil dobra dotjera dorata, 
osjede ga pred pjanom mejhanom, 
dade Halil žutu madžariju, 
stade Madžar okrećat dorata 

i Mujova debela đogata. 

Halil sjede pred pjanu mejhanu, 
al' se Komlen hvali u mejhani 
da j' posjekć Muja i Halila 

i pobra im od Orašca Tala. 
Onda Halil mejhani na vrata: 
,Šta mi lažeš, crn ti obraz bio! 
Evo sada Mujova Halila!" 
Dok mu sinu posjeklica kriva, 
i pos'ječe sedam oficira, 

a Komlena prihvati za kiku, 
trže Halil tiftik iz njedara, 

pa Komlenu izlaktio ruku, 

pa povuče Komlen-bajraktara 
1 lijepu Ruđanovu Mejru. 
Onda ciknu krčmarica Janja, 
hotijaše sudaniji trkat, 

a da kaže poznaniku banu, 

a Halil je nogom udario, 

kako je je lako udano, 

tri puta se jadna prevmula. 
Halil svede Komlen-bajraktara 
do dorata konja od mejdana, 

te ga sveza za konja dorina, 
Mejru baci za se na đogata, 

a pobježe kraju kotarskome. 
Tamam Halil u zelene luge, 

a na gradu pukoše topovi. 
Dokle Halil u planinu siđe, 

Halil dođe Muju bratu svome. 
Skoči Tale i Hmjica Mujo, 

pa Halilu hošđeldiju viču, 

u britku ga poljubiše ćordu: 
Sada znamo da si junak bjesan 
sjed', Halile, da se napojimo!"' 
+ U 26 čas ga vi popili vino, 

za mnome je kaurska atlija, 

da bježimo na našu Krajinu." 
Tada Tale na noge skočio, 

pa pos'ječe devet Panjevića, 

i pred njima Komlen-bajraktara. 
S njih skidoše pusat i odijelo, 
potjeraše desetoro konja, 
pobjegoše na Malu Kladušu. 
Sva trojica šićar razdiljaše, 

a Halilu Rudanovu Mejru. 
Onda Tale šućur učinio: 

, Kako sam ja junak postanuo, 
takog ćara nikad našć n'jesam!"' 
Ode Tale u Orašac ravni, 
ostadoše do dvije Hmjice. 
Tako, pobro, stari ljudi kažu, 
davno bilo, sad se spominjalo. 


4. 
Serdar-aga Mujo 
i Milan Cesedžija 


(Sarajevo) 


Nigdje zore ni sabaha nema; 
do sabaha četiri sahata. . 

Iz Kladuše četa izlazila, 

mala četa, trijest Krajišnika, 

a pred četom od Kladuše Mujo 
i sa njime Ličanine Tale. 


Taj su danak vazdan putovali, 
na Kunaru do mraka izašli, 

na Kunari konje odjahaše, , 
pa su tude turci zanoćili. 

Kad je vakat od spavanja bio, 
tad zavika Ibrahime Tale: 

, Mene, Mujo, drijem osvojio, 
ja ću leći pod tanku jeliku, 
pokrite me bugar-kabanicom, 
ti ćeš čuvat stražu na planini, 
čuvaj stražu četiri sahata, 
nemoj mučit druga ni jednoga, 
nek' nam društvo na planini spava. 
Kada prođu četiri sahata, 

ti ćeš mene ondar probuditi, 
ati lezi pod zelenom jelom, 

pa ti spavaj s društvom do sabaha, 
ja ću stražu čuvat do sabaha." 
Leže Tale pod tanku jeliku, 
pokriše ga bugar-kabanicom. 
Tale spava taman do sabaha, 
ne htje njega Mujo probuditi, 
Mujo stražu do sabaha čuvć. 
Kad je sabah zora udarila, 
probudi se pod jelikom Tale, 
pa on turski avdest uze na se, 
pa on sabah klanja na Kunari. 
Pošto sabah klanja na planini, 
al' je Tale neveseo v'oma. 

Pita njega od Kladuše Mujo: 
,Što je tebi, Ličanine Tale?" 

A veli mu Tale lakrdiju: 

,Ja sam noćas nešto snijevao, 
da me hoćeš, Mujo, poslušati, 
da ti odeš na dugu poljanu, 
kada, Mujo, na poljanu dođeš, 
popnide se na najvišu jelu, 

pa potegni srčali durbinu, 

rasklopi ga na dvan'est kanata, 
Što ti gleda na dvan'est sahata, 
pa pregledaj kule po Kladuši, 
jesu I' kule zdravo i veselo, 

da nijesu vlasi udarili." 

Mujo skoči, ode na poljanu, 
pa se pope na najvišu jelu, 

pa poteže durbin iz džepova, 
rasklopi ga na dvan'est kanata, 
pa očima durbin primaknuo, 
ode gledat kule po ćenaru. 

Sve su kule zdravo i veselo, 
svojoj kuli durbin okrenuo, 
oko kule čudo ugledao. 

Oko kule tama pritisnula, 
izbijaju mrki dumanovi, 

iz njih biju mavi plamenovi, 
gori kula sa Kladuše Muja, 

al' mu kuli vlasi udarili, 

bijelu mu kulu poharali, 
poharali, vatrom zapalili, 
zarobili Ajkunu djevojku, 
milu seku od Kladuše Muja. 
Dobro gleda kroz bistrog durbina, 
al' iz tame momak ispanuo 

na doratu konju od mejdana. 
Eto njega poljem zelenijem, 

pa pomisli na jeliki Mujo; 
sAko bide turčin od Krajine 
okrenuće džadom na Udbinu, 
da on haber na Krajinu dade, 
gdje su kuli vlasi udarili. 

Ako bide Madžar Z40stao, 
OStanuo iza društva svoga, 
okrenuće konja na Kunanu."' 
Ne htje momak džadom na Udbinu, 
Već eto ga pravo na Kunaru. 
Kad zamače momak uz planinu, 


Mujo sađe niz tanku jeliku, 

pa mu Mujo pade u busiju, 
čeka njega tri puna sahata. 

Eto momka na konju doratu, 
Mujo ga je blizu pripušćao, 

k očima je pušku prinosio, 

da ubije momka na doratu. 
Kad pogleda serdar-aga Mujo, 
ali ljeva krvca od junaka; 

jeste momak dopanuo rana, 

- krvca ljeva niz konja dorata. 
Tada stade dorat u planini, 
Mujo jami pušku od očiju, 
pa pogleda momka i dorata. 
Ali momka na doratu nema, 
momak pao sa konja dorata, 
jer ga ljute rane savladale, 
bir je pao riječ izgubio, 

a mrke je oči zatvorio. 

Sve to gleda iza jele Mujo. 
Vid' dorata hajirli hajvana, 
svog je gosu nogami' udarao, 
neće I' dići sahibiju svoga, 
al' se junak dići ne mogaše. 
Eto Muja momku i doratu. 
Kad je Mujo došć ranjeniku, 
iz trave mu podignuo glavu, 
pa u momka dobro pogledao. 
Al' u momka krv se usirila 
po kapcima s obadvije strane 
od njegovih crnijeh očiju. 

im ga vidje serdar-aga Mujo, 
čim ga vidje, odmah ga poznade. 
Ono sestrić od Kladuše Muja, 
po imenu Kovčić Murat-beže. 
Razbira ga u planini Mujo, 
nikako ga razabrat ne može, 
ranjena ga tura na dorata, 

al' se beže držati ne može. 

Kad se vidje u nevolji Mujo, 
dohvati ga na pleći junačke, 
povede mu za dizgin dorata, 
odnese ga brdu uz planinu 

i za sobom odvede dorata. 
Mujo društvu na planinu dođe, 
spušća bega u zelenu travu, 

uz prsa ga sebi prislonio, 

na Halila viku učinio: 

,0, Halile, brate od matere, 
zahvati mi vode iz bunara, 

da umijem Kovčić Murat-bega, 
da operem krvcu sa očiju, 

neće I' beže oči otvoriti." 

A kad Halil začu za sestrića, 
ljuto Halil na planini pisnu: 
OJ, sestriću, rane neprebone!"' 
Pa zahvaća vode iz bunara, 
ode Mujo umivat sestrića. 

Kad mu krvcu saprć sa očiju, 
ondar beže oči otvorio, 

više sebe Muja ugledao, 

a veli mu Kovčić Mural-beže: 
Gdje si, Mujo, nigdje te ne bilo! 
kad valjade, tebe ne imade. 
Kuli su ti vlasi udarili, 

bijelu ti kulu poharali, 
poharali, vatrom popalili, 
Ajkunu ti sestru zarobili." 
Mujo pita ranjena sestrića: 
Kako li si dopanuo rana?"' 
,Bijah pošć tvojoj tankoj kuli, 
pa se sretoh sa vlasima, Mujo, 
sretosmo se na polju zelenom, 
među njima cviljaše Ajkuna, 
jao njojzi kukavici crnoj! 

Ja udarih njima na doratu, 


pa me vlaška vatra dočekala, 
među vlahe zamijesih dora, 
tri-četiri osjekoh im glave, 
između njih istjerah dorata, 

al! sam, Mujo, dopanuo rana, 
sedam rana od sedam sabalja, 
osam rana od osam handžara, 
dvije rane od dva džeferdara. 
Sve bih mogć rane preboljeti, 

al' puščanih nikad dovijeka!" 

A pita ga Mujo na planini: 

A sestriću, Kovčić Murat-beže! 
Bijaše li mnogo vlaške vojske?" 
,Bješe, Mujo, petnaest stotina." 
Ja, sestriću, Kovčić Murat-beže! 
Ko bijaše četi harambaša?" 

Ne znam ništa, mojega mi dina! 
Tu bijahu dvije harambaše, 
al' ću ti ih po prilici kazat. 

Jedan bješe na konju dogatu, 
crni su ga poklopili brci, 

vas u srmi i u suhu zlatu. 

Jedan bješe na konju vraninu, 
tanka brka, čela širokoga, 

na prsim' mu toke pozlaćene. 
On je kuli prvi udario, 

on ti Ajku sestru zarobio." 

A zavika u planini Mujo: 

,O, sestriću, Kovčić Murat-beže! 
Obadvije znadem harambaše 
Ono što je na konju đogatu, 

ono glavom Janković-Stojane. 
Ono što je na konju vraninu, 

te je moju sestru zarobio, 

ono glavom Milan Ćesedžija 

iz Oblića grada kaurskoga. 
Ljuće guje u kaura nema 

od didije, Milan-Ćesedžije." 

A veli mu dijete Halile: 
,Oh, moj brate, serdar-aga Mujo! 
Kad smo 'vako brate na okupu, 
da idemo do Oblića grada, 

do bijele Milanove kule, 
nećemo I' mu kulu poharati 

i još više vatrom zapaliti, 
povratiti Ajkunu djevojku 

i njegovu sestru zarobiti, 

i Milanu glavu odsijeći, 

da vratimo šalu za sramotu."' 

A veli mu Mujo u planini: 

10, Halile, brate od matere! 

Da ti vidiš Milan-Ćesedžiju, 

bi te tresla troljetna groznica. 
Triput sam se s njime udarao, 
sa mnom bilo još trideset druga, 
triput mi je društvo isjekao. 

Ja sad bježim na našu Krajinu, 
ja ne smijem do Oblića sići." 

A veli mu dijete Halile: 

Mili Bože, čuda golemoga! 

A što serhat i Krajina hvali 
moga brata, serdar-agu Muja, 
da je Mujo junak ponajbolji! 
Nit' je junak, nit' ga je rodio!" 
Halil Muju tiho progovara: 

0, moj brate, serdar-aga Mujo! 
A tako mi dina i imana, 

hoće Halil do Oblića sići, 

jal' ću svoju sestru izbaviti, 

jal' ću svoju izgubiti glavu! 

Ti se, Mujo, vrati na Krajinu, 
pa ti kulu na Kladuši gradi. 

AJ' ćeš dat mi svojega dogata, 
ako meni do nevolje dođe, 

brži đogat od malina moga, 
pobjeći ću iz Oblića grada." 


To izreče, pa na rioge skoči, 
pa on uze Mujova đogata. 

Ne smjede mu preporeći Mujo, 
pa mu Mujo stade govoriti: 
,Stan', Halile, da te nasvjetujem! 
Putovaćeš dva bijela dana, 
treći dan ćeš, brate, dolaziti 
do Garišta sela dolazićeš, 
nasred sela kulu ćeš vidjeti, 
tanka kula od sedam bojeva, 
pokrivena žutim tenećetom, 
ono j' kula moga pobratima, 
mojeg pobra popa Riđanina. 
Hajde pravo ti popovoj kuli, 
pa ćeš tude, brate, zanoćiti, 

pa slobodno ti se popu kaži." 
Pa se opet domislio Mujo: 
,0, Halile, brate od matere! 
Pop se tebi vjerovati neće, 

da smo braća od jedne materc, 
a ja divit ni kalema nemam, 
da načini knjigu šarovitu, 

da je popu Riđaninu dadeš, 
ondar bi ti pope vjerovao." 

Pa se opet Mujo domislio: 
.Stan', Halile, da ti knjigu pišem." 
Od fišeka papir otkinuo, 

od baruta murećef načini, 

od jelike odlomio granu, 

pa na knjigi tri slova turlo. 
Dade knjigu djetetu Halilu. 
Ondar su se oni razdvojili. 
Ode Mujo natrag u Krajinu, 
ode Halil pravo do Oblića. 
Putovao dva bijela dana, 

treće jutro pade pod Garište, 
zelenog se polja prihvatio, 
uvrh polja selo ugledao. 

Nasred sela kula načinjena, 
jeste kula popa Riđanina. 
Bješe popa sreća namjerila, 

pa je sio kuli kraj pendžera, 
pa on gleda poljem gariškijem, 
pa ugleda Mujova đogata. 

im ga vidje, odmah ga poznade, 
al' ne pozna Mujova Halila. 
Odmah pope na noge skočio, 

s čivije je pušku dohvatio, 
hitro sađe niz bijelu kulu. 

Pop ispade na demir-kapiju, 

pa se primi polja zelenoga. 
Kad se pope polja prihvatio, 
pa on pade u zelenu travu, 

u busiju Mujovu Halilu, 

pa Halila blizu pripustio, 

pope viknu iz zelene trave: 
.-Ne naprijed, fisan-Madžarine, 
vidiš, bolan, gdje si poginuo! 
Otkud đogat moga pobratima, 
moga pobra, sa Kladuše Muja? 
Jučer ste mu roblje porobili, 
danas si mu ukrao đogata! 
Znaš, Madžare, ujela te guja, 
nećeš lasno provesi đogata!"' 
Osjeti se Mujagin Halile, 

gdje ga pope iz busije viče, 

pa zavika Mujagin Halile: 
,Sebi ruke, pope Riđanine! 
Ako nije na đogatu Mujo, 
jeste glavom Mujagin Halile." 
Kad to čuo pope Riđanine, 
pope skoči iz zelene trave, 

pa eto ga pravo do Halila, 

pod Halilom uhvati đogata, 

pa mu pope ode besjediti: 

, Blago meni i današnjem danu, 


kad dočekah u mome zemanu, 
da ja vidim mlađeg pobratima, 
pobratima, Mujova Halila!" 

Pa ga pope za serdara pita: 
Kako nam je serdar Mustafaga?" 
, Dobro mi je na Kladuši Mujo, 
dobro jesmo, al' nijesmo mirno." 
A veli mu pope Riđanine: 

,L ja znadem gdje nijeste mirno." 
Odvede ga do bijele kule, 

pošto kuli i avliji došli, 

Halil svoga odjaha dogata, 

pa mu sluge konja prihvatiše, 
pop Halila za bijelu ruku, 
povede ga na bijelu kulu, 

uveđe ga u šikli odaju. 

Tu sjedoše na mehka šilteta, 

pa stadoše tući lozovinu. 

Halil bješe neveseo v'oma, 

pa ga pope stade razgovarat. 

Tu su tamnu noćcu zanoćili. 
Kad ujutro jutra dočekali, 
podranila oba pobratima. 

Ja da vidiš Mujova Halila, 

pa zavuče ruke u džepove, 
izvadi mu knjigu serdarevu. 

Uze knjigu pope Riđanine, 
knjigu gleda, grohotom se smije: 
,0, Boga ti dijete Halile! 

Tvoj je brate sa Kladuše Mujo, 
čim je piso knjigu šarovitu?" 

A veli mu dijete Halile: 

,Pis6 knjigu od jelike granom." 
Ondar pope tiho besjedio: 

, Bogu hvala i serdaru Muju! 

O, Boga mi, dijete Halile, 

dosta mi je Mujo trebovao, 

da j' odavlen s tobom putovati, 

moj Halile, četrest konaka, 

a ništa je dijete Halile, 

što ću s tobom do Oblića saći.'"' 
Na to viknu Halil u odaji: 
Viči, pope, svoje hizmećare." 
Pope svoje hizmećare viknu: 
,Spremite nam dva dobra hajvana, 
pobratimu njegova dogata, 
meni moju mrku bedeviju!"' 

U mlađega pogovora nema, 
spremiše im dva dobra hajvana. 
Ode pope u drugu odaju, 

pa on uze bošču s haljinama, 
nosi bošču Mujovu Halilu: 
De se svuci, pa se preobuci 
hoću tebe tebdil učiniti." 

Pa se Halil tude preobuče, 
dobro se je tebdil učinio. 

Pa podoše niz bijelu kulu, 

oba pobra na avliju sašli, 

na avliji konje uzjahaše. 

Dok eto ti popove Ružice, 

cura đogu i Halilu dođe, 

pa mu pruža laka boščaluka: 
Na to tebi, dragi pobratime!"' 
Halil curi boščaluka primi, 

pa zavuče ruke u džepove, 
izvadi joj stotinu dukata: 

Na to tebi, posestrimo Ružo, 
Boga mi sam pošć iznenada, 
bolje bi te Halil darovao!"' 
Ružica mu tiho besjedila: 

,Oh moj pobro, Mujagin Halile! 
Ja ti pare ni dinara neću, 

jer ti mogu novci trebovati. 

U dobri čas, Mujagin Halile! 
Učinio, što si naumio, 

dušmani ti pod nogama bili, 


adobri ti na put izlazili!" 

Oba pobra otlen odlazila, 

pa Gariško polje pregaziše, 
putovali tri-četiri dana, 

na Obličko polje nastupiše. 
Izmakć je Halil na đogatu, 

a viče ga pope Riđanine: 
,Stan', Halile, zastavi đogata!" 
Halil svoga zastavi đogata, 

pa pričeka popa Riđanina. 
Kako pope do Halila dođe, 

pa pod sobom ustavi kobilu: 
,0, Halile, Bogom pobratime! 
Eno vidiš, Oblić prema sebi, 
već, Halile, da ti nešto kažem. 
Ne smijem se dalje ni maknuti, 
nit' ću s tobom do Oblića saći. 
Da ja s tobom do Oblića sađem, 
sjetiće se Milan Ćesedžija, 

pa će moju pogubiti glavu, 

a ni tvoja ostanuti neće. 

Veće, pobro, da te nasvjetujem. 
Kada dođe gradu oblićkome, 
tu ćeš naći pred gradskom kapijom, 
tude sjedi sedam kapetana, 

oko njih je stotina soldata, 

ti ćeš doći, Božju pomoć vikni, 
oni će ti pomoć prihvatiti, 

pa pod tobom đoga uhvatiti, 
goniće te do sedam jezika, 
hoćeš umjet s njima govoriti?" 
A veli mu dijete Halile: 

,Ja umijem, pope Riđanine." 
,Oni će te ondar propušćiti. 
Kad, Halile, u čaršiju dođeš, 

ti ćeš noći po akšamu doći, 
ugledaćeš nasred od varoši, 

tu ćeš vidjet šarernu mejhanu, 

pred mejhanu dotjeraj đogata, 
pa ćeš tude konja odjahati, 

pa slobodno hajde u mejhanu. 
Mejhana je naše posestrime, 
posestrime, krčmarice Luce. 
Ako Lucu samu ti potrefiš, 
slobodno se krčmarici kaži, 
nevjeru ti učiniti neće, 

njojzi ćeš ti svoje jade kazat, 
Ona će ti na pomoći biti." 

To rekoše, pa se razdvojiše. 
Ode pope natrag na Garište, 
ode Halil pravo do Oblića. 
Cmi akšam pade na zemljicu, 
Halil dođe pred gradsku kapiju, 
tude sedam kapetana nađe, 

a Halil im Božju pomoć viknu. 
Oni su mu ljepše prihvatili, 
pod Halilom konja uhvatili, 
pa ga gone do sedam jezika, 
sve im sedam Halil odgovara 
kroz kapiju njega propustiše, 
Halil pođe niz ravnu čaršiju, 
dok ugleda šarenu mejhanu, 
dogna đoga na mejhanska vrata, 
pa se Halil povi po đogatu. 

A!' mejhana puna napunjena, 
sve gospode od Oblića grada. 
Halil grlom sa đogata viknu: 
Ima 1' otud iko izlaziti, 

da mojega prihvati dogata?" 
Pa izađe krčmarica Luca, 

pod Halilom uhvati đogina, 

a Halil je konja odjahao, 

pa na klupu sjede pred mejhanu. 
Voda đoga krčmarica Luca. 
Dok je mjesec na nebu izbio, 
kad pogleda u konja dogata, 


čim ga vidje, odmah ga poznađe, 
pa Luciji suze udariše. 
Zaklanja se za konja đogata, 
da joj Halil suze ne ugleda. 

A Halil joj suze ugledao, 
besjedi joj Mujagin Halile; 
,0, Boga ti krčmarice mlada, 
što ti suze roniš od očiju? 

Zar nijesi u vijeku tvome 
ničijega konja provađala, 

osim moga široka đogata?" 
Krčmarica govori Halilu: 

Čuješ mene, mladi kapetane! 
Što te pitam, da mi pravo kažeš. 
AI si konja za blago kupio, 
al' kod kuće konja othranio? 
ali si ga na mejdan dobio?" 

A veli joj Mujagin Halile: 

.Ja sam đoga na mejdan dobio, 
ja se trefih u planini s Mujom, 
pošć bješe Mujo do Oblića, 

ja sam Muju o'sjekao glavu." 
Kad to začu krčmarica Luca, 
ona proli suze od očiju. 

Govori joj Mujagin Halile: 
Zar ti voliš buljugbaši Muju 
nego meni, mladu kapetanu?" 
Njemu veli krčmarica mlada; 
,O, Boga ti, mladi kapetane! 

A ja volim buljugbaši Muju, 
neg' takijeh trista kapetana, I 
Mujo mi je Bogom pobratime!" 
Kad to čuo Mujagin Halile, 

pa govori krčmarici Luci: 

,O Lucija, da ti nešto kažem, 
ako nije Mujo sa đogatom, 
jeste glavom Mujagin Halile." 
Kad je čula krčmarica Luca, . 

ona pusti đoga Halilova, 
obadvije raširila ruke, 

pak Halilu pravo potrčala, 

pa ga ljubi među oči cme: 

A ti li si, mlađi pobratime, 
pobratime, Mujagin Halile! 
Mujo mi je kazivao zate. 

Bogu hvala i današnjem danu, 
kad te vidjeh cmijem očima!" 
Pa ga uze za bijelu ruku, 
provede ga kroz pjanu mejhanu, 
izvede ga na gornje čardake. 
Halil dođe sjede u odaju. 

A da vidiš krčmarice Luce, 
pred Halila sofru postavila, 

na sofri je piva svakojaka, 

pa ga pita za Muja serdara: 

, Kako mi je pobro Mustafaga?" 
A veli joj Mujagin Halile: 


,, Dobro, zdravo, pozdrav ti je Mujo. 


Dobro jesmo, al' nijesmo mimo." 
,Pobratime, dijete Halile! 

Ja sam čula da nijeste mimo." 
Tu je bio Mujagin Halile 

u mejhani tri-četiri dana, 

krijući ga Luca posestrima. 

Peta noćca na zemlju je pala, 
govorio Mujagin Halile: 

Ja u Bogu i u tebi Luco, 
mislim da ću pomoć postignuti." 
Krčmarica govori Halilu: 
 Hairola, Mujagin Halile! 

Što god mogla, to ću ti pomoći!"' 
,0, Lucija, ja te Bogom kumim, 

ja sam došć sestru izbavljati!" 

A veli mu Luca posestrima: 

O, Halile, mio pobratime, 

ja ću tebe tebdil učiniti, 


ti si ljepši od svake djevojke, 
ti si bijel i nabjeliću te, 

pa si rumen, narumeniću te, 
na te obuć žensko odijelo, 
uzeću te za bijelu ruku, 

pa ću s tobom u šetanje poći, 
uvešću te u Novu čaršiju, 
gledaće nas mladi bazrđani, 
svi će tebe oni begenisat, 

pa će mene pitat bazrđani: 

- Oj, Boga ti, Luce krčmarice, 
oklen imaš lijepu djevojku? 
Ja ću lagat i kleću se krivo, 
za nevolju ni grijeha nema, 
pa ću njima tiho besjediti: 

- Ovo mi je sa sela djevojka, 
pa se skoro cura isprosila, 
ona ruha nigdje ništa nema, 
povela je u našu čaršiju, 
nećete !' je čime ugledati, 

jer je ovo sirotna djevojka. 
Pa Halile, Bogom pobratime, 
davaće nam i svile i zlata, 
čaršiju ću s tobom oprositi, 
provešću te kroz Novu čaršiju, 
s tobom doći kuli Milanovoj. 
U njega su četiri kapije, 

pa na svakoj sjede kapetani. 
Ako Bog da i sreća donese, 
kroz kapije provodiću tebe, 
odvešću te uz kamenu kulu, 
uvešću te u šikli odaju, 

gdje mu sjedi Rosanda djevojka, 
mila seka Milan-Ćesedžije. 
Kad ti budeš tude u odaji, 
šale nije, tebe će poznati, 

ona ti je štrampu dobavila, 
pa gledajuć u tvoju priliku, 

poznaće te, dijete Halile. 
Ostaviću tebe u odaji, 

ondar radi što je tebi drago, 
ona će ti sestru izbaviti, 

pa bježite natrag u Krajinu." 
To mu reče, pa na noge skoči, 
obuče mu žensko odijelo, 
nabjjeli ga i narumeni ga, 

pa ga uze za bijelu ruku, 
izvede ga iz pjane mejhane, 
naljegoše pravo kroz čaršiju. 
Gledaju ih mladi bazrđani, 

pa pitaju krčmaricu mladu: 
,Oklen ti je lijepa djevojka?" 
Ona laže i kune se krivo: 
,Ovo mi je sa sela djevojka, 
ova cura sirotica ljuta, 

povela je kroz našu čaršiju, 
nećete I' je čime ugledati, 

jer se cura skoro isprosila, 

od čejiza nigdje ništa nema." 
Curi daju i svile i zlata. 

Svu čaršiju listom prehodiše, 
pa dođoše kuli Milanovoj, 

na kapiju jesu udarili, 

al' se njima niko ne razumi. 
Kroz četiri prođoše kapije, 
uniđoše pravo u avliju, 

gdje je kula Milan-Cesedžije. 
Na avliji čudo ugledaše, 

al' tu sjedi Milan Ćesedžija, 
pod Milanom bijaše skemlija, 
a dvori ga sedam kapetana. 
Pa što veli Luca krčmarica: 
,Vidi' Halile, Milan-Ćesedžije, 
nemoj mi se, bolan, prepadnuti, 
nemoj svoje lice prom'jeniti, 
jer se Milan može osjetiti." 


U to doba došli do Milana, 
Lucija mu dobro jutro viknu, 

a Milan joj ljepše prihvatio. 
Luca mu se do zemlje klanjaše, 
pa Milanu poljubila ruku, 
izmače se, pa ga dvorit stade. 
Kad se Halil stade preklanjati, 
bi ti rekć i bi se zakleo, 

da je mlada skoro dovedena. 
Milanovu poljubio ruku, 

pa se Halil htjede izmaknuti, 
za ruku ga Milan uhvatio, 

pa pogleda krčmaricu mladu: 
,Krčmarice, ujela te guja! 
Oklen ti je lijepa djevojka?" 
Ona laže i kune se krivo: 
Gospodaru, Milan-Ćesedžija! 
Ovo mi je sa sela djevojka, 

pa je cura sirotica ljuta, 
skoro se je cura isprosila, 

od čejiza nigdje ništa nema, 

pa nju vodim ljepotici Rosi, 

ne bi li je čime ugledala." 

A veli joj Milan Ćesedžija: 
,Lažeš, bona, krčmarice Luco, 
ovo nije ruka djevojačka, 

već je ruka Mujova Halila." 
Govori mu krčmarica Luca: 
,0j, Boga mi, dragi gospodaru, 
ja Halila nikad čula njesam, 

a kamoli da sam ga vidjela. 
Već ču li me, dragi gospodaru, 
da ti znadeš za koga je ova 
prelijepa cura isprošena, 

ne bi curu smio ni gledati, 

a kamoli držat je za ruku." 

A veli joj Milan Ćesedžija: 
,Za koga je cura isprošena?" 

Govori mu Luca krčmarica: 
,Isprošena za bijesnog zmaja, 
baš za onog Mandušića Vuka." 
Kad to začu Milan Ćesedžija, 
pa on pušća Halilovu ruku. 
Prevari ga Luca krčmarica, 
ban se hvati do svojih džepova, 
pa izvadi trides't madžarija, 

te ih daje krčmarici Luci. 

Na Luciju viku učinio: 

Vođi curu uz bijelu kulu, 
uveđi je do moje Rosanđe!"' 
Krčmarica jedva dočekala, 
odvede ga uz bijelu kulu, 

baš u sobu Rosande djevojke. 
Uljegoše u sobu Rosandi, 
uljegoše Boga spomenuše, 

a Rosanda ljepše prihvatila; 
,,DA Bog dobro, mlada krčmarice!" 
A Lucija poletje joj ruci, 

pa Rosinu ruku poljubila. 
Krčmarica dvoraše Rosandu, 
do nje stao Mujagin Halile, 

pa pogleda Halil po odaji, 
vidje Ajku u jednom budžaku, 
ona sjedi na meku šiltetu, 

na desnu se naslonila ruku, 
proljevaše suze od očiju. 

U Halilu krvca uzavrela, 

pa je srcu sabur učinio. 

A Rosanđda veli krčmarici: 
,Čuješ mene, krčmarice mlada, 
oklen ti je lijepa djevojka?" 

A veli joj krčmarica Luca: 

, Ono nije sa sela djevojka, 

već je ovo sirotica ljuta, 

skoro se je cura isprosila, 

od čejiza nigdje ništa nema, 


dovedoh je tebi u odaju, 
neceš curu čime darovati?" 
A Rosanda pogleda Halila, 
na svojem je srcu pomislila: 
,,Ono nije čelo djevojačko." 
Pa zavuče ruku u džepove 
i izvadi sliku Halilovu, 
gleda sliku, a gleda Halila, 
čim ga vidje, odmah ga poznade. 
krčmarici ode besjediti: 
,Čuješ mene, krčmarice Luco! 
De ti hajde u tvoju mejhanu, 
ti prodaji lozovinu pivo, 

a ovdje ćeš curu ostaviti, 
nek' posjedi tri-četiri dana, 
pa ćeš onđar doći po djevojku." 
Krčmarica jedva dočekala, 
prekloni se, izađe napolje, 
ona sađe niz ćemerli kulu, 
ona spade na mermer-avliju, 
iz avlije ode na kapiju, 
nigdje nije nikog potrefila, 
ona ođe u pjanu mejhanu. 
Pošto pola crne noći bilo, 

sve pospalo u tanahnoj kuli, 

a ne spava Rosa sa Halilom, 
dilber Rosa besjedi Halilu: 

,0, Halile, draži od očiju! 

Što se krstiš ovdje u odaji, 
kad ti muke ni nevolje nema?" 
A veli joj Mujagin Halile: 
,Gospođice, lijepa Rosando! 
Nemoj mene turčit bez nevolje, 
kad mi nije nikakve nevolje." 
, Bolan bio, Mujagin Halile, 
ti hesabiš, ja te ne poznajem. 
Davno sam ti sliku dobavila 

i mnoge sam novce potrošila, 

nije druge, valja ti se kazat." 
Govori joj Mujagin Halile: 

10, Rosando, ja te Bogom kumim, 
nemoj mene kome prokazati, 
već ti mene, Rosando, nasvjetuj, 
kako ću ja sestru izbaviti." 

Pa Rosanda govori Halilu: 

,0, Halile, srce iz njedara, 
lasno ću tivsestru izbaviti, 

ako ćeš mi vjeru zadat tvrdu 

da ni mene ostaviti nećeš." 
Govori joj Mujagin Halile: 

, Vjera moja, ostavit te neću!" 
Tu su bili tri-četiri dana, 

peto jutro nedjelja nastade, 

pa i ti su danak predanili. 
Tamna noćca na zemlju panula, 
sve otišlo bješe u šetanje, 

i otišo Milan Ćesedžija 

i sa njime mnogi kapetani, 

a na kuli nigdje niko nema, 
samo osta Rosa sa Halilom, 

i sa njima Ajkuna djevojka. 

Kad je pola tamne noći bilo, 

a Halilu Rosanda govori: 

,0, Halile, srce iz njedara, 

sad je vakat da mi pobjegnemo." 
Govori joj Mujagin Halile: 
Moramo li izbjegnuti, Roso?" 
A moramo ako dragi Bog da!" 
To je rekla, na noge skočila, 

pa eto je niz tanahnu kulu. 

Rosa sađe dolje na avliju, 

pa na sluge viku učinila: 
,Oprem'te mi debela dorata 

i vranina brata Ćesedžije!" 

A sluge joj vele lakrdiju: 

,, Kud ćeš noćas, mila gospođice?" 


, Hoću noćas u šetanje ići 

i povesti turkinju djevojku, 

jer turkinja v'oma nevesela, 
neću li je malo razgovorit. 
Vodiću je do bijele crkve, 

jer je crkva skoro načinjena, 
neće !' se tu malo veseliti." 
Sluge su joj konje opremile. 
Kada konje sluge opremiše, 
ode Rosa uz bijelu kulu: 

,Hajd' na noge, dijete Halile!" 
Halil odmah skočio na noge, 

a Rosanda do Ajkune dođe, 

pa je uze za bijelu ruku, 

pa podoše niz šikli odaju 

i pred njima dijete Halile. 

Kad su bili niza merdevine, 

a Ajkuna govori Rosandi: 

,Kud će ova sa nama djevojka?" 
,Sluškinja je krčmarice Luce 

i mi ćemo s njome do mejhane, 
u mejhani da je ostavimo, 

a mi ćemo konje protjerati, 

ići ćemo kud je nama drago." 

U to doba sašli na avliju, 

pa Rosanda uzjaha vranina 
svoga brata Milan-Ćesedžije, 

a Ajkuna zakroči dorata, 

pa Rosanda viknu sa vranina: 
,Hajd preda mnom, sluškinjo djevojko." 
Iz kapije konje istjeraše, 

pa dođoše pred pjanu mejhanu, 
pred mejhanom konje zastaviše, 
pa uletje Halil u mejhanu. — 

U mejhani niko ne bijaše 

osim sama krčmarica Luca, 

a veli joj Mujagin Halile: 
,Krčmarice, Bogom posestrimo, 

brže đoga, a brže oružje!" 
Krčmarica dade mu oružje, 

pa se Halil časom preobuče, 

a za pojas zadjede oružje, 
plamenitu sablju pripasao, 
,Jalah"', reče, posjede đogata, 
pa Lucija govori Halilu: 

.Crn ti obraz, Mujagin Halile! 
Zar ćeš mene mladu ostaviti, 
da me s'ječe Milan Ćesedžija?" 
A veli joj Mujagin Halile: 
sHodi za me, jaši na đogata." 
Neću, bogme, Mujagin Halile, 
ja imadem brzu bedeviju, 
skoro sam je kletu nabavila." 
Pa odletje u tople podrume, 
hitro spremi svoju bedeviju, 
zelena je k6 zelena trava, 
izvede je iz topla podruma, 
Boga viknu, pojaha kobilu. 
Kad su bili do gradske kapije, 
kapetani njiha dočekaše: 

, Kud ćeš noćas, naša gospođice?" 
Hoću noćas do bijele crkve, 
da ja vodim turkinju djevojku, 
da mi crkvu sejir učinimo." 
Prevari ih Rosanda djevojka, 
iz kapije korije istjeraše, 

hvatili se polja zelenoga. 

Pošto bili u drio polja ravna, 
vratio se Milan iz šetanja, 

pa on dođe do bijele kule, 

al' na kuli nigdje nikog nema. 
Kada vidje gdje Rosande nema 
i sa njome turkinje djevojke, 
Milan se je jadu osjetio, 

gdje ono bi Mujagin Halile, 

pa se Halil tebdil učinio, 


te je doš6 da kulu pohara. 
Milan strka niz bijelu kulu, 

pa on ode u tople podrume, 

al' tu konja ni jednoga nema. 
On zakuka kano kukavica, 
dade haber na grad topčijama, 
pa sa grada pukoše topovi, 
narod leti Milanovoj kuli: 

Što je noćas, dragi gospodaru?" 
Sve im kaže što je i kako je: 
,Noćas mi se roblje porobilo." 
Iz Oblića narod poletio 

i pred njima Milan Ćesedžija, 
uzjahć je mahnita putalja, 
putalj bješe Stojan-kapetana, 
za Halilom potjer učiniše, 
brdom pješci, poljem konjanici. 
Svanulo je i granulo sunce, 
potjernici nasred polja došli, 
Halil dođe pod Kruševac kleti, 
pod Kruševac zelenu planinu. 
Nu Halila brata Mujagina, 
pred đogata roblje propustio, 
Halil bije konje od mejdana: 
,Hajte, konji, izjeli vas vuci!" 
Pa se brda i planine primi, 

a gleda ga sa planine Mujo 

i sa Mujom tri hiljade druga, 
jer se Mujo prepao Halilu, 

bio pošć s društvom do Oblića. 
Kad ju Mujo brata ugledao, 
na društvo je viku učinio: 
,Pan'te, braćo, ovdje u busiju, 
nemojte se koji prevariti, 

da biste se javili Halilu, 

već Halila da mi propuštimo, 
a za njim će vlasi udariti, 

mi ćemo ih vatrom dočekati, 

ja ću gađat Milan-Ćesedžiju, 
zgađat njega puškom od očiju. 
Znadem dobro da ću ga ubiti, 
jer na njemu oklopa nemade, 
jer je Milan pošao na hitnji." 
Pa padoše turci u busiju. 

U to doba Halil naljegnuo, 
propustiše cure i Halila. 
Malo vrjeme, ali dugo nije, 
naljegnuo Milan uz planinu 

i za njime ostala družina. 
Mujo zgađa Milan-Ćesedžiju 
među oči, gdje obrve veže, 
pade Milan u zelenu travu. 

I ostale puške zapucaše, 

ko pogibe, osta na planini, 

ko je zdravo, bježi do Oblića. 
Pa krenuše turci za Halilom, 
stigoše ga taman kod jezera, 
kod jezera i duge poljane, 

pa odoše s njima na Krajinu, 
odvedoše sestru Milanovu. 
Vita jelo diži brdu grane, 

da su našoj braći zdravo glave! 


3: 
Mulja liječe 
vile planinkinje 
(Počitelj) 


Pokliknula sa planine vila, 

vila viče kladuškoga Muja; 

, Gdje si, Mujo, nigdje te ne bilo, 
pogibe ti dijete Halile, 

u Kunari, visokoj planini, 


su trideset i četiri druga!" 

To ne čuje buljugbaša Mujo, 
jere Mujo sanak boravljaše, 
već to čuje Hmjičina majka. 
Ona budi svog sina Hrnjicu: 

, Ustaj, Mujo, na noge lagane, 
pogibe ti Halil u Kunari 

su trideset i četiri druga!" 
Onda Mujo na noge skočio, 
trkom trče u pjanu mejhanu, 

u mejhani nigdje nikog nema, 
do daidže Kovačević-Rama. 
Mujo viče svog daidžu Rama: 
,,Moj daidža na noge lagane, 
pogibe mi Halil u Kunari 

su trideset i četiri druga!" 
Onda Ramo na noge skočio, 
oni dobre konje pojagmiše 

i debele konje pojahaše, 

pa ih eto pod Kunar-planinu. 
Kad su bili Ramovu bunaru, 
a sve pusta povaljana trava, 
povaljana, krvi poštrapana. 
Leže leša trides't i četiri, 

a sve Mujo leše premetaše, 
gleda leša od brata Halila. 

Od Halila leša ne imade, 
onda Mujo tiho govoraše: 
,Moj daidža, Kovačević Ramo, 
Halila su vlasi uhvatili, 

gledaj tlake oko druma puta, 
kud j' otišla tlaka kroz planinu, 
da idemo, da ih potjeramo." 
Mujo nađe tlaku pokraj puta, 
pa sve goni tlaku kroz planinu, 
kud j otišla tlaka od hajduka. 
Kad on pade do jedne doline, 
on pogleda šezdeset hajduka, 

a pred njima Mijat harambaša. 
Mujo gleda, a nema Halila, 

pa debela natjera đogina. 
Opazi ga šezdeset hajduka, 

pa na lake noge udariše, 

pa na vatru Muja dočekaše. 
Tu je Muju loša sreća bila, 
četiri ga puške udariše, 

a Mujo se vije na đoginu, 
uzenđije nogam' opiraše, 

pa za golu sablju prihvatio, 
ranjen Mujo istjera đogina, 
posiječe trideset hajduka, 
uteče mu trides't kroz planinu. 
Tu pobježe Mijat harambaša, 
ne dade mu đogat od mejdana, 


_ već Mijata nogom prihvatio, 


u travu ga zgazi djeteliru. 
Ranjen Mujo osjede đogina, 
nadžak trže i nadžak poteže, 

pa Mijata sve nadžakom tuče, 

a sve Mujo za Halila pita. 

Mijat njemu stade kazivati, 

Što je njemu od Halila bilo: 
,Sinoć jarko ićindiji sunce, 

a ja bijah u Kunar-planini, 

a kod mene šezdes't i tri druga. 
Pa bijasmo ožednjeli v'oma. 
Kad dođosmo Ramovu bunaru, 
a kad spava trideset turaka, 

i pred njima tvoj bratac Halile. 
Mi dođosmo kroz zelenu travu, 
te poklasmo trideset turaka, 

a prenu se tvoj bratac Halile, 

pa u ruku pušku prigrabio, 

za njim puče do šezdes't pušaka, 
uteče nam Za studenu st'jenu. 
Tri-četiri puta zapalio, 


ubi meni tri-četiri druga. 

Tad na zemlju akšam pritisnuo, 
ja ne znadoh što bi od Halila, 
da li ranjen uteče Halile, 

al' se nije Halil obranio? 
N'jesam, Mujo, očima vidio." 
Sad mu Mujo savezuje ruke, 
pa ga sveza za đogata svoga, 

a zavika svog daidžu Rama: 
,,Moj daidža, natjeraj putalja, 
goni konja za studenu st'jenu, 
ne bi 1' našć tlaku od Halila 

da vidimo što je od njeg' bilo, 
da I' uteče zdravo u planinu?" 
Odmah Ramo posjede putalja, 
Ramo pade pod studene st jene, 
za stijenom tlaku nalazio, 

sve po travi poštrapala krvca. 
Onda Ramo tiho govorio: 

,0, Halile, žalostan ti dajo! 
Međer si ti dopanuo rana." 

Pa se tlakom Ramo nametnuo, 
kad on pade do jedne doline 

i pogleda pod zelenu jelu. 

Kad pod jelom Hmrnjica Halile 
začu tutanj od konja putalja, 
Halil viknu, a na noge sinu, 
hesabljaše Mijat harambaša: 
,,0, Mijate, što me se ne prođeš?" 
Pa poteže pušku džeferdara, 
hotijaše ubiti daidžu. 

Dok on pozna svog daidžu Rama, 
do njeg' Ramo dotjera putalja: 

, Moj Halile, moje d'jete drago, 
jesi li se lako obranio, 

moreš rane preboljeti sine?" 

, Moj daidža, Kovačević-Ramo, 
da bi tebi rane prebolio, 

što su rane kraj srca mojega, 

a ne mogu one rane ljute, 

što je rana polag srca moga, 
mog sestrića Rajkovac-Bećira, 
što poginu Bećir kod bunara. 
Meni sva se oblomila krila, 
ostaše mi pod kamenom ruke." 
Tad dopade Mujo na đoginu. 
Kad pogleda Halile đogina, 
njega pusta obojila krvca, 

Halil vidje gdje je ranjen Mujo. 
Tada Mujo osjede đogina, 

pa polcije Mujo do Halila: 
,Jesi I' zdravo, moj brate Halile?" 
Malo sam se, Mujo, obranio."' 
Onda Mujo govori Halilu: 
,Bogme sam ti brate poginuo, 
mene su ti rane osvojile, 

četiri su puške udarile, 

sve se svile oko srca moga." 
To govori, pa leže u travu, 
stade figanj Mujova Halila, 
svoje rane i zaboravio, 

pa Hrnjici bratu govorio: 
Možeš, brate, uzjahat đogina, 
moreš li mi na Kladušu sići?" 
Iz trave mu progovara Mujo: 
Niti mogu uzjahat đogina, 

niti mogu rana preboljeti, 

nit' se muči, nit" me nosi Halko, 
već mi snimaj pusat i haljine." 
Tad procvilje Halil i daidža: 
Kako ćemo tebe ostaviti?" 
Mujo Bogom stade zaklinjati: 

, Nemojte me odovle micati!" 
Tad daidža do Hmjice dođe, 
sve mu pusat i haljine snima, 
ostavi mu gaće i košulju 


i.na plećim' fermen od kadife. 
Stoji figanj Mujova Halila, 
stoji cika Mujova đogina, 

ali ranjen razgovara Mujo: 

, Od te kajde ne imade fajde, 
ovako je od Boga suđeno, 
meni vakat umrijeti dođe. 

Vi hajdete bijeloj Kladuši, 
povedite Mijat-harambašu, 
bacite ga na dno u tavnicu. 
Mrku ćete noćcu prenoćiti, 
pokupite mlade Kladušane, 
vodite ih u Kunar-planinu, 
onda ćete mene ukopati, 

u planini turbe namjestiti." 
Tada Mujo ostade pod jelom, 
eno ode Halil i daidža. 

Oni idu bijeloj Kladuši, 
Mujo osta rane bolujući. 

Kad je taman po jaciji bilo, 
poletješe samobhite vile 

sa Prologa, visoke planine, 
pa padoše na Kunar-planinu, 
pa sjedoše na tisovu panju. 
Kad zagrkta gavran ptica crna 
po akšamu, kadno vakta nema, 
onda vele dvije gorske vile: 

, Negdje ima leša od junaka, 
a dok grkće gavran ptica crna." 
Onda treća progovara vila: 

, Ondje nema leša od junaka, 
a dok grkće gavran ptica crna 
po akšamu, kada vakta nema, 
već je ondje ranjena junaka. 
Potecite, vid'te moje seke, 

da vidimo gdje je ptica crna." 
Dvije vile na noge skočiše, 
pa padoše pod zelenu jelu. 

Kad poletje gavran ptica crna, 
kad pod jelom nabacano granje. 
A kad vile podigoše granje, 
kad pod granom nađoše junaka, 
očim' gleda, a avaza nema, 
puste mu se rane ohladjele. 
Onda treću zavikaše vilu: 
Naša seko; hodider ovamo." 
Kad je treća dolazila vila, 

a kad vila opazila Muja, 

udari se rukom po koljenu: 
A, moj Mujo, žalosna ti seka, 
međer si mi dopanuo rana!'' 
Zavlači mu po damaru ruku, 
onda vila progovara mlada: 
,Potecite, dvije moje seke, 
jedna hajde devetoj planini, 
donesi mi devetera cv'jeća! 
Druga leti preko mora sinjeg 

i donesi vode studenike, 

da mu vodom rane isperemo, 
a od trava mehlem načinimo."' 
To rekoše, vile odletješe. 

Iste noći u sedam sahata 
sastaše se sve tri kod Hrnjice, 
pa mu vodom rane izapraše, 

a od trava mehlem udariše. 
Dok su sišla dva sahata ravna, 
a stade se Mujo pomicati, 

pa mu drugi mehlem udariše. 
Dok se svanu i Oogranu sunce, 
usta, sjede pod zelenom jelom, 
pa mu treći mehlem udarile. 
Iza toga do malo zemana, 
onda Mujo na noge ustade, 

pa se sjeti nejačka Halila: 
Moj Halile, žalostan ti Mujo, 
evo ti se izl'ječio Mujo, 


jesu 1' tebi rane pritužile?" 

A vele mu do tri gorske vile: 
,,De ne luduj, adžamijo Mujo, 
već ti hajde tvojoj tankoj kuli, 
razgovori tvoju staru majku, 
obveseli tvog brata Halila." 
Tada Mujo na noge ustade, 
Mujo pade niz Kunar-planinu. 
Svu noć iđe, dok se ne rasvanu, 
pomoli se polju kladuškome. 
Vid' Ajkune, sestre Hrnjičine, 
sve joj pusta na pendžeru glava, 
a sve gleda sentu njemačkomu, 
a sve grozne suze prolijeva. 
Dade joj se nešto pogledati, 

a u polju opazi pješaka, 

plaho iđe poljem zelenijem. 
Dovikuje svoju staru majku: 
,O starice, majko milostiva, 
ev' odonud jednoga pješaka, 
baš k6 hoda brata Muja moga." 
,Šut', Ajkuno, kukavice crna, 
nemoj mojih povređivat rana, 
ne spominji moga sina Muja! 
Zalosna mu dovijeka majka, 

a čemerna kuća ostanula!" 

U ta doba Mujo pred avliju, 

a zavika plemenita Ajka: 

, Moja majko, evo nama Muja!" 
Poletješe obje na avliju, 

ranjen Halil na bijeloj kuli. 

A kad doču Halil za Hrnjicu, 
hitro skoči, k6 da ne ležaše. 
Na avliji Muja susretoše, 
jamiše ga na bijele ruke, 

pa ih eto na tananu kulu! 

6. 
Kladušanin Mujo 
i Kostreš harambaša 
(Foča) 


Zakukala kukavica sinja 

u Kunari na visokoj grani, 
ona kuka kad joj vakta nema, 
usred zime, kad joj nije vr'jeme. 
A to nije kukavica sinja, 

veće mati Bojičić-Alije. 
Dovikuje Bojičića sina 

na mezaru, jer joj poginuo: 
Jesu li ti šimšir-tahte teške? 
Je 1' se zemlja u oči nasula? 
Dolaze 1' ti surudžije često, 
surudžije, pa i suvaldžije?" 

Iz mezara nešto progovara: 
Nije meni ca zemlja teška, 
nit' se, mati, u oči nasula, 

ne dolaze surudžije često, 
surudžije, pa ni suvaldžije, 
svijem sam im dževap učinio. 
Već mi moja dodijao majko, 
dodijao Kostreš harambaša 
od Primorja grada bijeloga, 
dolazeći svake hefte dana. 
Propni konja uz mezara moga, 
a kopljetom gađa u mezara, 
dovikuje mene poginuta, 

- Ustan' gori da se siječemo! - 
Mrtve noge hoditi ne mogu, 
mrtva usta zboriti ne mogu, 
mrtve ruke ne čine mejdana. 


Dok ti bijah u Krajini, neno, 

te u mene dosta bje jarana 

po kafama i po mejhanama. 
Svaki veli: - Naš Alija pobro, 
da l' pogineš, jal' dopaneš rana, 
svaki bi te osvetio pobro.- 


Kad pogiboh, nemadem dermana. 


Veće moja, roditelju, majko, 
pripni peču, ogrni feredžu, 
hajde mati u Kladušu Muju, 
selam ćeš mu, mati, od Alije, 
neće !' izit, te osvetit mrtva." 
Otle jadna majka putujući, 
tankoj kuli na Bojkovo side, 
mati noći, al' dobro urani, 
pripe peču, ogme feredžu, 

a u ruku bijelu tojagu. 

Stara Muju side u Kladušu, 
opazi je, pa Halila viče: 

Eto mile Alijine majke, 
hajde, sine, izved' je na kulu." 
U mlađega pogovora nema, 
skoči Halil te dočeka majku. 
Izveđe je na bijelu kulu, 
selam dade, prihvatio Mujo. 
Popi kafu, odmori se majka, 
pa Hmnjica besjedio majki: 

, Oj, pomajko, Alijina majko, 
šta je tebe meni dotjeralo, 

te si došla, jadna mila majko, 
a tko ti je učinio krivo?" 
,Nije niko učinio krivo. 
Alija ti selam opremio, 
osvećuj ga, makar poginuta!" 
Mujo onda zovnu na Halila: 
, Hajde moga uzjaši đogina, 
pa ga goni, sine, niz Udbinu, 
a do kule Osman-bajraktara." 

Skoči momak na noge od tala, 
a eto ga na podrum đoginu, 
pa Mujova uzjaha bjelina, 

ode kuli Osman-bajraktara. 
Kad golemo čudo opazio. 
Osman dobra izveo dorina, 

te timari konja na avliji. 

Na Osmanu ljetna đeisija, 
svilen jelek do svilena pasa, 

a na glavi fesić-medžidija, 
ispod fesa perčin do pojasa, 
selam Halil bajraktaru dava, 
bajraktar mu selam prihvatio. 
,Selam ti je Mujo opremio, 
jaši konja, povedi ordiju, 
valja vama ići četovati." 
Osman dvije puške ispalio, 

pa on sebe i dorata spremi. 
Sastaše se trides't i tri druga, 

a otale konje pojahaše. 

Kad su kuli Mustafinoj bili, 
Mujo hoda, a đogina voda. 
Hoće Halil, al' ne da mu Mujo, 
Mujo ode, Halil ostanuo, 

suze truni, a sestra ga pita: 

Je I' ti žao što ne pođe s Mujom?"' 
(ŠJest, djevojko, preboljet ne mogu." 
,De, Halile, moje d'jete drago, 
prti torbu, a struku preturi, 
uzmi pušku, hajde putujući, 
pa ćeš Đuli valovitoj sići, 

a do kule Đulić-bajraktara. 

A selam ćeš Đulić-bajraktaru, 
neka s tobom u planinu pođe. 
Kad budete u Kunari, sine, 

tuj ćeš vodu u planini naći, 
jedan bunar, a sedam česama, 
a ta voda nikad nije hali, 


jal' bez vuka, jali bez hajduka. 
Više vode nema od Primorja, 
više vode od Kladuše nema, 
više vode, do te vode, sine. 
Vas jedan se vode napojite, 
oni onom karaulu čuvaj, 

pa se drugi vode napojite, 
oni onom karaulu čuvaj." 

A kad momak začu lakrdiju, 
i on ode otle putujući, 

pješe Halil ode na nogama. 
Kud god ide, Đuli silazio, 
tankoj kuli Đulić-bajraktara. 
Kad mu kuli i avliju side, 
kad avliji otvorena vrata. 

Na kamenu Đulić-bajraktare, 
turski sio, noge prekrstio, 

a Halil mu turski selam dava, 
selam njemu Đulić prihvatio: 
,,0, Halile, Mujovo dijete, 
dokle si se tako potežio?" 

, Sestra ti je selam opremila, 
da Đuliću, u planinu pođeš." 


,Sabur, Halko, dok silah napremim." 


Otale se djeca podignula. 

Kud god išli, bistroj vodi sišli, 
tu se oba vode napojili, 

pa otalen gorom putujući 

reče Đulić Mujovu Halilu: 
,,Da na ravni vatru naložimo, 
vidjet će nas vuci, ja hajduci, 
ama ćemo, brate, u pećinu. 

Ak' dobije Mujo harambašu, 
ovud će ga navesti, Halile,_. 
ak' dobije Kostreš buljugbašu, 
ovud će ga navesti, Halile." 

U pećini noćcu zanoćiše, 

a ujutro dobro uraniše. 

Stade gore jeka u planini, 

dok evo ti Kostreš-harambaše, 
a pred njime savezana Muja, 

a za njime Osman-bajraktara, 

a za njime Komlen-bajraktara, 
na doratu Tanković-Osmana, 

a za njime trides't Krajišnika, 

a goni ih trideset hajduka. 

Halil pušku do ramena mahnu, 
da ubije Kostreš-harambašu. 
Ne dade mu Đulić-bajraktare: 
Nećeš ubit Kostreš-harambašu, 
pa pred sobom posjeći će Muja, 
a za sobom Osman-bajraktara." 
Pa ugrabi pušku od Halila, 
tankoj pušci oganj naložio, 

loše gađa, bolje pogodio, 

on pogodi Kostreš-harambašu. 
Kostreš pade, đogat ispanuo, 
Halil gada Komlen-bajraktara, 
ne pogodi Komlen-bajraktara, 
već pobježe na konju dorinu. 
Đulić fišek u pušku turio, 

pa on kleče na desno koljeno, 
po lijevom tanku pušku mahnu, 
on pogodi Komlen-bajraktara. 
Pa srmali kidoše handžare, 
rastjeraše trideset hajduka, 
zastaviše Muja i Osmana. 

Sve puštaše trides't Krajišnika, 
neće Muja puštati Halile: 

, Povešću ga savezana, Živa, 
nek' ga gleda sva Krajina listom, 
gdje sam junak bolji od Mustafe." 
Molio se Osman-bajraktare, 
sramota je povesti ga živa! 
Moliše se, dok se umoliše, 
bratu svome otpustio ruke. 


Osvetiše Bojičića mrtva, 

a otale oni putujući, 

dok su bili, baš su dobro bili, 
i siđoše u eski Kladušu, 
dovedoše trides't sokolova, 
Đulić ode Đuli valovitoj. 


7. 
Hrnjica Mujo 
u Janoku zarobljen 
(Nevesinje) 


Uranila Ajkuna djevojka 
prije zore i prije sabaha, 

do sabaha četiri sahata. 

Do sabaha dvore pomećala, 
a do sunca vode donosila. 
Kad svanulo i sunce granulo, 
onda cura đerđef prihvatila, 

i uz đerđef turćiju poteže. 
Podigla je tanko glasovito, 

te je staru probudila majku. 
Kad to čula ostarjela nena, 

na Ajkunu oči iskolači: 

Šta j' Ajkuna, šinula te guja! 
Uranila, pjesne zapjevala. 
Znaš, Ajkuna, moja kćeri draga, 
kad su tvoja braća othodila, 
othodila u četu junačku, 
staroj neni roka ostavili, 

jel! Ajkuna, za petnaest dana? 
Dođe, prođe i petnaest dana, 
tvoje braće iz četnice nema. 
Nit' je dobro, niti ga imamo." 
Ajkuna je tiho govorila: 

,Četnicima ni ročišta nema. 
Znadeš li ti Muja i Halila, 
piju vino, a ljube latinke!'" 
U velike udarila misli, 

dade joj se nešto pogledati, 
ravno se je polje zamaglilo, 
a iz magle tama potisnula, 

a iz tame konjik ispanuo 

na malinu konju od mejdana. 
Od malina načini dorina, 

u crvenu krv ga obojio. 
Naginje se na četiri strane, 


sve s' na sablju momak dočekuje, 


al' se glava po prsima valja. 
A za njime đogat od mejdana, 
na đogatu sahibije nema, 
omahuje prazne bakračlije. 
Kad to vidje Ajkuna djevojka, 
ona ciknu kao ljuta guja, 

a đerđefom o tle udarila, 

te derđefu noge salomila, 

od biljura iglu utrunila. 

To začula ostarjela nena, 

od dušeka na noge skočila, 
pa besjedi Ajkuni djevojci: 

, Kakvo jesi čudo opazila, 

te to činiš na bijeloj kuli?" 
Reče njojzi Ajkuna djevojka: 

, Ustan', mati, boljela te glava! 
Eto, neno, s četnice Halila 

i teškijeh zadobio rana, 
obranio sebe i malina, 

a za njime đogat udario, 

na đogatu sahibije nema, 

beli nam je Mujo poginuo, 
jal' tavnicu kuću napunio. 
Eto cure na bijelu kulu 

pa još spade na mermer-avliju, 


od avlije otvorila vrata. 

U ta doba Halil na malinu. 
od Halila ni avaza nema, 
išaretom selam na7ivaše, 
išaretom, prstom šehadetom. 
Pod bratom je konja uhvatila, 
a cura se jaka pridesila. 

Diže ruke na konja malina, 
svoga brata po pasu jamila, 
unese ga u šikli odaju, 

te ga leže na mehke dušeke, 
leže Halil rane bolovali. 

Tad se cura natrag povratila, 
te je dobre konje prihvaćala, 
uvede ih u tople podrume, 

a sa konja uzde oborila, 

u jaslima s'jena položila, 
neka konji u podrumu tuku. 
Otalen se natrag povratila, 
paje eto na bijelu kulu, 

pa je staru dozivala majku: 

, Moja mati, mio roditelju, 
pripni peču, obuci feredžu, 
pa li hajde u merdžan-čaršiju, 
pati traži dva berbera mlada, 
da liječe našega Halila 

od ljutijeh rana od pušaka." 
Pripe peču, obuče feredžu, 
pa je eto u merdžan-čaršiju. 
Ona nađe dva berbera mlada, 
njima nena stara progovara: 
,Hajte mojoj tankoj b'jeloj kuli, 
da vidite Gojena Halila. 

Halil mi je došć iz četnice, 
teško mi se obranilo d'jete 

i teškijeh zadobio rana." 

Kad to čula dva berbera mlada, 
prihvatiše milje i fitilje, 


pa ih eto Hrnjičinoj kuli, 
gdjeno leži Mujagin Halile. 
Bješe Halil oči zatvorio, 
dozivlju ga dva berbera mlada. 
Od Halila ni avaza nema, 

oba Halil oka zatvorio, 

jer je njemu muka dodijala. 
Sedam rana od sedam handžara, 
u Halila oko srca živa 

Sve se vide džigerice crne, 

od pušaka ni broja im nema 
sve na rane vrela udarila. 

Kad vidješe dva berbera mlada, 
ne smiju se prihvatit Halila, 
sve ih moli ostarjela nena: 
sL'ječite mi Gojena Halila, 
nećete I' mu riječ otvoriti, 

da mi kaže što je i kako je, 
gdje su bili, gdje su izginuli, 
gdje je brata ostavio svoga?" 
Berberima milo ne bijaše: 

ali druga biti ne mogaše. 
Donesoše preljetnu rakiju, 
ispiraju rane na Halilu, 

po ranama mehlem udanše, 

a puške mu srce povadile, 
nikad momak oči otvoriti! 

ATl' dok stade tresak na avliji, 
dok evo ti Budaline Tala 

na kulašu, konju od mejdana, 
te odjaha debela kulaša, 
dizgine mu na jabuku baci, 

uz obraz mu sile udario, 

stade mu se dobar okretati. 
Eto Tala uz bijelu kulu, : 

od odaje otvorio vrata. 

Kad opazi Gojena Halila, 

gdje on leži na mehku dušeku, 


a kod njega dva berbera mlada, 

tome se je čudu začudio. 

Tale viknu, kć6 da se pomami: 
,Hej, Halile, jedan kopilane, 

šta si i ti oči zatvorio! 

N'jesu rane za ženskijeh glava, 

već su rane za muškijeh glava! 

Kazuj meni, što j' od Muja bilo? 

Ali nam je Mujo poginuo, 

al' tavnicu kuću napunio?" 

Ni avaza od Halila nema. 

Kad to vidje Budalina Tale, 

opet viknu, kć da se pomami: 

, Hej, Halile, jedan kopilane, 
sad ću tebe nogam' pogaziti, 

ja mi kaži gdje si ostavio, 

ostavio svoga brata Muja, 

ali ti si amo dohodio?" 

Sve to čuje goješan Halile, 

svome srcu gajret učinio. 

Prepade se Budalina Tala, 

da će njega nogam' pogaziti, 

te je Talu tiho govorio: 

, Hej, Talane, moj po Bogu brate, 

nemoj mene pitat za Hrnjicu, 

jer su meni muke dodijale. 

Ti bi meni bolje učinio 

da mi dadeš s mirom umrijeti." 

Opet viknu Budalina Tale: 
sHej, Halile, Božji nesretniče, 

ja ću tebe sabljom udariti, 

pa ćeš i ti lasno umrijeti, 

ako ti je život dodijao, 

jal mi kaži gdje ostavi Muja?" 

Opet žao momku umrijeti, 

jera znade da će umrijeti, 

da će njega sabljom udaniti, 

ja mi kaži gdje ostavi Muja?" 

Njemu Halil stade govoriti: 
Hej čuješ li, Budalina Tale, 
odavlen je Mujo pohodio, 

te je svoju četu povodio 

u Kunaru zelenu planinu. 
Hodali smo po planini, Tale, 

a moj brate, punih petn'est dana, 
nigdje ćara, a nigdje šićara, 

niti koju glavu ukidosmo. 
Jedno jutro Mujo uranio 

i nama je tiho govorio: 

- Moja braćo, trides't Krajišnika, 
hajte i vi na našu Kladušu, 
čuvajte mi moju b'jelu kulu, 

jer se bojim hile od kaura, 
mogu meni porobiti kulu, 
porobiti i vatrom spaliti. 

Ja ću svoga uzjahat đogina, 

pa goniti niz vlaške Kotare, 

ne bi I' gdjegod šićar pripazio. - 
Ja se svome bratu zamolio: 

- Hej moj brate, buljugbaša Mujo, 
i ja hoću s tobom polaziti, 
polaziti niz vlaške Kotare. - 

Te je meni Mujo govorio: 

- Bjež', Halile, Božji nesretniče, 
ti nijesi za vlaških Kotara. 

Ne daju ti mirovati vrazi, 

nije tebi žao umrijeti, 

te za paru zametnuti kavgu 

a za dvije izgubiti glavu. - 

Ja sam se tu bratu oklinjao, 

da mu kavge zamutiti neću, 

što mi neće do nevolje doći, 

do nevolje i do moje glave. 
Reče meni da ja idem s njime, 
da idemo niz vlaške Kotare. 
Otale smo konje pojahali, 


sve planine vučki pregazili, 

u Janočko polje udarismo. 
Kad smo bili lugu mahatomu, 
Mujo meni tiho progovara 

sa đogata konja od mejdana: 

- Ja sam v'oma, brate, ožednio, 
te sam rujna poželio vina. 

Da idemo do Janoka grada, 

da se rujna napijemo vina. - 

Ja sam njemu 'vako govorio: 

- Prođ' se vraga i Janoka grada, 
jer svak znade tebe i dogina, 
stara baba od stotinu ljeta 

Ja sam njemu 'vako govorio: 
U Janoku, gradu bijelome 

mi moremo izgubiti glave, 

jal tavnice kuće napuniti, 
nema naske niko izbaviti, 

naša bi se oborila kula. - 

Za to Mujo ni habera nema, 
jerje rujna poželio vina. 

Sve gonio pod sobom dogina, 
eto naske gradu na kapiju. 
Kad đogatu prihvati kajase, 
pokaza mu bakračlije sjajne, 
stade mu se dobar izdizati, 
ispod sebe mermer izvrtati, 

a sve bije mlade bazerđane. 
Sve ga kunu bodulice mlade: 

- Hej, Madžare, posjekli te turci, 
a đogata zaklali ti vuci, 

gdje je taku naučio jahu! - 
Nalazismo pjanicu mejhanu, 
Mujo viče krčmaricu Janju: 

- Krčmarice, jedna kopilice, 
prihvati nam konje od mejdana! - 
U mlađega pogovora nema, 

te nam dobre prihvatiše konje. 

Eto Muja u pjanu mejhanu, 

u mejhani sjede za trpezu 

i on viče krčmaricu Janju: 

- Donesi mi jedan dukat vina! - 
Kad to čula krčmarica Janja, 
pa je njemu Janja govorila: 

- Vidi krmka i na njemu brka, 
da on pije na dukate vina! 

Ja ga nijesam čula u čuvenju, 
već što kažu buljugbašu Muja, 
da on pije na dukate vina. - 
Donese mu cio dukat vina. 
Stade piti rumenoga vina, 

sve popio brka ne skvasio. 
Opet viče krčmaricu Janju: 

- Donesi mi dva dukata vina! - 
Sve se krsti krčmarica Janja, 
kako pije na dukate vina. 
Donese mu dva dukata vina. 
Malo pio, te se napojio, 

te je Mujo ćeif ugrabio. 

Tad zakuka krčmarica Janja: 

- Kuku tebi, oštar Madžarine, 
Madžari vam konje pohvataše! - 
Kad to čuo buljugbaša Mujo, 
od trpeze na noge skočio, 

pa ga eto konjim' na avliju. 
Kada konje vlasi opkolili, 

kad se dobar đogat pomamio, 
zubim' grize, a ušima striže, 
čiftom bije, da oči izbije. 
Hajvan bješe, ama znadijaše, 
neće dobar u kaurske ruke. 
Kad to vidje buljugbaša Mujo, 
šta se njemu od đogata radi, 
pa poteže brijetkinju ćordu, 

on posječe dvanaest soldata, 
pa prihvati debela dogata, 


pa on viče svog brata Halila: 

- Ustaj, jaši debela malina, 
vidiš, brate, gdje smo zapanuli. 
Nama su se vlasi osvetili. - 

Kad ja začuh šta mi brat govori, 
od trpeze na noge skočio, 
dopanuo do konja malina. 

Tako svoje konje pojahasmo, 
istjerasmo u uske sokake. 

U sokake naspu se soldati, 

na golem nas oganj dočekaše. 
AlI' da vidiš buljugbašu Muja! 
Kad za oštro gvožđe prihvatismo, 
u sokake juriš učinismo. 

Prvi jaše buljugbaša Mujo, 
krvav meni sokak ostavljaše, 
dvoja biše kola prolazila 
i uz njiha volovanci mladi. 
Sve se Mujo meni okrećaše, 
sve dozivlje svog brata Halila: 
- Jesi li se, brate, obranio? - 
Ja sam njemu tiho govorio: 

- Njjesam ti se, brate, obranio, 
ni teškijeh rana zadobio. - 
Mi izbismo gradu na kapiju, 
od kapije zatvorena vrata, 
prepeta su četiri sindžira. 
Eto muke i nevolje, Tale. 
Meni Mujo sa đogata viče: 

- A ti, brate, odjaši malina, 
pa prihvati topuz sa đogina, 
pa prekini četiri sindžira. 

Ti odvali na kapiji vrata. 

ne bismo li iznijeli glave 

iz Janoka, iz bijela grada.- 

Ja odjahah široka malina, 

pa prihvatih topuz sa đogina, 
mene Mujo od kaura čuva. 

Tuka su nam vlasi utužili. 

Sve se zbili u vitu soldati, 

nije šala, gradu na kapiju. 

Ja pretukoh četiri sindžira. 
Tuka sam se, brate, obranio 

i teškijeh rana zadobio, 

sedam rana od sedam handžara, 
sve u mene oko srca Živa. 

Ja tu jesam otvorio vrata. 

Mujo mi se nije obranio, 
istjerasmo na polje zeleno. 
Kad bijasmo na polju zelenom, 
kad dignuta na čekme ćuprija. 
Tuka bješe voda presahnula, 

a vlasi nam hendek potkopali. 
Na hendek sam konja nagonio, 
dobar malin hendek preskočio, 
ja na konju jesam ostanuo. 

Za mnom Mujo nagoni đogata. 
Mujo bješe prehvatio vinom, 
Mujo pade u hendeke tuka. 
Dobar đogat hendek preskočio, 
nego tu su vlasi napanuli, 
moga brata živa uhvatiše. 

Ja pobjegoh poljem zelenijem, 
za mnom đogat prazan udario. 
Tu sam brata svoga ostavio, 

ne znam više šta j' od njega bilo." 
Tuka Tala suze prokapale, 

ode Tale načinjenoj kuli, 

osta Halil rane bolujući. 
L'ječila ga dva berbera mlada, 
L'ječili ga za nedjelju dana, 

dok su njemu krvcu ustavili. 
Kad deveto jutro osvanulo, 
Halil viče svoju sestru Ajku: 
,Hajd', Ajkuna, u tople podrume, 
Opremi mi Mujova đogina, 


da okrenem debela dogina, 
da ja viđu može li što biti." 
Časkom Ajka opremi hajvana, 
a Halil je rane utegnuo, 

te on spade na mermer-avliju. 
Sestra njemu konja pridržala, 
sjede Halil konju na srijedu, 
istjera ga na avlinska vrata, 
okrenu ga ispod tanke kule. 
Dobar mu se đogat pomamio, 
te Halilu rane povrjedio, 

iz rana mu krvcu otvorio, 

pod sobom je sedlo natopio. 
On povrati avliji hajvana, 

na avliji sestra dočekala, 

pod bratom je konja uhvatila, 
svoga brata po pasu jamila, 
iznese ga na bojali kulu, 

na dušek je njega namjestila, 
a berberi njega prihvatiše, 

te ranama krvcu zatvoriše. 
L'ječili ga za petnaest dana. 
Opet viče goješan Halile, 

a on viče svoju sestru Ajku: 
,Hajde stani u podrum đoginu, 
a ti jami boju svakojaku, 
naboj meni debela đogina, 

od đogata načini šarina. 

Valja ići do Janoka grada, 

da ja viđu šta j' od brata bilo, 
kakvom će ga smrti umoriti." 
Časkom cura opremi dogina, 
pod madžarsku konja opravila. 
Tada Halil svoju snahu viče: 
.Hodi meni obuci haljine, 

što no nose vlaški kapetani!" 
Tada snaha prihvati Halila, 
udari mu madžarsko odjelo, 

a rasplete ture od perčina, 

a oplete sitne pletenice, 

a upleće pare carevice, 

i upleće sitne meduljice, 

uplete mu dva krsta od zlata, 

a sve momka po plećima tuku. 

Za nevolju ni grjehote nema, 

a na glavu kapu populanu. 

O sebi je pusat objesio, 

a na noge čizme i kalčine. 

Kad se momak takum učinio, 

privuče se vedru ogledalu, 

u njemu je sebe opazio, 

u sebi je momak pomislio: 
,Mili Bože, na svemu ti hvala! 

Ako jesu dva krsta od zlata, 

a na glavi kapa populana, 

na mjestu je turska vjera tvrda." 

Eto njega niz bijelu kulu, 

do gotova konja dopanuo. 
Svoju majku po dojkama ljubi: 
Moja mati, halali mi hranu, 
ako meni suđen sahat dođe, 

te poginem u Janoku gradu."' 
Stara nena hair dovu daje: 
Hajde, sine, hairli ti bilo! 

Šta mislio, ono učinio, 
dušmani ti pod nogama bili, 

k6 đogatu čavli i potkove!"' 

To rekoše, te se halališe. 

Halil tjera krilata đogina. 

Kud hodio i konja gonio, 

i on dođe do Janoka grada, 

pa u iste krčmarice Janje, 
gdjeno se je Halil naučio. 

To je njemu posestrima Janja. 
Tu je Halil konak učinio, 

te ujutru rano uranio, 


stade pitat krčmaricu Janju, 
što će biti od brata mu Muja. 
Prva - kaže - nedjeljica dođe, 
podić će se begluk Njemadija, 
} pred njima od Janoka bane, 
te će ići crkvi namastiru 

j povesti kolo djevojaka, 

tuka Muja na kolac nabili, 

te mu tuka smrcu opjeval." 
Kad to čuo goješan Halile, 
preko srca muka prenosila, 
nije lasno brata izgubiti. 

Pa on viče krčmaricu Janju: 
,Spremaj meni debela đogina." 
Sigura se, na Krajinu krenu, 

a on ne ide svojoj tankoj kuli, 
već on ide Lici i Krbavi, 

a do kule bega Mustaj-bega. 
Njega jeste beže opazio, 
bajraktaru svomu govorio: 
Eto nama Mujova Halila, 
ono bio u Janoku gradu." 

U ta doba Halil na đoginu. 
Mlađi bjehu konja uhvatili, 
eto njega begu u odaju, 

Halil begu turski selam daje, 
beg je njemu selam prihvatio. 
Odmah beže za Hrnjicu pita. 
Svemu Halil po istini priča, 
sve kazuje što je i kako je, 

što će biti kad nedjelja dođe. 
Reče njemu beže Mustaj-beže: 
Nije lasno tamo odlaziti, 

u Janoku kavgu zaturiti, 

jer se Mujo čuo na daleko. 
Teška će se sila okupiti, 

nije šala ni smaknuti Muja." 
A sve plače dijete Halile. 

Onda se je begu sažalilo: 

,Ja ne boj se, Mujagin Halile, 
gleđaćemo što će bit od Muja." 
Otalen je Halil polazio, 

te ga eto načinjenoj kuli. 

Tu je momak noćcu zanoćio, 
ujutru je petak osvanuo, 

dok evo ti bega Mustaj-bega, 
a Za njime mladi Krajišnici. 
Oni viču Mujova Halila. 
Gotov se je momak pridesio. 
Otalen su mladi pohodili, 

eto njiha u Kunar planinu. 
Tuka jesu noćcu zanoćili, 

a ujutru rano uranili. 

A dok viknu Budalina Tale: 
Hej, Halile, jedan nesretniče, 
što ne ideš do Janoka grada, 
te ne gledaš svoga brata Muja? 
Mogu vlasi hilu učiniti, 

u Janoku posijeći glavu." 
Tada viče beže Mustaj-beže: 
Hajde tamo do Janoka grada, 
pa ti gledaj kad povedu Muja.. 
Kad budete usred polja ravna, 
nćš li kako vlahe prevariti, 

po rukama sabljom udariti, 

pa mu presjeć veze na rukama, 
podmaknuti debela đogina. 
Podaj njemu oštru posjeklicu." 
Tad mu reče goješan Halile: 
Kako ću mu dodati đogata, 
kad su mene rane osvojile? 
Vlasi će me nogam' pogaziti." 
Reče njemu beže Mustaj-beže: 
,De ne boj se, Mujagin Halile, 
ti oprosti buljugbašu Muja. 
Mujo će ti s tobom providjeti, 


dobra će ti konja nabaviti." 

Ode Halil, otjera đogina, 

eto njega do Janoka dođe, 

uprav' ide krčmarici Janji 

te je tuka noćcu zanoćio 

i ujutru rano uranio. 

Dok drmnuše na gradu topovi, 

tad polazi od Janoka bane, 

ww buljugbašu Muja. 
askom Halil opremi đogina, 

eto njega gradu na kapiju. 

Od grada se odvališe vrata, 

a navali begluk-Njemadija. 

Dok evo ti od Janoka bana, 

i sa njime varakli kočije, 

i u njima trides't djevojaka, 

i pred njima Anđuša djevojka, 

a za njima buljugbaša Mujo. 

Vodi njega dvanaest Njemaca 

u bjjelijeh dvan'est konopaca, 

a za njima poskakuje Rade, 

zametno se trnovijem kocem, 

pa sve viče buljugbašu Muja: 

,Stani, Mujo, na zlo udario!" 

Tada pođe Mujagin Halile, 

krajem Muja nagoni dogina, 

u sebi je Mujo pomislio: 

,Kršna šarca, konja od mejdana, 

baš kć6 jaha u dogala moga!" 

Tada reče buljugbaša Mujo: 

,Je li izun zapjevati, bane, 

još danaske, pa više nikada?" 

To njemu bane dopustio. 

Kad zapjeva tanko glasovito: 

,Hej, lužino, nikad njesi sama, 

jal' prez vuka, jali prez hajduka, 

jal' prez Muja, ja brata Halila! 

Jesi li se danas pridesio, 

da ti vidiš svoga brata Muja, 
na kakvim ću mukam' umrijeti, 
NnEš li mene danas pokajati?" 
Povrati se od Janoka bane, 
jedno mu je sile udario, 

dva mu zdrava zuba poletjela 
iz četiri krvca udarila, 

svi ostali u jadu ostali. 

Sve to gleda Halil na šarinu. 
Istom Muja sabljom udario, 
presječe mu sveze na rukama, 
dade njemu sablju i đogina. 
Kad se Mujo konja dobavio, 
odmah smaknu Gavran-kapetana, 
uhvati mu vranca od mejdana, 
dađe vrarica Gojenu Halilu. 
Kad se braća konja dobaviše, 
iz Kunarc udariše turci, 
udariše sa četiri strane. 

Ala banda, zametnu se kavga. 
Halil čuva varakli kočije. 

U kočijam' banova Anđuša. 
Na njima je mejdan ostanuo, 
zarobiše trides't djevojaka, 
oženi se trides't Krajišnika, 

i Halile banovom Anđušom. 
Dotlen bila četa silovita, 

a otalen kita i svatovi. 


8. 
Zenidba Muja. Hrnjice 
(Prozor) 
Mujo sjedi na bojali kuli, 
mrku kahvu iz firdžana srče. 
Pokraj njega ostarjela majka, 


ona često gorko uzdisaše, 

. pa Mujagi besjedila sinu: 

, Ah, moj Mujo, moj rođeni sine, 
kako sam ti, vidiš ostarjela, 
ostarjela i obnevidjela, 

da ne mogu preko kuće preći, 

. kamo I' ću ti hizmet učiniti 

i studene vode donijeti, 

već se ženi, moje d'jete drago." 
Mujo majci tiho besjedio: 

, Moja neno, moj očinji vidu, 
kako ću se jadan oženiti. 

Ja obiđoh svu zemlju Turćiju, 
širom zemlju tursku i kaursku, 
i poharčih blago gotovinu 

i đogina slomih po srijedi, 
tražeć, neno, za sebe djevojku 
i za tebe glavna prijatelja, 

a nikako nahodit ne mogu. 
Već sam čuo i ljudi mi kažu, 
da imade lijepa djevojka 

tamo dolje u Slivovu gradu, 
I'jepa seka slivovskog serdara, 
kakve sada u Krajini nema, 

u Krajini turskoj i kaurskoj. 
Već kuhaj mi lake brašljenice, 
sve debelo kao ogledalo. 

Ja ću svoga opremit' đogina, 
pa otići do Slivova grada. 

Ako bih ja curu begenisć, 
sada bih je zaprosio, neno."" 
To starica jedva dočekala: 
,.Hajde, sine, u sto dobrih časa, 
hajde, Mujo, čestito ti bilo!" 
Mujo sedla pretila đogina, 
stara skuha lake brašljenice, 
pa se baci sokć na sokola 

1 otišće brdu i dolini. 

Kud god iđe, u Slivovo siđe, 
baš do kule slivovskog serdara. 
Kad je b'jeloj kuli dohodio, 

al' bijela kula zatvorena. 

Kad to vidje buljugbaša Mujo, 
on zavika iza svega glasa: 

Je 1' u kuli kućni domaćine, 

je !' u kuli mlada Vidosava?" 
Kada cura glase razumjela, 

ona spade na demir-pendžera, 
zapituje neznanu deliju: 

Sto će tebi kućni domaćine, 
što će tebi cura Vidosava?"' 
Besjedi joj Hrnjica Mujaga: 

, Jesi I' ti to, Vidosava dušo, 
spani meni na mermer-avliju, 
da ja tebi dv'je besjede kažem." 
,Hajd' odatle, madžarska katano, 
ako jamim sv'jetla džeferdara, 
ubiću ja tebe i đogina." 

Udri, Vido, srce iz njedara, 
od tebe me zaboljeti neće!" 

AI' da vidiš kićene djevojke, 
ona jami sv'jetla džeferdara, 

pa prisloni kasu na obrazu, 
dva nišana cura sastavila, 

a trećega buljugbašu Muja. 

Pa na pušci vatru naložila, 

al' joj žao bijaše junaka, 

pa ne gleda Muja po srdašcu, 
nego pod njim pretila đogina. 
Plaho rani konja vilenoga, 
kopite mu krvca poljevaše, 

on se dertan maknut ne smjeđaše. 
Kad je Mujo krvcu ugledao, 
žestoko se ražljutio bješe: 

,, Vidosavo, Boga ne vidjela, 
jer mi rani pretila đogina, 


jer u mene opalila n'jesi?" 

Na kulu je juriš učinio, 

od avlije vrata razlomio, 

pa se prima vitkih merdevina. 
Al' junačkog cura srca bješe, 
ona uze do dva venedika, 

pa na Muja vatru oborila, 
grdne njemu rane načinila, 
šest na njemu, sedam na đoginu. 
Mujo vidje da će poginuti, 

na sramotu od ženske desnice, 
on posjede ranjena đogina, 
pa se vraća u zemlju Turćiju. 
Kada večer mrka dolazila, 

al' eto ti slivovskog serdara, 
u avliju konja ugonio, 

za čorapu u krv ugazio. 

To je njemu vrlo čudno bilo, 
pa on pita seke Vidosave: 
,Vidosavo, moja seko draga, 
kakva krvca u našoj avliji?" 
Seka njemu rječi besjedila: 
"Dolazio Mujo Hrnjičiću, 

pa sam njega grdno obranila, 
neće ni živ dvoru dopanuti." 
To serdaru vrlo drago bilo, 
on prihvati divit i kalema 

i ćageta knjige nešarane, 

pa je sitnu knjigu načinio, 
baš na ruke Senjanin-Ivanu: 
,Oj, Ivane, djete u matere, 
kupi sebi kitu i svatove, 

u nedelju hajde po djevojku. 
Poginuo buljugbaša Mujo, 
ubila ga moja Vidosava, 

neće tebi svate zabuniti." 

Kad Ivanu takva knjiga dođe, 
knjigu štije, a na nju se smije. 

Pitala ga ostarjela majka: 

£OJj, Ivane, moj jedini sine, 
okle tebi knjiga šarovita?" 

AT' besjedi Senjanin-Ivane: 
,Ovo knjiga od Slivova, majko, 
u knjizi mi lijep haber daje, 

da je Mujo glavu izgubio, 
ubila ga moja jauklija. 

Pa da idem sada po djevojku, 
provešćemo curu kroz bogaze, 
neće mene Mujo zabuniti." 

Al' je njemu majka besjedila: 
sAko ti je Mujo poginuo, 

tri su gora ostanula vraga: 
jedan ti je Kovačina Ramo, 
drugo ti je Tale Ličanine, 

a treće je odgojak Halile. 

Već čuješ li, moje d'jete drago, 
piši knjigu starcu Osman-agi, 
Osman-agi na Udbinu ravnu, 
od starine pobratimu tvomu, 
da ti skupi kićerle svatove, 

pa nek' bude svatski starješina. 
Neka kupi svu Udbinu listom, 
ma ne vodi roda Hrnjičina." 
L'jepo Ivan majku poslušao 

i Osmanu knjigu napisao. 

Kad Osmanu knjiga dohodila, 
on dozva Osman-bajraktara: 
Hajde jami zelena bajraka, 

pa ga nosi u našu čaršiju, 
pobij njega u kaldrmu tvrdu, 
nek' se kupe age Udbinjani." 
Kad Osmane svate sakupio, 
opremi se dizdar Osman-aga, 
pa povede kićene svatove 
ispod kule buljugbaše Muja, 
ali Mujo bolom bolovaše. 


Opazi ih Gojeni Halile: 

,Nu dizdara, age Osman-age, 
gdje odvede kićene svalove, 
odvede ih svome pobratimu, 
pobratimu Senjanin-Ivanu!" 
Kad to čuo buljugbaša Mujo, 
on Halilu bratu besjedio: 

, Hajde kupi beza tananoga 

i mušeme na kajiš rezane, 
ulegni mi moje rane grdne, 

a opremi debela đogina, 

ja ću ići Senju na Krajinu 

u svatove Senjanin-Ivanu, 

da s' nagledam djevojačkog lica." 
U Halila pogovora nema, 

on donese beza tananoga 

i mušeme na kajiš rezane, 
utegnu ga sa četiri strane, 

a opremi đoga pretiloga, 

pa se sokć na sokola baci, 

a potjera niz to polje ravno. 
Brzo mu je svate dostignuo. 
To Osmanu vrlo mučno bilo, 
na Mujagu krivo pogledaše. 
Kad se Senju blizu primakoše, 
preda nje je Ivo ishodio, 

pa prebroji kićene svalove. 
Kad ubroji Hrnjicu Mujagu, 
odmah mu se brojak pometao, 
pa Osmanu riječ besjedio: 
,Pobratime, udbinski dizdare, 
koliko sam tebi govorio, 

da ne vodiš roda Hrnjičina."" 
Preklinje se udbinski dizdare: 
,Nije, pobro, života mi moga, 
već je ovo momče od Udbine, 
davno ti je Mujo preminuo." 
Lijepo su svate dočekali, 

svim svatima konje prihvatiše, 
svim svatima mjesto načiniše, 
ali Mujo sam đoga razjaha, 

pa on baca dizgin na jabuku. 
Sam se đogo po avliji voda, 

a Mujaga ode posestrimi, 
posestrimi, krčmarici Mari. 
Svu noć pije vino i rakiju. 

Kad se svanu i ogranu sunce, 
podvikuje čauš do čauša: 
sHazurola, kićeni svatovi. 
Konjanici konje osedlajte, 

a pješaci pritež'te opanke!" 
Otišće se sila i svatovi. 

Mujo skače na đogina svoga, 
pa za njima goni nazorice, 

sve do kule slivovskog serdara. 
Serdar l'jepo svate dočekao, 
Tjepi njima konak namjestio. 
Kad ujutro zora osvanula. 
ispadoše mladi djeverovi, 

pa tovare ruho djevojačko, 

a podižu na konja djevojku. 
Ustadoše svatske starješine, 
povedoše silu i Krajinu. 
Bubnji tuku, a svirale svire, 
udaraju Zile i borije, 

digoše se uz polje zeleno. 

Kad su polje ravno prehodili, 
primiše se široke planine. 
Mujo Osma Bogom zaklinjaše, 
da mu danas u gajretu bude, 
da izmakne lijepu djevojku. 
Osman-agi vrlo mučno bilo, 
jer Ivanu vjeru založio. 

AI' se njemu na ino ne može, 
preča vjera turska neg' kaurska, 
prikloni se buljugbaši Muju, 


pa izvrnu četu na kaure. 
Skače Mujo kano i pomaman, 
na alaje svate razgonjaše. 

Dok se cure Mujo dohvatio, 
uhvati je za bijelu ruku, 

pa je baci za se na đogina 

i uteče, vesela mu majka! 

Na Udbinu zdravo dohodio 

i doveo lijepu djevojku, 

sebi ljubu, majci hizmećara. 
Tako bilo, pa se pripovjeda, 
mi pjevamo kako nam je drago! 


F 9. 
Zenidba Gojenog Halila 
(Prozor) 


Podranio buljugbaša Mujo 
navrh kule s Gojenim Halilom, 
braća mlada prije žarkog sunca. 
Tad Hrnjici oči potekoše 
 savrh kule lugu zelenome, 

jer ugleda jednoga junaka 

na alatu, konju od mejdana. 
Kad se blizu prikučio kule, 
poznade ga kladuški Hrnjica, 
svog daidžu, Kovačević-Rama, 
pravo ide do Mujove kule. 

A Hrnjica bratu besjedio: 
,Deder, brate, iziđi pod kulu, 
ev' ozdole našega daidže, 

a srdito razigrć alata. 

Ja je gdjegod selo porobljeno, 
jaje tursko roblje zasužnjeno, 

daidža će nas rezil učiniti. 

Mi pijemo na vrh kule pivo, 

a nikada četovali n'jesmo. 
Stoga će nas rezil učiniti. 

Već iziđi, prihvati alata 

i na kulu izvedi daidžu." 

U Halila odgovora nema, 

već on skoči na noge lagane, 
pred daidžu pod kulu iziđe, 
pod daidžom konja prihvatio. 
Daidža ga za Hrnjicu pita: 
Eno Mujo sjedi u odaji." 
Odmah Ramo na kulu izađe, 

a Hmjica na noge skočio, 

na nogama selam prihvatio, 

a daidži mjesto namjestio. 

Dok i Halil na kulu iziđe, 

viš' njih stoji podviš b'jele ruke. 
A pogleda Ramo u Halila, 

pa Hmjici stade besjediti: 

Daj, Hmjica, da brata ženimo, 
tamam nam je d'jete na ženidbi." 
A Hmjica daidži besjedi: a 
,Nije lako oženit Halila, 

mati mi je velik mahandžija, 
gdje bih naša za brata djevojku, 
majci mojoj prijatelja nema, 

a gdje nađem majci prijatelja, 
za brata mi ne ima djevojke." 

A daidža besjedi Hrnjici: 

.Jeste !I' išli u Pritoku ravnu, 
b'jeloj kuli Topal Mustaj-bega 

i vidjeli begovu Fatimu? 

Eno cure za našeg Halila, 

a za majke kršnog prijatelja.'' 
Progovori Gojeni Halile: 

Moj daidža, ne hvali Fatije, 
onomadne u petak u podne 


izađe nas trideset momaka, 

a na kuli trideset pendžera, 
na svakoga Fata izviruje 

i na svaki pendžer se pomalja: 
izviruša nije za Halila." 
Zamisli se Kovačević Ramo, 
pa Hrnjici besjedio rječi: 

,Ja sam bratu curu zamjerio, 
a daleko, buljugbaša Mujo, 
ima jedan mjesec putovanja, 
jer tri gore valja prehoditi, 
Mrke Doce i Otres-planinu, 
pa izaći na Papuču ravnu. 

U paše sam konak učinio, 
ima u njeg' Zlata neudala, 

al' djevojka stekla zatočnika 
od Primorja odmetnik-lliju. 
Sedam se je puta isprosila, 

i sedmeri svati dolazili, 
vazda, Mujo, po hiljadu svata, 
pa izvedi curu na Papuču. 
Tude polja šest punih sahata, 
a odmetnik silnu skupi vojsku, 
sve rastjera kitu i svatove, 

a posječe curi đuvegiju, 

pa pobjegne do Bilića Zlata 
na babovu konju od mejdana. 
Evo sada četiri godine, 

ne smije je niko zaprositi 

od silnoga odmetnik-llije. 

Pa se mlada Zlata porušila. 
Veziru sam curu prigovarć, 

a Halilu n'jesam ugovarć, 
beli bi je dao za Halila. 

De, Hrnjica, opremi đogata, 
pa ga goni do Bilića grada 
b'jeloj kuli bilićkog vezira, 

pa zaišti curu za Halila." 


115 


116 


A Hrnjica bratu besjedio: 

, Hoćeš, brate, Zlatu vezirovu?" 
,Hoću, brate, buljugbaša Mujo, 
al' ti nećeš ići do Bilića. 

Ja se ženim, ja ću do Bilića, 
zaiskati curu od vezira." 

A Hrnjica na noge skočio, 
odmah brata poče opremati 

sve u srmu i u čisto Zlato, 
najnatragu zlatne perjanice, 

pa Halilu meće oko glave. 
Brata svoga opremi Halila, 

pa mu svoga sad đogata sprema. 
On mu sedlo vrže ševerliju, 

a po njemu sitnu abaiju, 

sve mletačkim zlatom izvezena. 
Po njoj šilte sad od svile baci, 
po šiltetu četiri kolana, 

pa svog brata svjetuje Halila: 

, Usulane dođi pred vezira 

i zaišti curu od vezira. 

Ako t' vezir pokloni djevojku, 
ugovori koliko ćeš svata, 

da ih svedeš do Bilića grada." 
To rekoše, pa se rastadoše. 
Osta Mujo kod visoke kule, 
ode Halil do Bilića grada. 

Kud god ide, do Bilića siđe. 

A petak se danak udesio, 

na kapiji tridest djevojaka, 
mlade cure kolo uhvatile, 
među njima Fata sirotica. 

Sve djevojke sobet zauzele: 
,,Bože mili, prikladna junaka, 
baš on ide nesretnoj Zlatiji. 

Da letimo u Novu čaršiju, 

da zovnemo babu sirbazicu, 
nek' udari sihir na junaka, 


nek' ne umje izić iz sokaka, 

da se mlada momka nagledamo." 
Pa odoše, babu izvedoše. 

Sama osta sirotica Fata, 

pa dočeka momka i đogata: 


, Mlado momče, na konju đogatu, 


goni konja niz tjesne sokake, 
jer djevojke babe podigoše, 
pa će na te sihir podignuti, 
nećeš mlađe vidjeti Zlatije." 
Momak turi u džepove ruku, 
izvadi joj pedeset dukata: 

, To je tebi, prikladna djevojko. 
Ne bojim se sihra bihorskoga, 
na meni je devet hamajlija, 

u đogata sedam posestrima." 
Pravo kuli vezirovoj prođe. 
Ugleda ga sa pendžera Zlata, 
kad ugleda na konju junaka, 
od muke je zaboljela glava, 

u veliku jadu govorila: 
Majko moja, roditelju dragi, 
nu junaka, vesela mu majka, 
blago ti joj što ga je rodila, 

a djevojci kojoj suđen bude. 
Bože mili, meni suđen bio! 
Leti, mati, paši u odaju, 

pa ćeš ocu haber učinili: 

ako meni bude mušterija, 

nek' me dade, nek' me ne upita. 
Odmah stara na noge skočila, 
pa otiđe paši u odaju, 

pa gospoja tiho besjedila: 

, Paša stari, gospodaru dragi, 
Zlata nam se bolom razboljela 
za junakom u mermer-avliji. 
Be ako joj bude mušterija, 

ti je podaj, nemoj je ni pitat." 


se 

Paša sprema sedam hizmećara, 
Na kulu mu momka izvedoše, 
selam dadne, sjedne uz vezira. 
Kahvedžije kahvu donesoše, 
iza toga mrkla noćca dođe. 
Hizmećari večeru vrgoše, 
Mujov Halil večerati neće. 

A pita ga paša iz Bilića: 
,,Drago d'jete, nomak-jabandžija, 
zašto meni večerati nećeš? 

Ili gledaš pred večeru piva, 

ili si se, bolan, razbolio?" 

A stidno mu d'jete govorilo: 
,.Paša dragi, večerat ne mogu, 
hoćeš li mi poklonit djevojku?" 
A paša mu tiho govorio: 
,Prođ' se, d'jete nesretne djevojke, 
moja Zlata ima zatočnika 

od Primorja odmetnik-lliju, 
sedmeri joj svati rastjerani, 
poginulo sedam đuvegija." 

A Halil mu stade besjediti: 
,Da ti nije cura pod mahanom, 
jajoj ne bih mušterija bio." 
Onda vezir na noge skočio, 
ode pitat cure i matere. 

Malo posta, eto ti vezira 

on besjedi Gojenu Halilu: 
"Sjedi, sine, pa da večeramo, 
kajil ti je majka i djevojka." 
Onda d'jete sjedne za večeru. 
Tamam djete sjedne da večera, 
a odaji vrata poklekoše, 
pomole se četiri momkinje: 
jedna nosi ćurak na rukama, 
druga nosi čibuk na rukama, 
treća nosi u rukam' postole, 

a četvrta mumu u čiraku. 


Dok uniđe, ćurak mu ogmrne, 

a druga mu postole okrenu, 
atreća mu čibuk potkučila, 

a četvrta stoji kod kanata. 
Mujov Halil zatrapio ruke, 
pune šake izvadi dukata, 

da daruje četiri momkinje 

a paša mu veli lakrdiju: 

,Jami, sine, žute madžarije, 
sad darovat tude nikog nema, 
već te zove majka i djevojka." 
Odmah d'jete na noge skočilo, 
pa na rame ćurak uzbacio, 

a na noge postole natuče, 

a u ruke čibuk prihvatio, 

pa otle je na noge skočio. 

A kad dođe majci i djevojci, 
pašinica na noge skočila, 

a Zlata joj stoji u budžaku, 

od junaka lišce zaklonila 
b'jelom rukom i zlatnim jaglukom. 
Jednom oku mazgal ostavila, 
pa tim ona pregleda junaka. 

A kad d'jete sjedne na minderu, 
a veli mu pašinica stara: 

, Kako si mi, d'jete moje drago?" 
Kad se d'jete s njome priupita, 
pašinica Zlatiju doziva: 

,Što ne liješ šećerli šerbeta, 

pa ne pojiš ovakva junaka?" 
Obazre se Zlata iz budžaka, 
pa dohvati šerbe iz dolafa, 
Fjevu ruku na prsa navali, 

a iz desne potkuči maštrafu. 
Nu nesretna brata Hrnjičina, 
ne hije uzet maštrafe u ruku, 
već djevojku za bijelu ruku. 
Privuče je k sebi na koljena, 

a proli se šerbe po minderu. 
Na nju l'jevu navalio ruku, 
dok je sebi sjede na koljeno. 
A djevojka azgin se desila, 
svu je butun rosa prihvatila. 

A nesreće Mujova Halila, 

jer jagluka za pasom ne ima, 
da otruni rosu u djevojke, 

već joj stade rosu ispijati, 
gubicama po jagodicama. 

A majka mu tiho besjedila: 
,Što to radiš, moj po Bogu sine, 
ne ljube se u majke djevojke. 
Znaš li silnog odmetnik-lliju, 
da je mojoj Zlati mušterija, 
valja za nju glavu izgubiti." 

A d'jete se u džepove maši, 

pa izvadi devet burma zlatnih, 
na burmama sedam prstenova, 
pa djevojci na prst naturio, 

pa je sebi turi sa koljena. 

Pa se sada u džepove maši 

i izvadi hiljadu dukata, 

pa ih dađe staroj pašinici. 
Redom stoje četiri momkinje, 
svakoj dade po tridest dukata. 
Pašinici tiho besjedio: 

, Kad ću svesti kitu i svatove?"' 
,Svedi, sine, do petnaest dana." 
, Koliko ću pokupit svatova? 
Je li dosta hiljadu svatova?" 

A veli mu pašinica stara: 
"Skupi, sine, dvanaest hiljada, 
jerje zgodan paša u Biliću, 

u paše je pet stotina kmeta 

i pedeset ćilitli dućana, 

a ne ima od srca evlada, 

samo svoju Zlatu jedinicu. 


Paša će ti svate darovati, 

sve od konja do dukata žuta." 
Pa sedmere boščaluke baci: 
,To ponesi Hmnjici i majci." 
Mujov Halil uzme boščaluke, 
pa otle je na noge skočio, 

pa veziru u odaju dođe. 

Pita paša: ,,Što je tamo bilo?" 
D'jete veli: ,,Svatovim' se nađaj, 
paša stari, do petnaest dana." 
Usred noći uzjaha đogata, 

pa otjera na Klađušu ravnu. 
Tamam djete na Kladušu siđe, 
tamam žarko ogrijalo sunce, 

a Hmjica gleda sa pendžera 
zelenomu lugu pod planinu, 
dok opazi brata i đogata. 

A kad d'jete b'jeloj kuli siđe, 
mlada Ajka pod kulu izađe, 

pa podiže hegbe na dogatu, 

pa izvadi b'jele boščaluke. 

Pa zavika buljugbaši Muju: 
.Ev' od cure, brate, amaneta."" 
Hrnjici je vrlo drago bilo. 

U tom Halil na kulu izađe, 

a Hrnjica brata raspituje: 
,,Kada ćemo voditi djevojku, 

a kad ćemo kupiti svatove?" 

, Mujo brate, za petnaest dana." 
A Hrnjica na noge skočio, 

pa pod sačak kuli ishodio, 

pa na kuli baljemez zapali, 
štono harči dvan'est oka praha. 
Haber daje na sve četir' strane. 
Po tom znade Lika i Krajina, 
da je Muju nešto pri obrazu, 
da se ide pod Mujovu kulu. 
Haber Ličkom Mustaj-begu sađe, 

i on diže šest hiljad' vojnika, 
konjanika sve kć vatre žive, 
jer hesabi, potreba je Muju. 

A kad beže na Kladušu sađe 
sva se sila ispod kule zbila, 
najstrag Tale iz Orašca sađe 

na kulašu od mejdana svome, 
znade Tale da će u svatove. 
Odmah Muju prebroji svatove, 
dvan'est hiljad' i dvije stotine. 

I zavika Tale na svatove: 
,Jaš'te konje, konaka nam nema!"' 
Pa odoše do Bilića grada. 

A kad sašli paši od Bilića, 

na jafte ih paša razređuje, 

pa tertibi šest hiljada svata 

po čaršiji na četiri strane. 

Sebi primi Mustaj-bega Ličkog 
i prijana buljugbašu Muja, 

šest hiljada i dvjesta svatova. 

A kad noću od ponoći bješe, 
Tale ruho i djevojku sprema. 
B'jela ruha šezdeset sanduka. 
Dok se svane i ogrije sunce, 
Tale huče, a tokmakom tuče: 
,Hazurola, kita i svatovi, 
hazur vam je na konju djevojka." 
Paša dare u avliji daje, 

a punica oblači Halila. 

Obuče mu pancirli košulju, 

niz košulju šipke od čelika, 
raspušća mu turu od perčina, 
sitni sindžir sa perčinom m'ješa. 
Do pć pleća smjeraju Halila. 

A paša mu dimiskiju daje: 

,Ta ti, sine, valja na Papuči, 
jer je silan odmetnik Ilija." 

Pa izvede široka putalja, 

da ga jaše Zlata plemenita. 

Beg Mustaj-beg oko konja hoda, 
nesrećni mu nišan opazio, 

pa veziru tiho besjedio: 

, Ovi parip u svatove neće, 

a djevojka na paripa neće, 

svi će naši svati izginuti." 

Već dovede Mujova đogata, 

pa Zlatiju baci na đogata, 

a djever joj na doratu Mujo. 

I odoše od Bilića grada, 
odvedoše pašinu djevojku. 

Kud god išli, na Papuču sišli. 
AI' izaš6 odmetnik Ilija 

i izveo silovitu vojsku. 

Ravna polja šest punih sahata, 

i sve butun vojska pritisnula, 

a kroz sr'jedu sokak namjestili, 
na sokaku odmetnik Ilija, 
vranca svoga drži za dizgine. 

AI' najaše beg Mustaj-beg Lički. 
"Zavika ga odmetnik Ilija: 

, Stani, beže, glavo od svatova, 
daj mi momka i daj mi djevojku, 
pa'prođite niz planinu s mirom." 
Onda ciknu Gojeni Halile: 

,Jer Hmjica, od Boga ti teško, 
jer đogata metnu pod djevojku, 
na čemu ću stati na mejdanu." 

A Tale mu tiho besjedio: 

, Evo kulaš bolji od đogata." 
D'jete mlado uzjaše kulaša. 
Neobično bratu Hmjičinu 

bješe jahat na konju kulašu. 

U kulaša gola drvenica, 

a konopom zauzda kulaša, 

a izvi se kulaš od mejdana 
tri-četiri koplja po ledini. 

o zemljama i o gradovima, 

O konjima i o junacima. 

Pa što vele do tri kapetana: 

, V'oma nam je Mujo utužio, 
roblje robi od našeg Kotara, 
roblje robi, a siječe glave. 
Otjera nam na dželepe ovce 

i otjera na dželep goveda, 
odvede nam konje herđelaše, 
prodaje ih po Turskoj krajini. 
Kako bismo Muju dohakali 

i njegovu glavu pogubili?" 

A veli im Janković-Stojane: 
,Čuste li me do dva pobratima, 
ne može se dohakati Muju, 
dobar mu je đogat od mejdana. 
Kol'ko smo ga puta opkolili, 
opkolili, da ga ubijemo, 
između nas đogat ga iznosi." 
Općt veli Janković-Stojane: 
,Custe li me, do dva pobratima. 
Da se može junak nalaziti, 

da ukrade Mujova đogata, 

da nam konja svede u Kotare, 
da mi Muja s đogom rastavimo, 
lasno bismo njega pogubili, 
jer bi mu se krila oblomila." 
Pa zavika Janković-Stojane: 
,Ko ukrade Mujova đogata, 

te đogata svede u Kotare, 

dva tovara daću mu novaca. 
Bih mu tanku načinio kulu 
pokraj moje, a ljepšu od moje, 
prostrć bih je crvenom kadifom. 
Bih mu moju sestru poklonio." 
A veli im Paun harambaša: 
,Evo majka gdje rodi junaka. 
Ja ću saći u Kladušu Muju, 


kod Muja se hoću pridvoriti, 
dvoriću ga čitavu godinu, 
dok ukradem konja iz podruma, 
može biti i Mujovu glavu, 
da donesem u zobnici glavu. 
Čuste li me do tri kapetana, 
ako Bog da i sreća donese, 
te se mogu pridvorit kod Muja, 
a vi Muju knjige načinite, 
pa ovaku knjigu načinite: 
gdje je tamo pobjegao, Mujo, 
čuli jesmo i ljudi nam kažu, 
gdje je tamo pobjegao, Mujo, 
pobjegao Paun-harambaša. 

uli jesmo gdje govore ljudi, 
kod tebe se Paun pridvorio. 
Velik nam je zijan učinio, 
posjekć nam četr'est soldata, 
posjekć nam do dva bajraktara. 
Veće sveži Paun-harambašu, 
svezana ga spremi u Kotare, 
vel'ko ćeš nam dobro učiniti. 
Ako nama harambašu spremiš, 
ostaćemo s tobom prijatelji.- 
Mujo mene opraviti neće, 
već će mene po četam' vodati." 
Pa im veli Paun-harambaša: 
, Čuste li me do tri kapetana. 
Kada s Mujom stanem četovati, 
valja meni vama zijan činit, 
vi nemojte za to zamjeriti. 
Nije lasno ukrasti đogata 
i Mujovu posijeći glavu. 
Ako Bog da i sreća donese, 
te Mujova ukradem đogata, 
a čuješ me, Janković-Stojane, 
da ti mene ne prevariš grdno. 
Hoćeš dati što si obrekao?"' 

A veli mu Janković-Stojane: 

, Hoću, brajko, života mi moga, 
sve ću dati što sam obrekao." 
Harambaša na noge skočio, 

iz mejhane kući otišao. 
Oprema se Paun harambaša, 
dobro sebe i dorata spremi, 

pa je svoga konja uzjahao, 
otjera ga niz lomne Kotare. 
Pred mejhanu dotjera dorata, 
pa on skiđde koplje sa ramena, 
paje kopljem otvono vrata 

i ugleda do tri kapetana. 

Ne htje Paun odjahat dorata, 
pa zavika grlom sa dorina: 
,Čuste li me, braćo kapetani, 
sad ja odoh na Tursku krajinu." 
Kapetani na noge skočiše, 

sva tri su ga pivom ponudili, 
pa on pije pivo na doratu. 

Kad se Paun napojio piva, 

pa se kune sa konja dorata: 
,Čuste li me, do tri kapetana, 

a tako mi krsta i zakona, 

i tako mi velikijeh posta, 
ašićare odoh niz Krajinu, 

od turaka ni knti se neću." 
Rekoše mu do tri kapetana: 
.Čuješ li nas, Paun-harambaša, 
hajde mudro, ne pogini ludo, 
dobro čuvaj na dva rama glavu. 
Nemoj nama obraz zacrniti." 
To rekoše pa se rukovaše. 
Tude su se oni razdvojili. 
Kapetani tude ostadoše, 

u mejhani tukuć lozovinu. 

Ode Paun kroz lomne Kotare. 
Kud gođ iđe Paun harambaša, 


pravo dođe na turske planine. 
Na granicu konja istjerao. 
Pitaju ga turske buljugbaše: 

, Kud si poš6 Paun-harambaša?" 
A veli im Paun sa dorata: 
,Čuste li me turske buljugbaše, 
sad ja n'jesam Paun-harambaša, 
prošć sam se svojega zanata. 
Sad sam moju pušku prislonio, 
neće pucat puška Paunova. 
Svakom sam se mukom namučio, 
dok sam bio hajduk harambaša. 
Kad sam ručć, n'jesam večerao. 
Sad se jesam nazvo knjigonoša. 
Ko mi plati, knjige mu prenašam. 
Pa sam sada pošć na Klađušu, 
nosim knjigu serdar-agi Muju, 
Janko mu je knjigu opravio." 
Dobro laže Paun na planini, 
dobro laže i kune se krivo, 

pa zavika Paun sa dorata: 
,Čuste li me, turske buljugbaše. 
Ako vama podnosi junaštvu, 

da vi mene sada pogubite, 

sam sam vama došć na planinu. 
Ja hesabim, turske buljugbaše, 
to vam dinu podnijet ne može, 
da vi moju pogubite glavu." 
Buljugbaše njega propustiše, 
Otlen ode Paun-harambaša 
ašićare kroz Tursku krajinu. 
Sretaju ga Krajišnici mladi, 

al' Paunu ni mukajet n'jesu. 
Kud god iđe Paun-harambaša, 
pa eto ga poljem kladuškijem. 
Mujo sjedi na bijeloj kuli, 

kod njeg' bješe dijete Halile. 
Mujo gleda poljem zelenijem, 

v'oma se je Mujo zamislio, 

pa ugleda momka na doratu. 
Momak iđe poljem zelenijem, 

a gleda ga Mujo sa pendžera, 

pa govori svom bratu Halilu: 
,0, Halile, brate od matere, 

eto poljem jednog konjanika 

na doratu, konju kosnatome. 
Beli haber nosi iz Krajine, 

ja ga, beli, poznati ne mogu. 
Čini mi se na njeg' gledajući, 

da on nije iz naše Krajine." 

Kad to čuo Mujagin Halile, 
primače se do džamli pendžera, 
pa pogleda poljem zelenijem, 
dok ugleda Paun-harambašu. 
Čim ga vidje, odmah ga poznade, 
pa besjedi bratu Mustafagi: 
Znaš li, Mujo, ko je na doratu?" 
Ne znam, brate, lijepog mi dina." 
, Ono glavom Paun-harambaša." 
Ode Halil bratu besjediti: 

,,0, moj brate, serdar-aga Mujo, 
Pauna je smrt dovela amo, 

da pogine u našoj Krajini. 

Ja ću njemu posijeći glavu, 
dosta nam je počinio kvara, 
brate Mujo, uz našu Krajinu." 
Nasmija se Mujaga Hrnjica, 

pa Halilu bratu govoraše: 

O, Halile, brate od matere, 

zar je tako u tebe junaštvo! 

Da sam imć ja stotinu brata, 

pa da ih je Paun posjekao, 

ne bih njemu ništa učinio, 

moj Halile, na konaku svome, 
jer tu nama ni junaštva nema. 

On će pravo našoj tankoj kuli. 


Hajde dolje pred kapiju sađi, 
pa ti sreti Paun-harambašu, 

ti prihvati njega i dorata, 

pa slugama podaj mu dorata, 
nek' mu dora u podrumu svežu. 
Ti ćeš uzet Paun-harambašu, 
moj Halile, za bijelu ruku, 
izvešćeš ga meni u odaju." 
Ođe Halil, stađe pred kapiju. 

U to doba Paun-harambaša 

do Halila dotjera dorata, 

Boga nazva odsjede dorata. 
Halil mu je Boga pnihavatio, 
Halil njemu hošđeldije daje, 
hošđeldije i dobrodošlice, 

pa slugama dodade dorata. 
Odvedoše u podrum dorata, 
Halil uze Paun-harambašu, 
izvede ga u odaju Muju. 

Kad je Paun Muja ugledao, 

pa on njemu Božju pomoć viknu, 
Mujo mu je ljepše prihvatio. 
Pa je Muju poletio ruci, 

ne da Mujo poljubiti ruku. 
Prnihvati ga za skut od dolame, 
posadi ga sebi uz koljeno. 
Sluge su mu hizmet učinile, 
harambašu ćurkom prigrnuše 

i vel'ki mu čibuk pripališe. 
Kahvedžije kahvu doniješe, 

a Mujo mu hošđeldije daje, 
hošđeldije i dobrodošlice. 

Tu sidješe više od sahata, 
ondar Mujo tiho mu besjedi: 
,E hajrola, Paun-harambaša 
čudo smjede na Kladušu doći." 
A veli mu Paun-harambaša: 

. Gospodaru, serdar aga-Mujo, 

teška me je muka natjerala, 

te sam došć tebi na Kladušu. 
Slušaj mene da ti jade kažem. 
Kad ti, aga, jade izjadujem, 
ako hoćeš, pos'jeci mi glavu, 
ako hoćeš, pokloni mi glavu." 
Pa mu Mujo ode besjediti: 

.E hajrola, Paun-harambaša, 
kaka te je muka dotjerala?" 

A veli mu Paun-harambaša: 
A, Boga mi, serdar-aga Mujo, 
dvorio sam Jančić-kapetana, 
tamam ravnih četm'est godina. 
Ne služih ga k6 što ljudi služe, 
neg' opravi mene u planinu 

i dade mi stotinu soldata, 

da putove od Turaka čuvam. 
Ne daje mi društvu odijela, 

nit' mi društvu opanaka daje, 
ne daje mi pare ni dinara, 
samo hranu na planinu sprema. 
O samu se kruhu jadno živi, 
valja kupit na noge opanke, 

i valja se odjenuti, Mujo. 

Na planini ja ostavih društvo, 
te ja siđoh u lomne Kotare, 

pa ja Janku odoh u odaju, 

pa sam Janku tiho govorio: 

- Gospodaru Jančić-kapetane, 
da mi dadeš mojega hesaba.- 
Ne htje Janko hesab da vidimo, 
već me odbi do nove godine. 
Tu sam s njime izvadio kavgu. 
Janko svika svoju regementu, 
hotijahu mene savezati, 

da me bace na dno u tamnicu. 
Ja potegoh sablju od pojasa, 
oko sebe razagnah soldate, 


ja posjekoh Milan-kapetana, 

a Milana brata Jančićeva, 

pa ugrabih mojega dorata, 

te pobjegoh iz lomna Kotara. 
Pa ja mislim na doratu mome 
da pobjegnem kakovome banu, 
jali banu, jali kapetanu, 

ja se bojim odaće mi glavu. 

Pa pomislih na doratu mome, 
neću vlahu živ u šake pasti, 
već ću bježat na Kladušu Muju, 
pa što Bog da i sreća donese. 
Eto kazah kakono je bilo. 

Sada radi što je tebi drago, 

ako t' može dinu podnijeti." 
Nu Pauna vrsna harambaše, 
gdje prevari sa Kladuše Muja. 
Pridvori se Paun kod serdara. 
Dobro ga je Mujo zapazio, 

sa sobom ga u čete vođaše. 
V'oma junak Paun-harambaša. 
Ko pos'ječe glavu sa Madžara? 
Pos'ječe je Paun-harambaša. 
Ko zarobi roba od kaura? 
Zarobi ga Paun-harambaša. 

To se čudo po daleku čulo, 
gdje je Paun kod Muja serdara. 
Jedno jutro podranio Mujo, 
dok zakuca halka na vratima, 
pa pogleda Mujo sa pendžera, 
pred kapijom vidje knjigonošu, 
ono drži knjigu u procjepu. 
Kad je Mujo knjigu ugledao, 
on zavuče ruku u džepove 

i izvadi žutu madžariju, 

pa je daje svome bratu Halilu: 
,,Maj Halile, ovu madžariju 

pa je podaj mladu knjigonoscu, 

uzmi njemu knjigu iz procjepa." 
Halil sađe pred demir-kapiju, 
na avliji otvorio vrata, = 

pred vratima vidje Madžarina, 
gdje on knjigu drži u šakama. 
'Nako Madžar govori Halilu: 
0, Boga ti, tursko momče mlado, 
je li ovo Mujagina kula?" 

A veli mu Mujagin Halile: 
Jeste ovo kula Mujagina." 
Madžar knjigu dodađe Halilu, 
Halil njemu žutu madžariju. 
Ode Halil kuli uz skaline. 
Kada Halil u odaju dođe, 

dade Muju knjigu šarovitu. 
Kad je Mujo knjigu prihvatio, 
pa razloži knjigu šadrovitu, 

pa joj gleda niz mrku jaziju. 
Kad vidio što mu knjiga kaže, 
nasmija se u odaji Mujo, 

a pita ga Paun-harambaša: 

, Sto se smiješ serdar-aga Mujo? 
Oklen ti je knjiga dopanula?"" 
Pa mu veli u odaji Mujo: 

A, Boga mi, Paun-harambaša, 
ova knjiga od lomna Kotara. 
Svi te redom kapetani traže. 
Evo su mi pozdrav opravili, 

da te njima u Kotare spremim, 
pa će sa mnom biti prijatelji. 

A ja tebe opraviti neću, 

dok se moja ne povalja glava." 
Mujo voda njega po četama, 

a sve Halil Muju govoraše: 
Mujo, brate, tako mi imana, 
ja se bojim Paun-harambaše, 
on će nama hilu učiniti" 

I govori uskok Rade Mali: 


,Serdar-Mujo, ako Boga znadeš, 
ti se dobro harambaše čuvaj!" 
Tako prošlo nekoliko dana, 
razbolje se Mujagin Halile. 

Od jada se Halil razbolio, 

gdje Halila Mujo ne slušaše. 
Jednu večer mrak na zemlju pade, 
na londži se age iskupile, 

pa zovnuše na sijelo Muja. 

Kada Mujo na sijelo pođe, 

on besjedi Paun-harambaši: 


,Hajd', Paune, sa mnom na sijelo." 


A veli mu Paun lakrdiju: 

,Ja ne mogu s tobom na sijelo, 
ljuto me je zaboljela glava." 
Ode Mujo i odvede Rada, 
ostaviše Paun-harambašu. 
Halil leži u ženskim konacim'. 
No da vidiš Paun-harambašu. 
Noći prošlo četiri sahata, 
skoči Paun od zemlje na noge, 
pa ga eto u šikli odaju, 

u odaju Mujova Halila. 
Halilove toke dohvatio, 
obuče ih Paun harambaša. 
Halilove puške zadjenuo, 
Halilove uze džeferdara, 

pa kanafe Paun nalazio, 

pa eto ga niz bijelu kulu, 

te on trči do topla podruma. 
Na podrumu otvorio vrata, 

pa uljeze u podrum đogatu. 
Nađe doga, al' malina nema, 
al' je Halil sakrio malina, 

jer se Halil jadu osjetio. 

Pa da vidiš Paun-harambaše. 
Pa ori ćebe sa đogata snimi, 
ćebe snimi, a sedlo navali. 

Časkom Paun opremi đogata, 
pa poteže noža od pojasa, 
đogatovo ćebe isiječe, 
ode Paun noge zavijati, 
zavijati noge dogatove. 
Oko nogu sve kanafu steže 
te mu zavi noge sve četiri. 
Bože mili, što noge zavija? 
Kad izvede na avliju doga, . 
da ne zveče ploče po kaldrmi, 
jera može Halil opaziti. 
Pa izvede konja pred avliju, 
ode mislit, ode premišljati: 
,Bih li svojeg ja uz dorata? 
Ja dorata ni uzimat neću." 
Pa Mujova zakroči dogata, 
otisnu ga poljem zelenijem. 
U to doba sa sijela Mujo. 
Kada Mujo pred kapiju dođe, 
ode Mujo govoriti Radu: 
Što su ovo otvorena vrata?" 
Mimo Muja Rade protrčao, 
leti Rade u tople podrume. 
Kada vidje gdje đogata nema, 
pa se Rade na avliju vrati, 
pa zakuka baš ko kukavica: 
, Mujo, brate, ako Boga znadeš, 
đogata ti u podrumu nema." 
Mimo Muja Rade protrčao, 
leti Rade uz bijelu kulu, 
u Halila odaju uniđe. 
Kada vidje uskok Rade Mali, 
nema toka, a nema pušaka, 
još gore je Rade zakukao: 
Bolan Mujo, ujela te guja! 
Nit' imade toka nit' pušaka, 
nit' imade Paun-harambaše!" 
Mujova se uzbunila kula, 

Halil hasta sa pendžera viče: 
"Rade, brate, ako Boga znadeš, 
leti Rade dolje u magaze, 

iz magaze izvedi malina, 
spremi konja, goni harambašu!" 
Ode Rade, opremi malina, 
Rade viknu serdar-agu Muja: 
,Snesi meni svijetlo oružje!" 
A Mujo mu donese oružje, 
opremi se uskok-Radovane, 
Halilova zakroči malina. 

Iz avlije konja istjerao, 

otisnu ga poljem zelenijem, 

pa otjera Paun-harambašu. 
Trči Mujo na vrh tanke kule, 
dođe Mujo u šikli-odaju, 

pa dohvati puške haberdare, 
što mu haber niz Kladušu daju. 
S pendžera je puške isturio. 
Po kulama šibe popucaju, 

pa se haber po Klađuši daje. 
Mujo sebe i dorata spremi, 
dovikuje bolesna Halila: 

,0, Halile, brate od matere, 

ko god našoj tankoj kuli dođe, 
moj Halile, iz naše Kladuše, 
neka za mnom trči uz planinu." 
Pa je Mujo dora zakročio, 

a dorata Paun-harambaše, 
istjera ga Mujo iz avlije. 

Kada Mujo pred avliju dođe, 
on stotinu konjanika nađe, 
gdje čekaju pred avlijom Muja. 
Pa su poljem konje okrenuli, 

a sve konje biju kandžijama, 
lete konji poljem zelenijem. 
Rade dođe na Jadar-planinu, 
Rade prođe studenu bunaru, 


138 


oko vode traga pretražuje, 
neće 1' traga od đogata naći. 
Rade nađe traga od đogata, 

pa se Rade do malina vrati, 

pa je njega tude uzjahao, 

otjera ga kroz planinu Rade, 

i on dolje pod planinu sađe, 

pa on pade lugom kotarskijem. 
Kotarskog luga pregazio, 

pa izađe na polje kotarsko. 

Tu ugleda Paun-harambašu, 
lako goni pod sobom đogata, 
ne boji se tuda od turaka. 
Mujo iđe sa svojom družinom. 
Na Crvene stjene izlazili, 

po st'jenama turci posjedali, 
potegnuli srčali durbine, 

pa gledaju poljem kotarskijem, 
pa vidješe Rada i Pauna, 

Paun bježi, a goni ga Rade. 
Otišć je haber u Kotare, 

gdje je Paun ukrao đogata. 
Kotarani na grad izlazili, 
rasklopili srčali durbine, 

te sejire poljem kotarskijem, 
gdje će vidjet Paun-harambašu. 
V'oma ga je Rade prikupio, 
prikupio na konju malinu. 

turci plaču gore na planini, 

pa su Muju tiho besjedili: 

, Ako Paun kroz kapiju prođe, 
nikad Rade stignuti ga neće." 
Kapija se širom otvorila, 

da propuste u grad harambašu. 
Kad to vidje uskok Rade Mali, 
gdje s' otvori na gradu kapija, 
pa Radovan zastavi malina, 
ispod sebe pušku izvadio, 


pa opruži bistra džeferdara, 
pred očima vatru naložio, 
harambašu zrna dostignula, 
kuršumi ga u leđa zgodiše, 
harambaša pade da đogata, 


kod njeg' stade đogat od mejdana. 


Kad vidješe Kotarani mladi, 

Kotarani konje pojahaše, 

pa iz grada konje istjeraše, 

: neće !' prije do Pauna doći, 
"da ujagme Mujova đogata. 
Mujo jadan po st'jenama hoda, 

pa on lomi obadvije ruke, 

a proljeva suze od očiju. 

Od jada je durbin pobacio, 

pa na durbin ništa ne gledaše. 

Njemu veli Ograščić-serdare: 
,Mubareći sa Kladuše Mujo, 

eno Rade ubi harambašu. 

Al' kako će biti za đogata, 

mi ne znamo, serdar-Mustafaga. 

Brz je malin, da mu kraja nema, 

Rade stiže prije Kotarana. 

Sa malina konja odjahao, 

s harambaše posiječe glavu, 

izvadi mu puške iz pojasa. 

Rade glavu u zobnicu baci, 

puške male u terkiju tura. 

Nema kada toka mu skinuti, 

već ostaše toke Halilove, 

jer su blizu Kotarani bili. 

Bijaše se Rade prepadnuo, 

ne htje jahat debela malina, 

već uzjaha Mujova đogata, 

a za dizgin prihvati malina, 

pa se Rade natrag povratio. 

Rade bježi poljem zelenijem, 

a goni ga trista Kotarana, 

i pred njima Jančić-kapetane 
na mrkovu, konju velikome. 
Pred družinom Janko izmaknuo, 
pa on grlom sa mrkova viče: 
,Kopilane, uskok-Radovane, 
Radojica, turska pridvorica, 
goniću te na Tursku krajinu, 
nigdje tebe ostaviti neću." 
Kad vidješe turci sa stijena, 
zavikaše grlom na serdara: 
.Mubareći, serdar-aga Mujo, 
eto tebi tvoga Radovana, 

i on jaše tvojega đogata, 

za đogatom on vodi malina, 
goni Rada trista konjanika. 
Već ne znamo, serdar-Mustafaga, 
ko ga ono goni na mrkovu." 
Mujo uze srčali durbina, 

na durbin je Janka ugledao, 
pa zavika svojim Krajišnicim": 
,Čujte I' me, braćo Krajišnici, 
ono glavom Janko-kapetane. 
Već padnite tuda u busiju." 

U busiji pali Krajišnici. 
Radovan je polje pregazio, 

pa on bježi lugom Kotarskijem. 
Prihvati se Rade uz planinu, 
na busiju Rade udario, 
propustiše njega Krajišnici, 
za njim gone Kotarani mladi. 
Tu ih živa vatra dočekala, 
dočeka ih vatra od turaka. 
Zauzbiše trista konjanika. 
Začudi se uskok-Radovane, 
gdje za njime puške zapucale. 
Rade svoga zastavi đogata, 
ode slušat po pustoj planini. 
Boj je bio dva sahata ravna, 


pobjegoše otlen Kotarani, 
pogibe im Jančić-kapetane, 
njega ubi Ograščić-serdare, 
Ograščić je iz Kladuše Male. 
propustiše njega Krajišnici, 
v'oma se je Rade začudio. 
Krajišnici tu se iskupili, 

Mujo Rada među oči ljubi, 

pa mu veli serdar-aga Mujo: 

, Da ti bješe Paun pobjegnuo 

i promakć na gradskoj kapiji, 
što bi ondar učinio, Rade?" 
Rade veli serdar-agi Muju: 
Neka znadeš, vjeru ti zadajem, 
poginut sam bio odredio. 

Ja bih moga natjero malina 
kroz kapiju u grad, u tvrđavu." 
Zahvaljuju njemu Krajišnici, 
ode Rade tiho besjediti: 

,Ja ne mogu, braćo, preboljeti, 
što ostaše toke Halilove." 
Vratiše se natrag Krajišnici, 
pa su oni u Kladušu sašli. 
Mujo veli uskok-Radovanu: 

, U Glamoču načiniću t' kulu, 
što si moga izbavio đoga." 


11. 
Halil traži 


Mujova đogata 
(Jablanica) 


Age piju na Udbini vino, 
triest aga i više četiri, I 
među njima Ćejvan-aga Dedo. 
Kad se age napojiše vina, 


141 


142 


svi na pendžer glave oboriše, 

a poljem se magla prihvatila, 

a iz magle djetić ispadnuo, 

vas u srmi i suhomu zlatu. 

Što on bliže, poznaju ga age, 
poznaju ga, poznat ne mogoše. 
Poznađe ga ostario Dedo: 

To je glavom Hrnjičin Halile. 
Ima pune četiri godine, 

vlasi su mu oteli đogata, 

pa ne smije na našu Turćiju. 
Krajini se oblomila krila, 

a Muju se šteta učinila, 

e ne more četovati Mujo. 

Nek' mi dođe u pjanu mejhanu, 
istjeraću kladuško kopile, 

ako dođe od Kladuše Mujo, 
svom će bratu odsjeć rusu glavu." 
Halil pade mejhani na vrata, 

pa agama turski selam viknu. 
Sve su age selam prihvatile, 

al' ne htjede Ćejvan-aga stari, 
već Halila krivo poglediva: 

, Gdje s', Halile, jedna hrsuzine? 
Ovo veće četiri godine, 

jer odađe konja Hrnjičina, 

moj Halile, u zemlju madžarsku, 
pa Krajini oblomio krila, 

a Hrnjici štetu učinio, 

već ne more četovati Mujo." 

A kad jednom poklekoše vrata, 
dok upade u mejhanu Mujo, 
poprijeko gleda na Halila, 

pa potegnu sa bedrice ćordu, 
da posječe svog brata Halila. 
Dok ti skoči triest Udbinjana, 
ne dadoše posjeći Halila, 

već Halila gone pred mejhanu. 


Mujo sjede, ter on pije vino, 
Halil siđe na mermer-avliju, 

pa doviknu krčmara Omera: 

, Ponesi mi jedan dukat vina!" 
Omer dukat iznosio vina. 

Kad se Halil ponapio vina, 

niz lišce mu suze poletješe, 

a sve bjjelim poškripiva zubom, 
junačkijem očim' prevaljiva: 
,Ćejvan-aga, stid te brade bilo, 
jer ti meni učini sramotu. 

N'jesu vlasi oteli đogata, 

već sam junak sanak boravio 
pod Kunarom, zelenom planinom, 
ondje su mi ukrali đogata. 

Ja ga gledam četiri godine, 
Ćejvan-Dedo, po zemlji kaurskoj, 
nigdje glasa od đogata nemam, 
u stotinu došo sam gradova." 
Zatim momak na noge skočio, 
zelenijem poljem pobjegnuo, 

u Kunaru, zelenu planinu, 

dok se Halil u Goliju svuče, 
dok on nađe jednu šuplju jelu. 
Iz nje vadi madžarsko odjelo, 
tursko svlači, madžarsko oblači, 
dok se dugom puškom zametnuo. 
Halil hoda, a gleda đogata 

i po Zadru i po Šibeniku, 

a kad siđe Senju kamenitu, 
ispod kule Senjanin-Ivana, 
taman Halil pod bijelu kulu, 
istom đogat u podrumu vrisnu. 
Halil sjede na studenu st'jenu, 
grozne suze od očiju ljeva. 
Ugleda ga Ivan-kapetane, : 

pa Tadiju svog sinovca viče: 
,0, Tadija, d'jete moje drago, 

izvedi mi onoga Madžara, 

štono grozne suze prolijeva." 

U Tadije odgovora nema, 

već on siđe placu na sokake, 

pa Halilu stade govoriti: 
.Madžarine, iz zemlje Madžarske, 
tebe zove Ivan-kapetane." 

Mujin Halil na noge skočio, 
Kad Ivanu na kulu iziđe, 

kapu snima, do tala se svija, 
Ivanovu ruku poljubio, 

izmače se te podvio ruke. 

U njeg' gleda Ivan-kapetane: 
.Madžarine, što ti tako cviliš? 
AI' si gladan hljeba bijeloga, 

al' si žedan rumenoga vina, 

ali nemaš žutih madžarija?" 
Onda stade Halil govoriti: 

,0, Ivane, silan kapetane, 

ja imadem žutih madžarija, 
n'jesam gladan hljeba bijeloga, 
n'jesam žedan vina rumenoga, 
veće hodam po zemlji madžarskoj, 
pune ima četiri godine, 

ukro mi se đogat od mejdana, 
dobar đogat buljugbaše Muja, 

a Mujo je mene zarobio, 

ai moga ćaću ostarjela, 

i mog brata pomlađega Janka, 

a i moju milostivu majku, 

izveo nas na Malu Kladušu, 
Fjepo nam je kod Hrnjice Muja, 
hizmet činim Mujovu đogatu. 
Po nesreći ukrade se đogo, 

a ja ne sm'jem na Kladušu Malu, 
posjeć će mi buljugbaša glavu. 
Ja bih junak bježo u Madžarsku, 
al' ne mogu ćaće ostaviti, 


niti svoje ostarjele majke, 

ni svog brata mlađega od sebe. 
Pa ja čuo vrisku od đogata, 

pa ja grozne suze prolijevam. 
,Bi li pozno debela đogina?" 
,Bih, Ivane, zakona mi moga." ' 
,.0, Tadija, vodi Madžarina, 
neka vidi konja debeloga." 

Ja kad Halil pade u podrume, 
pa on gleda debela đogina, 

vas se sjaje kao ledenica, 

a veli mu i besjedi Ivo: 

, Dobar ti je iz Kladuše Mujo, 
bi li smio uzjahat đogina? 
Niko ne sm'je konja uzjahati." 
,Bih, Ivane, zakona mi moga." 
Dok Halile zauzda đogina, 
Izvuče ga iz topla podruma, 

pa otišće poljem širokijem, 
Bože dragi, što mi đogat radi! 
A sve đogat poprijeko skače. 
Mislio se Hrnjičin Halile: 

,Da bih bježo na Malu Kladušu, 
ja bih mogo lako pobjegnuti, 
Ivanu ću hilu učiniti. 

Ja sam Bogu jemin učinio, 

da mu hile učiniti neću." 

Pa povrati konja b'jeloj kuli, 
pa ga vodi u tople podrume, 

a iziđe Ivanu na kulu, 

te počeše rujno piti vino. 

Na odaji poklekoše vrata, 

dok upade vlaška knjigonoša, 
škriljak skida, do zemlje se svija, 
kapetanu poljubio ruku, 

a na ruci knjigu ostavio. 

Ivan tanku knjigu proučio, 

sve se smije Senjanin-Ivane, 

opremio bane od Zadarja: 
,Ev', Ivane, knjiga šarovita. 
Ti si moju zaiskao kćerku, 
zaiskao l'jepu Jefimiju. 

Ja sam tebi knjigu otisnuo, 
kćerka moja za udaju nije. 

Kad je druga nastala godina, 
opet sam ti knjigu opremio, 
nema kćerka ruha gotovoga. 
Sad su na nju svati navalili, 
ban kotorski i ban kološvarski, 
1 od mora sedam kapetana. 

Ne sm'jem nikom hatar ištetiti, 
već sam curu vrgo na košiju, 

a tanke sam knjige razmetnuo, 
ko god konja ima od mejdana, 
neka ide u polje zadarsko. 
Onda će se konji pometati, 

čij' uteče parip od mejdana, 
onoga je moja Jefimija." 

U Halila često poglediva: 
,Madžarine, iz zemlje Madžarske, 
ja kako se po imenu vičeš?" 
,Ja se zovem Vide bajraktare, 
a od vlaškog grada Baltulina." 
"Hoćeš, Vide, poteći đogata, 

a evo ti pet stotin' dukata, 

'ak' utečeš na dobru đoginu, 

pa oženiš Ivan-kapetana, 

a banovom l'jepom Jefimijom, 
daću tebi turskoga đogata, 
ostaće ti na ramenu glava." 
"Hoću, bane, zakona mi moga, 
inećuti hilu učiniti." 

Dok kapetan viče iza grla: 

,,0, moj sine, sinovac-Tadija, 
zapalite na gradu topove!" 

U Tadije odgovora nema, 


već Tadija na topove trče, 

pa upali dvanaest topova, 

pet stotina druga sastavio. 
Kad Ivanu izvede kobilu, 

pa pojaha vitku bedeviju, 
bajrak nosi sinovac Tadija 

na alatu, vas u suhom zlatu, 
Halil jaše svojega đogina. 

Kad su bili polju zadarskomu, 
Bože dragi, što mu đogat radi, 
a gleda ga Senjanin-Ivane:_—_. 
, Dobra konja, dobroga junaka, 
a junaka od dobra mejdana." 
Kad su Zadru na kapiji bili, 
velika se sila iskupila, 

vodaju se ati i paripi, 

među njima vitke bedevije, 

a sve gleda Hrnjičin Halile, 
gdje će vidjet bijesna paripa. 
Kad pogleda Hrnjičin Halile, 
a ugleda kusu bedeviju, 

od zenđila vlaškog Kološvara, 
gdje je vode četiri Madžara, 

u četiri čatali ulara. 

Kolika je iz ramena vrata, 

ko dva muška ponajviša lakta, 
a sjaji se kako ledenica. 

Kad na tefter konje prihvatiše, 
taman trista konja na tefteru, 
na đogatu tefter zaklopiše, 

a prati ga Senjanin-Ivane: 
 Vide, bajro, ako Boga znadeš, 
nemoj meni hile učiniti." 
Neću, bane, zakona mi moga." 
Dovedoše moru na jaliju, 
taman trle četiri sahata, 

dobru su ti pravdu postavili, 
po polju su tenefe rastegli, 

za tenefe konje zavedoše, 

i dva topa dovukli su tute. 
Tenef pade, konji polcetješe, 

a dva topa nad njim' upališe, 
nek' se čuje Zadru kamenomu, 
da su njemu konji poletjeli. 
Kad je đogat u prvom sahatu, 
sve je stražnje konje prolazio, 
kad je bio u drugom sahatu, 
druge ti je konje prolazio. 
Mlide dobar Hmjičin Halile 

da pred njime konja više nema, 
a zavika vila od planina: 
,Gon', Halile, široka đogina, 
pred tobom je šestorica konja, 
dva bjelana duke od Mljetaka, 
dva alata silna Lehovića, 

i dva vrana Bortulića starca 

od Kotora, kamenoga grada, 
bedevija kološvarskog bana." 
Mujov Halil sve mi konje prođe, 
al" ne more kuse bedevije, 
nosili se polu sahata, 

dok zavika vila isprijeka: 

,0, Halile, žalosna ti majka! 

U kobile dvije posestrime, 

a ja sama uz konja đogina 
jednu sam ti odgonila vilu, 

a jedna je đoga uputila, 

hoće ti se pritrgnuti đogo. 

Već izvadi dvije puškle male, 
udri đoga kraj nogu prvijeh 
nećeš li mi odgoniti vilu, 

jera će ti zatrati đogata." 
B'jedan Halil puške izvadio, 
krajem đoga puške mu pukoše. 
B'jedan đogat, brate, primaknuo, 
nosio se, brate, po sahata, 


đa ti prođe kusa beđevija, 

đa ti đogat buljugbaše Muja, 
a njih dvoje naporedu trče. 
Dok zavika vila isprijeka: 
0, Halile, žalosna ti majka, 
ti zatvori oba oka vrana, 

a razmakni čizme i mamuZze, 
i, Halile, sjajne bakračlije, 

ja ću svoja rastvoriti krila. 

pa da legnem pod konja đogina, 
ne bi li ti uteko kobili." - 

A kad vila raspustila krila, 
pa se savi pod konja đogina, 
odmah dogat pred kobilu prođe. 
Koliko je uteko kobili, 

ne bi duga puška dometnula, 
ne bi mala ni avaza dala. 

A pod gradom varakli kočije, 
i u njima dilber Jefimija. 

Ja kad đogat do kočije strka, 
pa preskoči varakli kočije, 
koliko je usta razvratio, 

a konjske je oči izvalio, 

od straha se gledati ne može. 
Dok odjaha Gojeni Halile, 

a sve voda svog konja đogina. 
Tuđe ih je bane ustavio, 

ai njima konak učinio. 

A kad sjutra jutro osvanulo, 
na Zadarju topi ispucaše, 
povedoše dilber-Jefimiju, 

za njom iđu varakli kočije, 

u kočijam' Jefimija V'jepa. 

A kad bili usred luga pusta, 
dok Halile na đoginu viknu, 
te izvadi I'jepu Jefimiju, 

pa je za se na đogata baci, 
stade Halil bježat u Turćiju, 

aviče ga Ivan-kapetane: 

,Jesi 1' turčin iz zemlje Turćije?" 
,Ja sam turčin iz zemlje Turćije, 
n'jesam sluga buljugbaše Muja, 
ja sam slago, n'jesam pravo Kazo, 
već u glavu Hmnjičin Halile." 

A Ivan ga sa kobile viknu: 

,0, Halile, budalasta glavo, 

ono mi je Bogom pobratime, 

a moj pobro, od Kladuše Mujho, 
i moj pobro, beg Mustaj-beg s Like. 
Ti ne moreš cure odnijeti, 

jer ću tanku knjigu načiniti, 

na svog pobra Mustaj-bega Ličkog, 
i na pobra buljugbašu Muja. 
Posjeć' će ti sa ramena glavu, 
opct će mi Jefimiju vratit." 

A kad čuo Hmnjičin Halile, 
Jefimiju skide sa đogina: 
,Jefimijo, moja posestrimo, 
nemoj meni hatu zamjeriti." 

Pa je baci u kočije Halko, 

a Ivana u čelo poljubi, 

zajedno su Senju salazili, 

sve do Senja kamenoga grada. 

U Ivana bješe dosta piva, 

ne da Halku za petnaest dana. 
Kad iziđe punih petn'est dana, 
onda iđe Ivan u odaju. 
Mustaj-begu od zlata jabuka, 

a Hrnjici pet stotin' dukata, 

a Halilu debela đogina, 

još ga prekri abahijom zlatnom, 

i dade mu dvadeset soldata, 

a i svoga sinovca Tadiju, 

kroz planine njega ispratiše. 

Ode Halil na Malu Kladušu, 

a Tadija Senju kamenomu. 


12. 
Hrnjice u Skradinu 
(Počitelj) 


Rano rani serdar Mustafaga 
na Kladuši, na bijeloj kuli, 


s bratom svojim, Gojenim Halilom, 


prije zore i bijela dana, 

Hala zore, ni sabaha nema, 
ni Danica pomolila lica, 
Mujo zove svog brata Halila: 
"Naloži mi vatru u odžaku." 
Momak usta, vatru naložio, 
pristavi mu kahvu u ibriku, 
Bratu Muju kahvu utočio, 

a Mujo mu tada govorio: 

, Moj Halile, siđi u podrume, 
siguravaj đoga i malina, 

pa se meni u odaju vrati, 
dati rečem tri-četiri rječi." 
Kad dijete konje siguraše, 
svom se bratu u odaju vrati, 
a Hrnja mu, buljugbaša, kaže: 
"Sestru našu iz odaje budi, 
nek' nam lake snese brašljenice, 
a ti, brate, u hardove sađi, 

pa iznesi vina i rakije, 

hegbe meći; u terkije veži, 
meni tada u odaju dođi. 

Mi ćemo se hazur učiniti, 
našim konj'ma na avliju saći 
i gotove posjesti hajvane, 

da idemo niz planine saći, 

ne bismo li šićar potpazili. 

Pa ćemo se na Kladušu vratit, 
našu bojnu četu sastaviti, 

ne bismo li šićar prihvatili." 
Oba brata na noge skočiše 

i gotove posjeli hajvane, 

i odoše od bijele kule. 

Niz kaldrmu udariše putem. 
Dok siđoše na vodu Plavenac, 
tude ima drvena ćuprija, 

braća dobre konje pretjeraše, 
dok siđoše pod planinu lugu, 
a odonlen kraj zelena luga, 
dok siđoše Kunari planini 
hvatiše se od Kunare puta. 
Uz Kunaru dva puna sahata, 
dok dođoše do vode bunara, 
tudjeka je padalište staro, - 
tude sjeli i otpočinuli, 

i braća se napojila piva, 

i konji im zopcu pozobali. 
Braća dobre konje pojahala, 
niz Kunaru udrili planinu, 
hvatili se polja zelenoga 

i jamili zelene planine 
Bukovice i Orahovice, 

jamili se do Otreše puta. 
Otreša je nesretna planina, 
neobično kroz Otrešu proći, 
vuci viju, gavranovi grakću, 
tuda često jadikuju majke. 
Tuda braća konje protjeraše, 

u Nezdravlje polje zagaziše. 
Tamam ravno polje pregaziše, 
a b'jeli ih danak ostavio, 

a mrkla ih noćca prihvatila, 

uz Jadiku braća udariše. 

Kad su brdu na planini bili, 
na planini pod omarom krivom, 

tu dva brata konak učinila. 
Ujutro je uranio Mujo, 
pristavio kahvu u ibriku. 
Brata budi mlađega Halila: 
,,Ustaj, brate, sjedi mi kod krila, 
da ti kahvu u fildžanu dadem. 
Dobro gledaj dok ograne sunce, 
dobro gledaj kud će granut sunce, 
po kojoj će kiti udariti " 

Pa vidješe niz Jadikovicu, 
najpre jednu kitu prihvatio, 

a u kiti suhovrha jela. 

Mujo bratu zavika Halilu: 
,,Dobro staza i bogaza čuvaj, 
a ja odoh suhogranoj jeli." 
Ode Mujo strmo niz planinu, 
osta Halil čuvajući klanca. 
Kad Hrnjica suhograni siđe, 
pa se jeli pope u vrhove, 
okrenu se sentu njemačkome, 
pa ugleda do Janoka grada. 
Dok od brda udarilo sunce, 
iz njedara poteže durbina, 
razvi durbin na sedam kanata, 
što mu gleda u sedam sahata, 
pa ori broji po Janoku kule. 
Nabrojio trides't i četeri. 

Kad od grada poletje kapija, 
iz kapije trideset momaka 

i za njima dvades't djevojaka, 
a za njima varakli kočija. 

Pod kočijom dvije bedevije, 
bijele su kako dvije vile, 
nabojene grive i perčini, 

pa siđoše niz rosnu livadu, 
udariše polju širokome. 

Kad su polju na srijedu bili, 
na polju je rodila pšenica, 

tuder stade trideset momaka 
i dvadeset dilber-djevojaka. 
 Ustavi se varakli kočija, 
pripadoše momci do kočije, 
prihvatiše svilena čadora, 
svilen čador od zelene svile, 
raspeše ga polju na srijedi. 
Iz kočija ispade djevojka, 
a kakva je, vesela joj majka! 
U struku je tanka, a visoka, 
a u lišcu b'jela, a rumena, 
oka crna, a solufa gusta, 
slađa su joj od šećera usta. 
. Kako se je cura opravila, 
ko da zenđil ide manastiru. 
Na djevojci b'jahu tri kavada. 
Jedan crven do zemljice crne, 
drugi zelen do zelene trave, 
treći maven, da se za njom mame. 
Na nogam' joj gaće od sasluka. 
Kakve su joj gaće od sasluka. 
Do pole je postavila vukom, 
a od pole vukom i baukom, 
a vijenac mišem bijelijem, 
kud iz veže, da je ne preteže, 
da joj učkur ne odnese tjela. 
A kako je pristala djevojka. 
Ruke jedne, troje belenzuke 
i sve joj se do lakata taču. 
Uši jedne, a dvoje menđuše, 
grlo jedno, a tri su đerdana, 
jedan joj je od krmzi merdžana, 
taj joj đerdan grlo zalatio, 
b'jelo grlo crveni merdžani, 
to djevojku pogledati l'jepo. 
Drugi joj je od drobna bisera, 
taj joj đerdan zalatio dojke, 
bjjeli biser, a bijele dojke, 


to djevojku pogledati l'jepo. 
A treći joj od žutih dukata, 

pa ga nisko cura popušćala, 
na sr'jedi joj dukat funduklija. 
A kad Mujo stimo madžarije, 
uzdahnuo sa srdašca svoga: 
,Mili Bože, fisne Madžarice, 
a za mene vidi madžarija! 
Para nemam, a nemam dinara"'. 
Savi durbin, u njedra ga turi, 
pa se ode salaziti Mujo. 

Do pole se salazio jele, 

od pole se noge omakoše, 
Mujo pade na ledinu travu, 
tada pušku jami karabina,-. 
ode Mujo kroz Jadikovicu, 
sađe bratu pod omaru krivu, 
gdje je svoga brata ostavio. 
Brata svoga spavajući nađe, 

i Mujo ga rezil učinio 

i svojom ga nogom udario: 
,Jere spavaš, mrtvi san zaspao! 
Jesam li te ovdje ostavio 

da mi staza i bogaza čuvaš? 
Ti ne čuvaš staza ni bogaza. 
Da naljeze serdar-Zakariću, 
da te ovdje nađe spavajući, 

bi ti Pasju odsjekao glavu". 
Sanan momak na noge skočio, 
na puške mu napadoše ruke, 
na Hmnjicu oči iskolači, 

a Hrnjica njemu govorio: 
,Sebi puške, usahle ti ruke! 
Da si jutros šićar potpazio, 
ko što ga je potpazio Mujo 
na Janočkom polju širokome, 
na njem' kleta rodila pšenica, 
a žanje je banova mobina, 

a izašla banova djevojka, 

ista sestra banova Anđuša, 
sejir čini svoje žeteoce, 

a za njima mlađe žetelice. 

Ah kakva je, žalosna ti majka! 
Da je vidiš na polju, Halile, 
kako li je odgojila tjelo, 

tjelo bi joj bilo za vezira, 

kako ne bi za tebe, Halile. 
Ilasno bih curu pregorio, 

al' ne mogu žutih madžarija." 
Halil s' odmah ašik učinio, 

pa Hrnjici bratu govorio: 

,,Da siđemo polju Janočkome, 
da jamimo kapetan-djevojku, 
meni, Mujo, gola Madžarica, 
tebi, brate, žute madžarije." 
Prevari se, ujede ga guja, 

pa zavika svog brata Halila: 
,,Daj mi konja, hajde niz planinu." 
Dok siđoše pod Jadikovicu, . 
polovina pretjerala dana. 
Otolen su dva puna sahata, 
dok se siđe pod Crvene stjene, 
dok se jame luga Mandušića. 
Sahat ima kroz zelene luge, 
dok se jame polja Janočkoga. 
Jamili se polja zelenoga, 
ićindiji navegalo sunce, 

kada čudno čudo opaziše. 
Pade čador od zelene svile, 
metnuše ga na vrhe kočija, 

a povrvlje trideset momaka, 

a za njima dvađes't djevojaka, 
i za njima varakli kočije. 

, Mujo, brate'', zavika Halile, 

, Vidi, brate, jada debelijeh! 
Eno ode kapetan-Madžarka." 

Halil Mujo viče sa malina: 
,Goni, brate, na svome đogatu, 
dostigni mi na konju Madžarku!" 
Dok Hrnjica polju na srijedu, 
Madžarica pod rosnu livadu, 
dok Hrnjica pod rosnu livadu, 
a djevojka gradu na kapiju. 
Mujo gradu na kapiju siđe, 

a djevojka pod banovu kulu. 
Ne šće Mujo pod banovu kulu, 
već okrenu tijesnim sokakom, 
ode Mujo pred pjanu mejhanu, 
tude ima posestrimu dragu, 

a na ime krčmaricu Maru. 

B'jel mu đogat dođe pred mejhanu, 
stade cika debela đogata, 

stade vika na njem' nestretnika, 
poznade ga pejik krčmarica, 

pa izletje pred pjanu mejhanu, 
pod Hrnjicom uhvati đogata. 

U sokaku odjaha hajvana, 
izađoše dvije cure mlade, 

u gospoje jamiše đogata. 

Mara grlom viknu iz sveg glasa: 
, Vod'te konja u tople podrume, 
polož'te mu zobi i sijena." 

Ode Mara u pjanu mejhanu, 

a za njome Hrnja buljugbaša 

i dijete odgojen Halile. 

Mara dobar hizmet učinila, 
varaklije podmače šćemlije, 

a šećerli donese rakije. 

Tamam braća ćeif ugrabila, 

a u tome kara akšam dođe, 
Mara Muju tiho progovara: 
,,Da idemo na bojeve gornje, 
vakat nam je večerati, Mujo." 
Kad dođoše u šikli odaju, 

gospodsku im metnula večeru, 
a preljetno navalila vino. 

Dok Hrnjicu prihvatilo vino, 
u Mariju oči izdrljači: 

,Mare moj, posestrimo draga! 
Pitaću te, da mi pravo kažeš, 
je li kakva vaša gospojica, 
gospojica dilber Anđelija? 

Bi li bila za moga Halila? 

Jer sam, Mare, nijet učinio, 
ovog vakta oženiti brata." 
Kad Maruša doču lakrdiju, 

na Hrnjicu okrenula glavu, 
pobru svome lakrdiju baci: 
,Prođ' se, pobro, žalosna ti majka! 
Okani se naše gospojice, 
gospojice dilber-Anđelije, 

sva je žuta, kako kučka ljuta, 
nosa duga, zaoštrenih peta, 
ona nije za Halila tvoga. 

A ako si nijet učinio 

ovog vakta oženiti brata, 

da ti kažem curu za Halila, 
eto, brate, niz ćesarevinu. 

Jer su došli sićani mandati 

od Skradina grada bijeloga. 
Šta, Hrnjica, u mandatu pišu. 
Zove našeg janočkoga bana, 
kakva ata ima za mejdana, 

ja kobilu, brzu bedeviju, 

da je, Mujo, vodi do Skradina. 
Evo vakta, a evo zemana, 
moreš brata oženiti svoga. 
Tvoga konja u Krajini hvale, 
da ga bržeg u Krajini nema. 
Što ne vije u dva rama krila, 
tvom đogatu uteći na more. 
Vodi konja, moja sirotinjo, 


Mujo, brate, bijelu Skradinu, 
a ako ti Bog i sreća dade, 
ak' uteče đogat na mejdanu, 
vjere mi ćeš čestit osvanuti. 
Kako piše od Skradina bane, 
šćer Anicu meće na košiju, 
uz Anicu meće barilicu, 
moj Hrnjica, mekijeh dukata, 
da potrebnu zapani junaku, 
neka more napraviti dvore, 
tasta svoga dočekati bana." 
Kada Mujo doču lakrdiju, 
Marnuši je 'vako besjedio: 
, Sjedi, Mare, u 26 čas ti bilo! 
Nije lasno sići do Skradina, 
najprije su Jadikovci klanci, 
gdjeno često jadikuju majke, 
a ostaju udovice mlade. 
I to bih ti pregorio, Mare, 
a znadeš li Modrovića klanac, 
da je niza nj sedam čardakova, 
a u njima sedam harambaša, 
što čuvaju Modrovića klanac. 
Da bi sišo niz Modrović-klanac, 
nije lasno na kapiju doći. 
Na njoj čuva šarovita guja, 
" ljuta:guja kapidžija Mato, 
a kod njega pet stotin' pandura. 
"Tu su, Mare, vlaški stimaduri, 
što poznaju konje i junake, 
tu su konja ulentrali moga, 
vazda im je gradu na kapiji. 
Ja se tamo ni kročiti neću, 
neka vrazi nose kafezliju, 
brata moga ni ženiti neću." 
Kad dijete oču lakrdiju, 
u svog brata oči iskolači, 
šta Halile u mejhani viče: 


159 


160 


,Jere, Mujo, da od Boga nađeš. 
Ovog vakta oženi Halila, 

evo vakta oženiti brata, 

da siđemo bijelu Skradinu." 
Veli Mujo: "Ja se kročit neću." 
Kad je d'jete riječ prihvatilo, 
stade brata zaklinjati svoga: 
,,Daj mi, Mujo, izun i đogata, 
da ja siđem bijelu Skradinu, 

da ja pušćam debela đogata, 
moj Hrnjica, na varak-kočiju. 
Ak' utečem na dugu mejdanu, 
Mujo, tebi madžarije žute, 
meni, Mujo, salte kafezlija." 
Mujo reče: "Ne dam ti đogata." 
To Halilu vrlo teško bilo, 
svome bratu naprijeko kaže: 
,Jera, Mujo, da od Boga nađeš. 
Ako nam je ostao od baba, 

u njemu ti polovinu pitam. 

Ako smo ga stekli na mejdanu, 
i tako ti polovinu pitam. 

A da smo ga kupili za blago, 

i tako je moja polovina. 

Ako ti ga dovela kaduna, 

u njem', Mujo, hise moje nema. 
Ili dati, il' ne dati, Mujo, 

ja ću ići bijelom Skradinu." 

U tom zboru zora udarila. 

Vidi Mara, neće brez belaja, 

pa Hrnjici besjeđaše Mara: 
Šta je tebi, jedna čiftelijo, 

jesi li se prepanuo, Mujo, 
tijesnoga Modrovića klanca, 

i niz klanac sedam čardakova, 
što u njima sedam harambaša? 
Ako si se prepanuo vlaha, 
moju ću ti knjigu načiniti, 


pa ćeš lasno sići do Skradina, 
a tebe ću preobući, Mujo. 

Na te udrit popovske haljine, 
od đogata načiniću šarca. 

Kad okreneš od Janoka građa, 
Jadovnu ćeš pregazit planinu. 
Doklen siđeš Modrovića klancu, 
prva će te dočekati guja, 

ljuta guja Tomanović-Vuče. 
Kad ispaneš na pogleđe, Mujo, 
vidjeće te sa čardaka Vuče, 

i svoje će opremit pandure 

u tijesan Modrovića klanac. 

A nemoj mi moriti se, Mujo, 
nek' te svedu bijelu čarđaku. 
Pitaće te Tomanović- Vuče: 

- Oklen, Mujo, šarovita gujo, 
zar si čuo za naše veselje? 

Pa se nije oženiti s mirom, 

ni ljepoti udati djevojci. 

Da se nećeš dogoditi blizu?- 
Podaj knjigu Tomanović- Vuku, 
pa će tebe propustiti Vuče. 
Druga će te dočekati guja, 

na čardaku Bjelobrče Vuče. 
Pitaće te Bjelobrče Vuče: 

- Oklen, Mujo, šarovita gujo? 
Zar si čuo za naše veselje, 

pa se nije oženiti s mirom, 

ni ljepoti udati djevojci?- 
Podaj knjigu Bjelobrku Vuku, 
pa će tebe propustiti Vuče. 
Otolen je sahat do čardaka, 

do čardaka harambaše Pavla. 

I njem' podaj knjigu šarovitu, 
pa će tebe propustiti Pavle. 
Otolen je sahat do čarđaka, 

do čardaka Pivojla vojvode. 

Pitaće te Pivojle vojvoda: 

- Gdje ćeš danas, Mujo nesretniče? - 
Podaj njemu knjigu šarovitu, 

pa će tebe propustiti s mirom. 
Otolen je sahat do čardaka, 

do čardaka Ladojla vojvode. 

U bogaze pasti će panduri, 
odvešće te do b'jela čardaka. 
Pitaće te Ladojle vojvoda: 

- Gdje ćeš danas, čiftelija Mujo? - 
Podaj njemu knjigu šarovitu, 
pustiće te vojvoda Ladojle. 
Otolen ćeš udariti, Mujo, 

udariti Mandušića lugu. 

Kad se hvatiš polja skradinskoga, 
tu su vlasi hendek pretrapili, 

a u henđek vodu navratili. 

Na hendeku na čekme ćuprija, 

na njoj sjedi Ćorava Marija. 

Pa ćeš građu na kapiju sići, 

na kapiji kapidžija Mato. 

Pitaće te kapidžija Mato: 

- Kud ćeš, Mujo, šarovita gujo? 
Zar si čuo za naše veselje, 

pa se nije oženiti s mirom 

ni ljepoti udati djevojci. - 

Ti mu pruži knjigu šarovitu, 

pa će tebe prpustiti s mirom. 

Pa ćeš dalje polaziti, Mujo, 

al' ne udri pod banovu kulu, 

već naljezi kroz t'jesne sokake, 
do mejhane krčmarice Pave, 

pa kod Pave konak učinite. 

Ona će ti biti na pomoći, 

da oženiš gojenog Halila 

mladom šćercom od Skradina bana." 
U riječi u kojoj bijahu, 

kad zorica pomilila lice. 

Skoči Mujo na noge lagane, 

pa dozivlje Gojenog Halila: 

, Ha, na noge, moj brate Halile, 
jer je nama vakat putovati!" 
Vidi Muja, ujela ga guja, 

na se meće popovske haljine. 
Vodi Mara Mujova đogata, 

od njega je šarca načinila, 

pa mu daje knjige šarovite. 

Na gotove konje zasjedoše, 

pa odoše poljem zelenijem. 
Kad su došli Modrovića klancu, 
ugleda ih Tomanović-Vuče. 
Svoje Vuče opremi pandure, 
dovedoše Muja i Halila. 

Pa govori Tomanović-Vuče: 
,Oklen, Mujo, šarovita gujo? 
Zar si čuo za naše veselje, 

pa se nije oženiti s mirom, 

ni ljepoti udati djevojci. 

Da se nećeš dogoditi blizu?" 
Tad mu Mujo tiho progovara: 
, Ostavi se, Tomanović-Vuče, 
gdje ti Muja vidje i Halila?"' 
Tad mu knjigu dade Marušinu. 
Kad je Vuče dobavi u ruke, 

pa pogleda niz knjigu jaziju, 
svoju kapu oborio s glave: 
,Oprašćaj mi, brate duhovniče, 
nemoj mene povidjeti banu, 

što sam tebe rezil učinio. 
Dvades't ću ti dati madžarija, 
jera moje nije ruse glave." 
Oprašća mu, madžarije primi, 
pa okrenu niz Modrović klanac. 
Otolen je sahat do čardaka, 

do čardaka Bjelobrka Vuka. 
Ugleda ih Bjelobrče Vuče, 

u bogaze opremi pandure, 
dočekaše Muja i Halila, 
uhvatiše, svedoše čardaku. 
A izašo Bjelobrče Vuče, 
teško kara na đogatu Muja: 


,Gdje ćeš, Mujo, Božji nesretniče, 


zar si čuo Za naše veselje, 

pa se nije oženiti s mirom, 

ni ljepoti udati djevojci." 

Ne šćjede mu ni nječi Mujo, 
jednu knjigu dade Marušinu. 
Kad je knjigu preučio Vuče, 
svoju kapu oborio s glave, 
duhovniku uzenđije ljubi: 

, Oprosti mi, brate duhovniče, 
što sam tebe rezil učinio, 
nemoj mene povidjeti banu, 
da ti dvadđes't madžarija dadem, 
jera moje nije ruse glave." 
Oprosti mu, madžarije primi, 
ode Mujo niz Modrović klanac. 
Otolen je sahat do čardaka, 

do čardaka harambaše Pavla. 
Ljuta ga je opazila guja, 

ljuta guja harambaša Pavle, 

na pandure zorbu učinio: 

Ev' odovud niz bogaze Muja." 
,Poletite, ni jednoga ne bilo! 
Poletješe, uhvatiše klance, 
uhatiše na đdogatu Muja, 
dovedoše Pavlovu čardaku. 

A izašč Pavle iz čardaka, 

ljuto kara Muja i Halila. 

Mujo Pavlu ne šće ni riječi, 
vet mu knjigu podade Marinu. 
Kad je Pavle knjigu proučio, 
svoju kapu ukinuo s glave: 
,Oprašćaj mi, brate duhovniče, 


četr'est ti evo madžarija, 
nemoj mene povidjet gosparu, 
što sam tebe rezil učinio." 
Oprosti mu, primi madžarije, 
ode Mujo niz Modrović klanac. 
Odolen je sahat do čardaka, 
do čardaka Pivojla vojvode. 
Pivojle ga vidje sa čardaka, 

u bogaze opremi pandure, 
uhvatiše, dovedoše Muja. 
Izašao Pivojle vojvoda: 


Gdje ćeš, Mujo, danas, nesretniče? 


Zar si čuo za naše veselje, 

pa se nije oženiti s mirom, 

ni ljepoti udati djevojci? 

Amo su te donijeli đavli." 
Mujo ne šće njemu ni riječi, 
vet mu knjigu dade Marušinu. 
Kad Pivojle knjigu prihvatio, 
Pivojle je kapu oborio: 

, Oprosti mi, brate duhovniče, 
što sam tebe rezil učinio." 
Oprosti mu, primi madžarije, 
pa zagazi niz Modrović klanac. 
Otolen bi sahat do čardaka, 

do čarđaka Lađojla vojvode. 
Ladojle ga vidje sa čardaka, 

u bogaze opremi pandure. 

Tek odoše, Muja uhvatiše, 
dovedoše bijelu čardaku. 

A iziš6 Ladojle vojvoda, 

teško kara Muja na đogatu: 
Gdje ćeš danas, čifielija Mujo, 
zar si čuo Za naše veselje? 

Zar se nije oženiti s mirom 

ni ijepoti udati djevojci, 

da se, đavo, dogoditi nećeš." 
Mujo njemu ne šće ni riječi, 

vet mu knjigu dade Marušinu. 
Kad Ladojle knjigu opazio, 
svoju kapu oborio s glave: 

, Oprosti mi, brate duhovniče! 
Šeset ću ti dati madžarija, 
nemoj mene povidjeti banu, 
jera će me rezil učiniti." 

Oprosti mu, primi madžarije. 
Ode Mujo niz Modrović klanac 
zelenome Mandušića lugu, 
hvatio se polja skradinskoga. 
Kad je bio nasred polja ravna, 
tu su vlasi hendek pretrapili, 

a u hendek vodu navratili, 

na hendeku na čekmek-ćuprija, 
na njoj sjedi Ćorava Marija, 

a uza nju hiljada pandura. 
Birdem Mara opazila Muja, 

na ćupriji opremi pandure. 
Uhvatiše, dovedoše živa, 

pa ga Mara suvail učinila: 
,Gdje ćeš, Mujo, šarovita gujo?" 
Mujo njojzi ne šće ni riječi, 

vet joj knjigu dade šarovitu. 
Kad je vidje Ćorava Marija: 
,,Kuku danas, brate duhovniče! 
Sedamdeset evo madžarija, 
nemoj mene povidjeti banu, 

što sam tebe rezil učinila." 
Oprosti joj, primi madžarije, 
ode Mujo poljem skradinskijem. 
Gradu Mujo na kapiju siđe, 

na kapiji šarovita guja, 

ljuta guja kapidžija Mato, 

kod njeg' tristo plaćenika ima. 
Birdem Muja vidje i Halila: 
,Ev' odovud, djeco, nesretnika, 
poletite, pa ga uhvatite!"" 


Poletješe, te ga uhvatiše, 
dovedoše kapidžiji Matu, 

a Mato mu tiho progovara: 
Gdje ćeš danas, čiftelija Mujo, 
zar se nije oženiti s mirom, 

ni ljepoti udati djevojci?" 
Mujo Matu ne šće ni riječi, 

vet mu knjigu dade Marušinu. 
Kad je Mato knjigu proučio, 
svoju kapu ukinuo s glave: 
,Oprašćaj mi, brate duhovniče! 
Rezil sam te učinio teško, 
osamdeset primi madžarija, 
nemoj mene povidjeti banu." 
Oprosti mu, primi madžarije. 
Ode Mujo gradu na kapiju, 

niz tijesne zagazi sokake. 

Ne šće Mujo pod banovu kulu, 
vet okrenu na lijevu stranu. 
Mujo siđe pred pjanu mejhanu, 
tude ima glavnu posestrimu, 

u mejhani krčmaricu Pavu. 
Kad mu đogat dođe pred mejhanu, 
stade cika debela đogata, 

a na njemu vika nesretnika. 
Poznade ga posestrima Pava, 

u sokake siđe do đogata, 

pod Hrnjicom uhvati đogata, 
pa mu Pava reče u sokaku: 

, Gdje si, Mujo, Bogom pobratime, 
u zemana tri godine dana? 
Kako n'jesi sišć do Skradina, 
Pava pare nema ni dinara, 
kako tebe nema do Skradina." 
Mujo Pavi ne šće ni riječi, 

vet mimo nju prođe u mejhanu. 
Izletješe dvije cure mlade, 

u Pavice konje prihvatiše, 

a Pavica tiho progovara: 
,Konje vod'te u tople podrume!"" 
Ode Pava pobru u mejhanu 
i dobar im hizmet učinila, 
varakli im podmače šćemlije, 
a šećerli dodade rakije. 
Dok Hrnjica ćejif ugrabio, 
i žarko im prisjedilo sunce, 
Pava Muju veli u mejhani: 
,,Da iđemo u bojeve gornje, 
vakat nam je večerati, Mujo." 
Iziđoše u šikli odaju, 
iznese im gospodsku večeru, 
a pripravi crveniku vino. 
Večeraše i eglenisaše, 
Mujo Pavi veli u mejhani: 
,,0, Pavice, posestrimo draga! 
Pitaću te, da mi pravo kažeš, 
je 1' vam kakva gospojica Ana? 
Jer sam, Pave, nijet učinio, 
ovog vakta oženiti brata. 
Bi li bila za moga Halila?" 
A stade mu zboriti Pavica: 
A kakva je naša gospojica! 
to je, Mujo, odgojila tjelo, 
ne gledala sunca ni mjeseca, 
ni bijela dana, ni oblaka. 
Imala je dosta mušterija, 
pa ne šćela naša kafezlija. 
Babu joj se veće dodijalo, 
pa Anici šćeri govorio: 
- Udaji se, moja kafezlija, 
zar ćeš baba spremit u prosjake? 
to mi ljeto jačma donijelo, 
svatovski mi konji pozobaše. 
Što bijaše bjelice pšenice, 
izjedoše tvoje mušterije. 
Što bi, Ano, vina i rakije, 


sve popiše na odžaku mome. - 
A Anica babu besjeđaše: 

- O, moj babo, od Skradina bane! 
Zar li ti je doteščala Ana 

u zemama sedamn'est godina? 
Sad ću glavom ići po svijetu, 
kako pčela po medenu cvjjetu. - 
Veli njojzi od Skradina bane: 

- Metnuću te na košiju, Ane, 

a sitne ću raspisat mandate, 

niz sedam ih spremiti zemalja. 
Ko god ima konja za mejdana, 
ja kobilu, brzu bedeviju, 

nek' je vodi tvrdome Skradinu, 
nek' hajvana pušća na košiju. - 
To joj reče, pa na noge sinu, 
sađe bane na svoje ahare, 
gdjeno curi sjede mušterije: 

- Svaki svome hajde zavičaju, 
ja ću moje spremiti mandate. 
Sved'te konje bijelu Skradinu, 
pušćajte ih na vrh na košije. 
Ko je god'jer curi mušterija, 
nek' ih vodi kroz nedjelju dana. 
Sved'te ate, a vod'te paripe 

i kobile brze bedevije. - 

Osta bane pišući mandate, 
oprema ih u četiri strane. 
Vrjeme traja za nedjelju dana, 
sve se kupi bijelu Skradinu. 
Petak danas, a sjutra subota, 
rok nedjelja, mejdan ponedjeljak." 
Skupili se ati i paripi. —. 

Kad jim cvijet nedjeljica dođe, 
a na gradu ciknuše topovi, 
Mujo Pave pita u mejhani: 
Što je ono, posestrimo draga, 
da me nije opazila straža?" 

,Nije, Mujo, željela te Pava. 
Nije ono od Skradina straža, 
već je ono Banović Mihajlo, 
i on gradu ode u kapiju, 
tpisivat konje i junake. 

to potpiše konja i junaka, 
svakom uzme žutu madžariju, 
pa svakime Miho ugovara. 
Čiji parip na košiju dođe, 
da je njegov parip od mejdana." 
To Hrnjica stade govoriti: 
Ne dam, Pave, debela đogata, 
da bi curu nikad ne vidio." 
A unj Halil oči iskolači: 
,,Daćeš, Mujo, daćeš čifutine, 
rad' što sam se zamučio 'vamo, . 
rad' ljepote kafezli Anice, 
ja ću vodit konja na kapiju." 
To mu reče, pa na noge sinu, 
sađe Halil u podrum đogatu. 
Od jasala driješi đogata, 
ljubi konja s' obedvije strane: 
, Moj đogatce i brate i druže! 
Ohromi mi u noge četiri, 
a objesi uši niz obraze, 
dok te gradu stegnem na kapiju, 
ne bi !I' Bog dć, Miha prevario." 
Hajvan bješe, ama znadijaše. 
Svedđe konja u krive sokake, 
kad mu stade klecat niz sokake, 
a za njime pristanula Pava. 
Stegli konja gradu na kapiju, 
a Banović sjedi u šćemliji. 
Pred sobom je tefter rasklopio, 
u čem' konje piše i junake. 
Halil njemu Božju pomoć viknu, 
Banović mu prihvatio zdravlje: 
,,Da si zdravo, opran bajraktare! 


Što si gradu sišć na kapiju?" 
,,Da popišeš mene i đogata, 

da ga sjutra pušćam na košiju." 
A što ćeš ti, žalosna ti majka, 
zašto vodiš sakata hajvana? 
Zar ne vidiš ata i paripa 

i kobila brzih bedevija? 

Kad popišem tebe i đogata, 
meni daćeš žutu madžariju." 

, Banoviću, mlad' gospodičiću, 
ti ne žali moje madžarije, 

daću dvije da ti krivo nije." 
Dok popisa konja i junaka, 

i dade mu japtu na junaka. 
Kada vidje krčmarica Pava, 

da prevari Banović-Mihajla, 
na muštluk trči u mejhanu, 

iza glasa muštuluke pita: 

, Eno Halil prevari Mihajla!" 
Mujo sedam dade madžarija 
muštuluka posestrimi Pavi. 

U tom Halil dovede đogata, 
tegleći ga u podrume vruće, 
položiše zobi i sijena. 

Mujo Pave u mejhani pita: 
,.Posestrimo, za Boga miloga, 
čijeg konja najbržjega hvale, 
da će prvi na košiju saći?" 
Pava Muju u mejhani kaza: 
,Hvale, Mujo, vitku bedeviju, 
jer je s mora došć Arapine. 
Sedam mu je odn'jela mejdana. 
Kad je naša čula kafezlija, 
v'oma se je kahar učinila, 
vazda suze od očiju valja." 

A kaže joj u mejhani Mujo: 

,I đogat je mejdandžija stara, 
vidjećemo, dok ograne sunce." 

U tome im kara akšam dođe, 
mrku tude noćcu prenoćiše. 
Kad ujutro žarko granu sunce, 
na Skradinu pukoše topovi. 
Šta je ono, posestrimo draga?" 
, Eno, Mujo, na belaj udrio, 
već se stere čoha venedička 
od avlije, gradu do kapije, 
kud će naša naljeć kafezlija, 
sad ćeš vidjet od zlata kočiju, 
pod kočijom dvije bedevije, 
bijele su kako dvije vile, 

pa će gradu na kapiju Sići, 
sejir činit konje i junake." 

U riječi, gdjeno i bijahu, 

kad naljeze kočija od zlata, 

u kočiji kafezlija mlada. 

Ona gradu siđe na kapiju, 

u kapiji ustavi kočiju, 

bir podiže kafez na kočiji, 

na kafezu naslonila glavu, 
sejiriti konje i junake. 

Svak navodi ata i paripa, 

i kobile, brze bedevije, 
svakog sejir čini kafezlija. 
Kad naljeze s mora Arapine, 
a navede vitku bedeviju. 

Kad ga vidje kafezli Anica, 
pa zatvori varakli kočiju, 
Arapinu iz kočije viknu: 
,Kopilane, morski Arapine! 
Bogami ti suđenica n'jesam, 
volim skočit u more na glavu, 
neg' ti moje da obljubiš lišce!" 
To Arapin haje 1 ne haje, 

on odvede vitku bedeviju, 

a napade dijete Halile, 

on pritegli sakata đogata, 


'ukaza se na kočiji Ana. 

Kad ugleda Mujova Halila 

i kod njega sakata đogata, 
Anica se iz kočije javlja: 

, Madžarine, vesela ti majka! 
Dobro ti si podgojio t'jelo, 

ah, da ti je pasja bedevija, . 
da mi prvi na košiju siđeš." 
Veli Halil Ani kod đogata: 
,.0j, Anice, iz oka zenice! 
Dovu Bogu čini gospodaru, 
da prehme đogat od mejdana, 
bogami je mejdandžija stara." 
Osta Ana Boga molijući, 

ode Halil niz rosnu livadu, 
momak siđe lugu zelenome. 
Duga trka, četiri sahata, 
ispred luga gajtane prepeli, 

za gajtane konje zavodili, 

sve na gajtan prsi naslonili. 
Doklen Halil zavede dogata, 
potegoše, gajtan prekidoše, 

a u polje konji udariše, 

Halil konju kolane priteže. 
Gledaju ga četiri Madžara, 

pa mu viču grlom iza glasa: 
.Madžarine, grom te udario, 
što ne jašeš sad đogata tvoga, 
al' ga danas ni pušćati nećeš?" 
Viknu momak iz zelena luga: 
Ako meni do pošljetka dođe, 
ne recite da je prijevara!"' 
Tada momak sjede na đogata, 
u zeleno polje udario. I 
Tako traje do pola sahata, 
dostiže mu jedan dundar konja, 
gdje ih stiže, ostavi ih za se. 
Opet malo naprijed bijaše, 

opet stiže jedan dundar konja, 
tri velika ostavi dundara, 

tad mišljaše da prvi bijaše, 
poče svoga zaftiti dogata. 
Tad zakliknu nagorkinja vila, 
ona viče imenom Halila: 
.Goni konja, ja te poželjela, 
zar ne vidiš, njima ne vidio, 
gdje si gotov na košiju prvi." 
Momak začu šta klikuje vila, 
tad u ruku dobavi tatarku, 
premetnuo tri-četiri puta. 
Stade cika Mujova đogata, 

a na njemu vika nesretnika, 
trbusi mu o tle udariše, 
bakračlije zemlje zahvatiše, 
trbusi mu djetelinu pasu, 

sad bi rekć da je od lugova. 
Kad dostiže dva dobra alata, 
dva alata Sekul-kapetana, 

i kobilu Petra đenerala, 

i dva vranca Ivan-kapetana, 

i zekana bečkog bajraktara. 
Koga stiže, ostavlja ga Za se, 
tad mišljaše da prvi bijaše. 
Zafti momak pod sobom đogata, 
zaklikova vila iz oblaka: 
,Goni konja, ne živio majci, 
zar ne vidiš morskog Arapina, 
i njegove vitke bedevije?" 

A kad momak oču na đogatu, 
v'oma kara pod sobom đogata, 
jer su treći sahat prihvatili. 
Dok su sahat treći izvršili, 
četvrtoga kraja dobavili, 
stadoše im konje miješati. 
Halil viče morskog Arapina: 
More li ti primicat kobila?" 


174 


A Arap mu tiho progovara: 
, Ne progoni tanak Madžarine! 
Hiljada ti evo madžarija, 
ne gubi mi bedeviji nama, 
sedam mi je odn'jela mejdana. 
Na poklon ti kafezlija mlada." 
Za to momak ni habera nema, 
već pretjera debela đogata. 
Arapin ga s' bedevije viče: 
.Madžarine, žalosna ti majka, 
zar ne žališ pod sobom đogata, 
pod đogatom ploča ne imade, 
iz kopita crna krv izbija." 

O njemu debela dogata, 
ustavi ga, žalosna mu majka, 
sve četiri ploče pod đogatom, 


tad ga čizmom i mamuzom krenu. 


A đogat mu odmahuje repom, 
ne more mu maknut koračaja. 
Stade biti Mujova dđogata, 
stoji cika debela hajvana, 
podviknula nagorkinja vila: 
Zar ne vidiš, njima ne vidio, 
Arapove splentale ga vile, 
kamoli ti dvije puške male? 
Eto ti jih u grivi đogatu, 

pa kroz grivu pali iz pušaka." 
Pukoše mu dvije zlatke male, 
tad mu dogat noge otvorio. 
Kad je bilo od pole sahata, 
stadoše se miješati glave. 
Vidje li ti norskog Arapina! 
U ruci mu paklena kandžija, 
đogata mu udari po glavi, 
đogat mu se u kolovrat vrati. 
Na đogatu dobar binjedžija, 
udara ga čizmom i mamuzom. 
Kadli malo naprijed bijahu, 

kraj Arapa natjera đogata, 

na oči mu napadoše krila, 

nuz bedre mu sinu ćemerlija, 
ramena mu obori i glavu 

ostalo mu trupa na kobili. 

To ga malo gleda i veliko, 

jer izišlo gradu na bedeme. 
Kraj kobile pretjera đogata, 
prvi đogat na košiju siđe. 

Iz košije izleti djevojka, 

pod Halilom uhvati đogata: 

, Bogu hvala, kad sam dočekala, 
n'jesam crnu zapanula đavlu." 
Priletješe odmah hizmećari, 

od Anice konja prihvatiše, 

a pukoše topovi na gradu, 
šenluk čini od Skradina bane. 
Tad se Halil s Anicom jamio, 
pa se šeće kraj kočije zlatne, 

i često joj prinosaše glavu, 
b'jelom grlu i groznom đerdanu, 
i često joj zakidiva zube. 

Kad eto ti deset hizmećara, 

oni vode lijepu djevojku. 

Ljuto cvili lijepa djevojka, 

a spominje tursku vjeru često: 
Turska vjero, rano neprobćna, 
brže ti mi u ludosti prođe!" 
Halil svoje kafezlije pita: 

,Šta je ono, srce moje drago?" 
Kazuje mu banova Anica: 

, Moj dragane, mladi bajraktare, 
ono mi je iz dvora robinja, 

pa je babo meće na košiju, 
turkinja je, cna kukavica, 
šćerca Zlata, Brdalić-Merdana, 
zaručnica Đulića Nuhana, 
posestrima Mujova Halila. 


Evo dvan'est punijeh godina, 
sa mnom vazda u kafezu bila. 
Sad će pješe trčat bajraktari." 
Kad to oču dijete Halile, 

on niz prsi objesio glavu. 

Kad to vidje kafezlija mlada, 
pa mu Ana tiho progovara: 
Šta je tebi, dragi bajraktare, 
al' ti tanka, a visoka n'jesam, 

al' ti b'jela, al' rumena n'jesam? 
II' ti soja gospodskoga n'jesam, 
al' ti njesam na tvom srcu draga, 
što se valja po prsima glava?" 
Tad joj Halil tiho progovara: 
,Ovdje nigdje nikog moga nemam, 
nemam na kom tebe ostaviti, 
ja bih pješe trče na košiju, 

kad u tebe robinjica bila, 

nek' ti hizmet čini dovijeka." 
Onda ona njemu govorila: 

,Ti se meni ne boj ni đogatu, 
dok je babo od Skradina bane!"' 
Stadoše se svlačit bajraktari, 

i svuče se dijete Halile, 

na košiji ostavi haljine. 

Kad pedeset pođe bajraktara, 
kad su bili usred polja ravna, 
trka pješka dva puna sahata, 
potekoše laki bajraktari. 

Kad su bili u prvom sahatu, 
Mujov Halil u zadnjijem skače. 
Kad jamiše drugoga sahata, 
Mujov Halil u srednjem bijaše. 
Kad je bilo od pola sahata, 
naprijeda gleda bajraktara, 

gdje daleko Ivan ugrabio. 

Tad se za njim Halil nastavio. 
Kad stadoše pored bit ramena, 

Halil viče Ivan-bajraktara: 
,Moreš li mi primicati hala?" 
Mimo nj' momak na košiju prođe, 
a izašla Brdalića Zlata, 

pa ugleda Mujova Halila, 
poznade mu madež na mišici: 

, Bogu hvala, kad sam dočekala, 
kad ja moga vidjeh pobratima!" 
Hiljada se razori pušaka, 

u tome mu sreća donijela, 
banovi su blizu hizmećari, 

na rukama jamiše Halila, 

a topovi pukoše na gradu. 
Šenluk čini od Skradina bane, 
zet mu drugu odnese košiju. 

Na rukama njega doniješe, 
sjedoše ga tastu uz koljena, 

ban Halila ćurkom prigrlio, 

a svoju mu čašu pokučio. 

Tako traja, dok mu noćca dođe. 
Dvan'est mu se skupi vijećnika, 
pa stadoše zborit vijećnici: 
,Dajder, bane, da se poslušamo. 
Zeta steče mlada bajraktara, 

a na tebi banovina teška, 

jera tebi devedeset ljeta, 

da metnemo novog đenerala, 
nek' upravlja tvojom banovinom." 
To im bane vrlo kajil bio, 
đeneralsku Kapu ustakoše, 

a banovu hrku prigrnuše, 
đeneralsku sablju pripasaše, 

a zavika dvan'est vijećnika: 
,.Bogu hvala, novog đenerala! 
Sad upravljaj kako ti je drago." 
U Skradinu što bi poglavara, 
na zijafet iđu đeneralu, 

pa gledaju novog đenerala. 


Tako traja za nedjelju dana, 
veliki im slobod učinio, 
svačija je otvorio vrata, 

i na građu dig6 kapetana 

i obnoć mu otvorena vrata. 
Tako traja za petnaest dana, 
Modrovića diže harambaše, 
iz ćuprije Ćoravu Mariju. 
Kad šesn'esto jutro nastanulo, 
zajadio u mejhani Mujo: 
,Pave moja, posestrimo draga! 
Moreš sići do Halila moga, 
zaišti mi u brata đogata, 

da ja, Pave, iđem u Krajinu, 
beli se je Halil pokrstio 

raz Anice, kafezlije mlade. 

Da Bog da ga poželio Mujo!" 
Pava Muju u mejhani viče: 
Na zijafet hajde đeneralu, 
vazda čekaj do akšama, Mujo, 
razić' će se dvanaest vijećnika, 
pa zaišti debela đogata, 

Halil će u dževab učiniti." 
Mujo skoči na noge lagahne, 
Mujo novom dođe đeneralu. 
Kad ugleda svog brata Halila, 
pojekuje sa srdašca svoga: 
,Pristupiti valja đeneralu."' 
Kad pristupi novom đeneralu, 
dobro mu je mjesto načinio, 
vazda bio do zahoda sunca. 
Raziđe se dvanaest v'jećnika, 
Mujo brata zavika Halila: 
Moj Halile, Božji nesretniče! 
Jesi li se, brate, pokrstio 

raz banove kafezli Anice?"' 
,Nijesam se pokrstio, Mujo." 
,Daj mi konja, dijete Halile, 

da ja odmah iđem na Krajinu." 
Halil veli bratu Muju svome: 

, Odmah hajde Pavi u mejhanu. 
Noćas čekaj mene na mejhani, 
mrkle noći do sedam sahata. 
Sad ću sići pred pjanu mejhanu, 
i dovešću debela dogata, 

i dovešću cure obadvije. 

I vidiš li, nesretniče Mujo, 
otkako je Skradin postanuo, 

u njem' nikad pravo nije bilo, 
kao što sam danas učinio. 
Svačija sam vrata otvorio, 

sa kapije digć kapetana, 

a s' ćuprije Ćoravu Mariju, 

s Modrovića sedam harambaša, : 
sad u njima ni paščeta nema. 
Noćas ćemo bježat na Krajinu, 
mrkle noći o sedam sahata." 
Odmah Mujo na noge skočio, 
čeka brata u pjanoj mejhani. 
Dok mu sahat sedam udario, 
Halil siđe pred pjanu mejhanu, 
i doveđe debela dogata. 

Kraj Halila cure obadvije, 

a hazur mu Mujo iz mejhane. 
Izvedoše kosata malina. 

Halil jaše debela malina, 

a Hmjica pritište dogata, 

Halil svoga pokreće malina, 

a dariva posestrimu Pavu, 
šakom Pavi madžarije dava. 
Osta jadna kukajući Pava, 

ode Mujo gradu na kapiju, 

i pobježe poljem skradinskijem. 
Gdje je sreća, tu je i nesreća. 
Kad padoše do zelena luga, 
sve lugove pritisnula tama, 

pa zatreta, grom ga udario. 
Izgubio uz planinu puta. 
Mučio se kraj zelena luga, 
dok od brda udari Danica, 

a za njome sabah i zorica, 

a pukoše topovi na gradu. 
Za njima se potoč otisnuo, 
brdom pješci, konjem konjanici, 
uhvatiše Modrovića klanac. 
Dok se Mujo dobavio puta, 
pa na prvi bogaz napanuo, 
usu lunta oko druma puta. 
Tuđe se je prepanuo Mujo, 
pa zavika Brdalića Zlatu: 
,Baciću te sa đogata moga, 
mogu s tebe izgubiti glavu." 
A zavika kafezlija mlada: 
Moj djevere, od zlata prstene, 
ako žališ dopanuti rana, 
goni konja na lijevu stranu, 
gdje su naše zimovale ovce. 
Da uđari od Beča ćesare, 
niko tebe izvaditi neće, 


kamo I' babo od Skradina bane.' 


Svrnuše se u pećinu st'jenu, 
u pećinu konje uvedoše. 

Na Muja se sila ukupila, 

a Mujo se iz pećine brani, 

ne mogu mu ništa učiniti. 
Dovezoše baljemez-topove, 
biše Muja tri bijela dana. 

Nije lasno brdo oboriti. 

Kad četvrto jutro nastanulo, 
al' Halilu dodijala žeđa: 

,Sad ću, Mujo, zaklati malina." 
A zakuka kafezlija mlada: 

, Biće tvoja oblomljena krila!" 
Tu iziš6 od Skradina bane 

i njegovih dvanaest vijećnika. 
Što banova osuđiva pravda? 
Da dovede trides't djevojaka, 
sve sestara vlaškijeh serdara 
i pred njima Ivkovića Kosu, 
da varaju djevojke Halila, 

ne bi li ga izmamile sama. 
Strašna sila pričeka Halila, 
da ga biju iz dugih pušaka. 
Kad im kolo dođe djevojaka 
i pred njima Ivkovića Kosa, 
pa namjesti kolo na ledini, 

a zapjeva kolovođa Kosa, 

a pripjeva Mujova Halila: 
,0, turčine, dijete Halile! 


- Ako jesi muško ikoliko, 


ispanider pred pećinu stjenu, 
da me vidiš kolovođu mladu. 
I viša sam i ljepša od Ane." 


Al to čuje dijete Halile, 


u Halila, žalosna mu majka, 
Anica mu na krila zaspala, 

pa mu žao probuditi Ane. 
Opet pjevnu Kosa Ivkovića, 

a pripjeva Mujova Halila: 
,Ako li si muško ikoliko, 

da te vidim, žalosna ti majka!" 
S krila mu se probudi Anica: 
,Šta je ono pred pećinom stjenom?" 
Kolo pjeva trides't djevojaka, 
en' izašla tvoja jaranica, 
jaranica Ivkovića Kosa. 
Vidjeću je da ću poginuti." 

To joj reče, pa na noge sinu, 

a zakuka kafezlija mlada: 

, Nemoj moju gledat jaranicu, 
ubiće te, prevariti će te." 

Za to momak haje i ne haje, 


iz pećine kolu pripao, : 

uhvati se s kolovođom Konom, 

okrenuše kolo naokolo, 

ne mogaše ubiti Halila, 

Kail Kosa vidjet jaranicu, 

da djevojci na pećinu side, 

svrnu kolo pećini na vrata, 

Kad uljeze tri'est SJEVOJEKE, 

dok Anica Kosu opazila, 

s djevojkom se zagrlivši ljubi, 

Kosa vrlo mudra i razumna, 

ponijela džepe kuhanije, 

pa jim Kosa slatkariju dava, 

Iza toga do malo zemana 

neko pjevnu niz Modrović klanac, 

kako viče, k6 da jelen riče, 

i bukovo polijeće lišće. 

Halil veli: ,,Evo, Mujo, Tala." 

Mujo reče: ,,Otklen ti je Tale? 
osna ti u pećini majka!" 

Tad pukoše dvije puške male, 

i oba su bistra džeferdara, 

poznaje jih dijete Halile: 

, Eno, Mujo, dvije puške male, 

ono oba iđu Kurtagića, 

njihovi su, brate, džeferdari." 

U riječi u kojoj bijahu. 

kad pukoše dvije puške male, 

poznaje ih dijete Halile: 

Eno, Mujo, puške dvije male, 

i oba su bistra venedika, 

braća iđu, dva Ferezagića." 

U tome se zametnula kavga. 

Grmmi, s'jeva, krv se prolijeva, 

tako traja četiri sahata. 

Pala tama od neba do tala, 

nije tama da je od oblaka, 

već od brza praha i olova. 

Kad u peti sahat udario, 

vika stade pred pećinom stjenom. 
Kad ugleda dijete Halile, 

gdje se temre pobi u ledinu, 

na temretu zelen bajrak vija, 

to bijaše Đuliću Nuhane, 

tada Halil pade do Nuhana, 
ruke krile, u čelo se ljube. 
Stadoše se kupit bajraktari, 
trideset se skupi bajraktara. 
Kad se trides't skupi bajraktara, 
iz pećine šićar izvadiše, 

pod'jeli im trides't djevojaka. 
Svakom dade po tanku Madžarku, 
a Đuliću Brdalića Zlatu. 

Ko pogibe zalosna mu majka, 
ko ostade vesela mu majka! 
Dotlen bili krvnici vojnici, 

a otonlen kićeni svatovi. 

Tu šehite svoje pokopaše, 
ranjenike svoje poniješe, 
okrenuše uz Modrović klanac, 
i odoše svome zavičaju. 


Pričanje o Muju Hrnjici i njegovoj 
: braći 


Kako se među Bošnjacima, a osobito među Kra- 
jišnicima priča, Hrnjica Mujo rođen je u Lici na Ud- 
bini. Otac mu je došao iz Anatolije s Fazil-pašom, 
koji je toga vremena bio valija u Kninu. Hrnjičin se 
otac oženio sestrom Kozlića Hurem--age i poginuo 
je prigodom četovanja u Principovini. 

Njegove sinove Muja, Halila i Omera, koji iza 
njega ostaše kao nejake sirote, prihvati njegov 
daidža i othrani ih; no kad su odrasli i punoljetni 
postali, tada ih Ličani ne mogoše trpjeti, nego ih 
optuže kod oblasti, te Kozlića Hurem—agu i njegove. 
sestriće bez daljnjeg pitanja iz Like presele na drugo 
mjesto. Uzevši tako braću Hrnjice i njihovu majku, 
odvede ih Kozlić Huremaga iz Like preko Petrova 
sela, onda preko vode Korane, sela Sturlića i preko 
vrela u Pećima (Vidovskom), koje se otud još i da- 
nas zove Hurem-agina voda, a odavde u Veliku 
Kladušu u kotaru cazinskom. Tamo ih ostavi na me- 
raji, a on se povrati nazad u Liku. 

Kad su braća Hrnjice na mjestu, gdje ih je daidža 
Hurem-aga ostavio, sebi od zelenih grana nad glav- 
ama kolibu savili, tada reče njihova majka: "Sinci 
moji, vidite li, gdje smo i kako smo: nit' u desnoj nit' 
u lijevoj ništa nemamo, samo Boga Stvoritelja, Koji 
sav svijet hrani." Pri tom pogleda svoga sina Muja, 
besjedeći mu, da ode u Banju Luku i da im kupi jed- 
nu kravu za njihove hrane. To posluša Hrnjica 
Mujo, te se otputi u Banju Luku i došavši onamo na 
dućan jednoga hadžije, sjede na ćefenak, da se od- 

mori. Reče njemu taj dućandžija, da ode s dućana, 
jer da će domalo stignuti harambaša sa svojim 
društvom i od trgovaca po običaju harač pokupiti. 

Kad je Mujo razumio riječi, čudio se takvom go- 
voru, čudio se i dočudit' se ne mogao, te on reče 
bazrđan-hadžiji: "Ja sam sustao, odavde ustati neću, 
a ti možeš ići, kamo tebi drago, vjera i Bog platiću ti, 
što ti falilo bude''. Na to njega hadžija upita: "Čim 
ćeš, bolan, meni platiti, kad ja vidim da si siromašan 
i da si u jadnom stanju?'"" Onda njemu Mujo odgo- 
vori: "Vidiš ovaj mandal pred dućanom, taj će tebi 
štetu naknaditi i ćefil za me biti." 

Hadžija ostavi otvoren dućan i Muja prekrštenih 
nogu na ćefenku. Malo iza toga dođe harambaša sa 
svojim društvom. Na svima džebe i ilike i crvene ve- 
like kape, fuknjače zvane, i svilene kite do ramena, a 
na njima čohane haljine. Pristupivši dućanu, haram- 
baša potraži od Muja kabanicu, opanke i cijelo odije- 
lo za društvo. Mujo njemu sve zatražene stvari doh- 
vati iz dućana i predade bez prigovora. Kad je 
harambaša primio robu i razdijelio je među drugove, 
tada Mujo reče harambaši: "Daj pare!"" A ovaj mu 
odvrati: "Ja ne plaćam što oduzmem, Zar ti to ne 
znaš?" Kad je Mujo razumio riječi harambašine po- 
guli mandal od dućana pa udari harambašu i sa 
zemljom ga sastavi da je odmah mrtav ostanuo, a 
društvo mu u bijeg pohiti. Mujo potrči za njima u 
potjeru s mandalom i svijeh ih do vode Crkvine iz- 
van Banje Luke umlati. 

Kad to ču paša banjalučki, pozva Muju preda se, 
te ga upita, ko je i oklen je. Mujo njemu ovako od- 
govori: "Ja sam, paša, od kraja serhata, mjestimice 
od Velike Kladuše, moja me je mati opravila, da joj 
što kravice kupim." 

Onda njemu paša odgovori: "Ti ćeš kod mene 
musafir ostati, pa pošto sam ja od cara ferman do- 
bio, po kome meni valja serhat ophoditi, to ću i tebe 
sa sobom tamo povesti"". Tada paša za Muju kupi 4 

vola i poslije nekoliko dana paša pođe 12 Banje Luke 
i s Mujom dođe u Veliku Kladušu, razapne čadore 
na zemljištu Košanici, i to na mjestu, koje se i sada 
. zove "Pašina luka". 

Odmah zapovijedi, te se Muju tu sazida kula i 
ujedno Muja postavi nadzornikom kordona bos. 
Krajine i povrati se nazad u Banju Luku. 

Mujo. je prvo svoje junaštvo pokazao u Banjoj 
Luci tim, što je razbojničku četu potukao i vele, da je 
io bilo 1637. 

Od toga vremena nastavio je Mujo svoga konja 
trkati i u svakoj konjskoj obdulji njegov konj mogao 
prvi ujagmiti i dar ugrabiti; a tada je sa svojom 
braćom Halilom i Omerom, kao što se to i iz narod- 
nih pjesana, koje se i danas među bosanskim naro- 
dom pjevaju, uvidjeti može, četovao u Hrvatskoj i 
Dalmaciji i silazio do Karlovca, Zadra, Siska i čak 
do Zagreba. Kad su Mujo Hrnjica i njegova braća 
Halil i Omer u Dalmaciji četujući u ruke Đurašina 
vojvode pali i zasužnjili se, čuje to Mujov pobratim, 
Nakić Husein iz Brođa, te došavši u Kladušu, nađe 
staru mater braće Hrnjičića samu na domu. Digavši 
je na konja, odvede je na Udbinu Ličkom Mus- 
taj-begu. Kad ju je priveo, Mustaj-beg je nije mo- 
gao poznati. Onda njemu kaže Kozlić Hurem-aga, 
koji je tada sjedio kod Mustaj—bega, da je to majka 
Hrnjičina, a nju da je doveo Nakić Husein iz Posa- 
vine, koji je pobratim Hrnjice i da je došla tražiti 
pomoći od Mustaj-—bega, jer su Hrnjice u sužanj- 
stvu vojvode Đurašina. 

Kad je Kozlić to rekao, onda se majka braće 
Hrnjica prikučila i stala pred Mustaj-bega, te mu 
plačući ovo govorila: "Moja su djeca vojujući dopala 
sužanjstva vojvode Đurašina u Dalmaciji i glas ima 
da će ih skorim kod manastira na kolac nabiti, a tebi 
je, Mustaj-beže, Mujo navijek desno krilo bio i za 
tebe glavu gubio." 

Kad je Mustaj-beg stvar razumio, digne četu 

pomoću Tala Ličanina i Radojice Malog, pa po noći 
pošalje Nakić-Huseina i s njime Radojicu Malog 
kao kalauze, da uhode kulu vojvode Đurašina. Oni 
dođu kuli vojvodinoj. Sjutra dan braću Hrnjice iz 
tavnice izvedoše i svezane ih manastiru povedoše. 
Tada prispije s četom Lički Mustaj-beg, udari na 
četu vojvodinu i Hrnjice zdrave izbavi. Tom prili- 
kom pogubili su i vojvodu Đurašina i rastjerali nje- 
govo društvo, a braću Hrnjice na njihov dom u Kla- 
dušu opravili, i oni su do smrti po Krajini i 
Dalmaciji neprestano četovali. 

Između ostalog narod priča, da Muja nije moglo 
ni olovo biti, s razloga valjda, što je njega njegov 
pobratim Meho Katarica, kako vele, ubio iz puške, 
koja je napunjena bila zrnom od zlata saljevenim, 
dočekavši ga u Petrovoj gori spram Podzvizda u 
takovoj blizini, da se do njegovog ubojišta dovikati 
može, i da i sad ljudi živih imade, koji su na Mujo- 
vom grobu bili. 

Vele, da je Muja njegov pobratim Katarica Meho 
nakon razboja s Jovanom harambašom iz sela Klo- 
koča upitao, zašto njega u tolikim bitkama nikada 
olovo ne zahvati, a da je Mujo rekao: "Mene olovo 
zahvatiti ne može, nego kad bi slučajno u pušci 
mjesto olova Zlato bilo, te bi me pogodilo, tada bi me 
usmrtiti moglo." 

Kad je Katarica to od njega razumio onda da se 
time i poslužio i Muja, kao što to gore rekosmo, iz 
busije ubio. 

Narodna pjesna o pogibiji Muja Hrnjice veli, da 
je Katarica ubio Muja radi toga, što ga je zatekao sa 
svojom domaćicom. 

Kad je vijest o Mujovoj smrti čuo brat njegov 
Halil, onda on ode i osveti brata Muja, ubivši njego- 
vog krvnika Kataricu, koji je bio poturica. 

Ruševina kule, u kojoj je Mujo Hrnjica s porodi- 
com stajao, eno još i danas stoji u Velikoj Kladuši, 
na desnoj strani ceste: Na zapadnoj lijevoj strani 

ceste kladuške ima dobra voda, koja se zove 
"Hrnjičin bunar", a ima tamo kamena stupa, u-kojoj 
je Mujo barut tukao i pripravljao. Valja još i to pri- 
pomenuti da se u Vel. Kladuši istočno na desnoj 
strani nalazi uz brijeg jedna naravna ploča, po kojoj 
se i sad uzbrdice dobro vide konjske ploče kao da su 
urezane i još neki kao urezani znakovi. Među naro- 
dom se pripovijeda da su ti znakovi ploče od konja 
Muja Hrnjice i od njegovog koplja. 

Hrnjica Halil poginuo je u Banjoj Luci povodom 
jedne pobune, u kojoj je poginuo glasoviti Tale 
Ličanin. Njihova turbeta i danas se kazuju. Omer 
Hrnjica poginuo je kod vrela Korjenice, pošavši u 
Liku. Dočekao ga u busiji Stojan harambaša i ubio 
ga. O smrti matere Hrnjičine ne zna se ništa, pa niti 
za njezin grob niko pripovijedati ne umije. 

Pjesne narodne mnogo govore o Mujovom sinu 
Omeru; nijesam mogao o njemu ništa saznati, valjda 
je mlad poginuo. Nije ni čudo što se pleme Hrnjičića 
u ono kavgali doba upropastilo: 


Ovaka je krvava Krajina: 

s krvi ručak, a s krvi večera, 
svak krvave žvače zalogaje, 
nikad b'jela danka za odmorka. 


Kosta HORMANN 

RJEČNIK 
manje poznatih riječi 


abaija - konjski pokrivač - abahija 

adžamija - neiskusan, nevješt, neupućen 
adžemovka - sablja perzijske izrade 

aferim - odlično! tako je! živ bio! 

ahar - 1. štala, konjušnica; 2. gostinska soba 
alaj - parada, svečani ophod; pukovnija, regimenta 
alat - konj crvenkaste, riđaste dlake 

amanet - povjerenje, preporuka, zavjet 
ašićare - javno, očevidno, otvoreno 

atlija - konjanik, konjica 

avaz - glas 

azgin - pomaman, obijesan 


baht - sreća 

bakračlije - široki stremen, široke uzenđije mazvatić 
ovako što su široke i slične bakraču, bakrenom 
kotlu 

balčak - držak od sablje ili mača 

baljemez - starinski dalekomemi top velikog kalibra 

bazrđan - trgovac 

bedevija - kobila arapske pasmine 

begenisati - 1. svidjeti se; 2. izabrati, odabrati nešto; 
3. odobriti, odobravati 

beli - sigurno, zaista; da, tako je 

bez - vrsta platna 

biljur - kristal 

bir - 1. jedan; 2. pravi, najbolji; Ž. jedno Isto; čim, 
istom što 

birdem - odmah, odjednom 

bodulice - otočanke 

bogaz - grlo, ždrijelo, tjesnac 

boj - stas, rast; kat, sprat 

bojali - obojen, bojadisan, našaran 

borija - truba 

boščaluk - dar koji se sastoji od odjevnih predmeta 
zamotanih u jedan komad platna, u bošču 

brašljenica - kruh, hljeb 

budžak - kut, ugao 

buljugbaša - zapovjednik jednog buljuka (čete) 
burma - vitica, vjenčani prsten 

busija - zasjeda 

butun - sav, Čitav, CIO 


čatali - račvast, rašljast; zamršen 

čejiz - djevojačka oprema koju nevjesta donosi u 
mladoženjinu kuću 

čelenka - vrsta perjanice, napravljena od zlata ili sre- 
bra u obliku spojenih pera, ponekad ukrašena 
dragim kamenjem 

čibuk - kamiš, cijev sa lulicom na jednom kraju koja 
služi za pušenje 

čifta - udarac konja, magarca ili mazge stražnjim 
nogama 

čifutin - pripadnik jevrejske vjeroispovijesti 

čirak - svijećnjak, stalak no kojem gore svijeće 

čivija - drveni ili željezni klin, čavao 


ćage - papir, hartija 

ćar - dobitak, zarada 

ćeif - dobro raspoloženje, naslađivanje, uživanje; 
volja, prohtjev, hir 

ćemerli - sagrađeno na ćemer, na svod, svođen 

ćenar - kraj, granica 

ćilitli - zabravljen, zaključan 

ćorda - sablja 

ćurak - muški kaput podstavljen i opšiven krznom, 
bunda, kožuh 


damar - živac 

delija - junak, junačina 

demir - gvožđe, željezo 

dimiskija - sablja izrađena, kovana u Damasku 

din - vjera, vjerozakon 

divan - vijeće, skupština; dvor; razgovor 

divit - pernica sa mastionicom zajedno 

dizgin - kajiš, kožni povođac od uzde 

dohakati - doći kome glave, upropastiti; učiniti kraj 
nečemu 

dolaf - nepomični ormar s policama, pričvršćen uza 
zid ili uzidan 

dorat - konj zatvorenocrvene, crvenosmeđe dlake 

dova - molitva Bogu; blagoslov 

duman - dim, magla; briga, zamagljenost misli 

dundar - gomila živih bića (ljudi, stoke) 


džada - cesla, drum, put 

džeferdar - vrsta starinske puške koja je ukrašena 
sedefom i ponekad dragim kamenjem 

dževab - odgovor 


đeisija - odjeća, ruho, odijelo 

đerđef - drveni okvir na nogarima za vezenje 
đidija - obješenjak, živahan mladić; zanesenjak 
đogat - bjelkast konj, bijelac, bjelaš 

đuvegija - mladoženja 


eglenisati - razgovarati 

eski - SLAr 

evlad - porod, djeca; potomak 

fajda - korist, dobu 

feredža - vrsta ženskog ogrtača od crne ili modre 
čohe, koji su muslimanske žene oblačile prili- 
kom izlaska na ulicu 

fermen - vrsta prslika od čohe, kadife ili šajaka 
(sukna), izvezen gajtanima, sprijeda sasvim olt- 
voren i ne skopčava se; ženski fermen je obično 
od kadife i više je ukrašen vezom i gajtanima 

figanj - vika, vriska, plač, kuknjava 

fisna - plemenita 

fitilj - pamučni gajtan ili traka u svijeće i petrolejske 
lampe; upaljač u starinskih topova i pušaka 


gajret - nastojanje, zauzimanje; pomoć; zagrijanost, 
privrženost 

galeša - crn konj ili vo 

galin - crni konj, vranac 


haber - vijest, glas, obavijest 
haberdar - vjesnik, glasonoša, glasnik; top ili puška 

,Oglasnik" 

hair-dova - blagoslov; Bogu upućena molitva za 
nečije dobro ili sreću 

hajirli - sretno, neka je sretno! 

hajrola - koje dobro? da Bog da prema dobru, šta 
ima 

halal - ono što je vjerski dozvoljeno; ono što je bla- 
gosloveno, što je na pošten način stečeno; oprost 

hali - pust, sam, bez ikoga, prazan 

hamajlija - 1. zapis zavijen u platno ili kožu, obično 
u obliku trokuta, koji se nosi uza se privezan na 
mišicu ruke, obješen o vratu ispod odijela ili 
prišiven na odjeću; 2. mala knjižica sa izrekama 
iz Kur'ana i molitvama na arapskom jeziku, koja 
se obično nosi u kožnoj ili platnenoj kesici ili u 
limenoj kutiji : 

harambaša - vođa hajduka, vođa razbojnika 

haran - stidan, lijepo odgojen; fig. vrijedan, valjan, 
česltit 

harčiti - trošiti, trošak činiti 

hasta - bolesnik, bolestan 

hatar - misao, pamet; ljubav, volja, želja 

hazur - gotov, spreman, prisutan 

hazurola - spremni da ste! spremajte se! 

hefta - sedmica, nedjelja dana 

hegbe - bisage 

hendek - opkop, rov iskopan oko zidina utvrđenog 


herđelaš - konj koji pripada skupini rasnih konja 

hesabiti - računati, misliti, smatrali 

hila - varka, prevara, podvala 

hizmećar - sluga, služitelj 

hizmet - služba, dvorba, podvorenje, usluga 

hošđeldija - dobrodošlica 

hrka - gornja haljina od raznih tkanina, naložena 
pamukom i prošivena, pamuklija 

hrsuz - lopov, kradljivac 


ićindija - treća po redu (računajući od početka dana) 
muslimanska svakodnevna molitva (namaz) čije 
vrijeme obavljanja počinje oko sredine vremena 
između podneva i zalaza sunca 

iman - vjerovanje u jednog Boga; vjera islam 

ino - drugo 

išaret - gestikulacija (bilo da se vrši kretnjama ruku, 
prstiju, tijela ili mimikom) 

izun - dozvola, dopuštanje, privola, pristanak 


Jabandžija - stranac, tuđin, nesrodnik 

jacija - vrijeme (doba) oko dva sahata poslije zalaza 
sunca, kada se klanja istoimena muslimanska 
molitva 

jafta - 1. tabla s natpisom, cedulja, pismeni ras- 
pored; 2. odjeljenje, odred, grupa 

jagluk - duguljasti rubac od finog beza, zlatom izve- 
zen na jednom uglu 

jalah - uzvik, prema arapskom ya Allah! - o Bože, 
Bože pomozi! 

jamiti - 1. uzeti, uhvatiti, zgrabiti, 2. ostaviti, proći 
se, okaniti se 

jarak - 1. postelja, ležaj; 2. onaj koji pomaže i skri- 
va hajduke i uopšte odmetnike od vlasti 

jauklija - draga, voljena djevojka, odabranica 

jazuk - šteta 

jemin - zakletva 


kadifa - svilena baršunasta tkanina 

kafezlija - fig. djevojka koja živi u izdvojenosti, tj. 
u kafez-odaji (sobi sa drvenim rešetkama na pro- 
zorima) 

kahar - žalost, tuga, briga; ružnja, pogrda, nasilje 

kajda - melodija, napjev 

kajil - sporazuman, spreman, voljan 

kalčine - dokoljenice od abe, suknene bijele dokolje- 
nice koje se nose u čizmama 

kalem - olovka, pero od trstike 

kanat - krilo (krilo pernate životinje, prozorsko kri- 
lo, krilo od vrata itd.) 

kandžija - bič 

kapidžija - vratar 

kara - cn 

karar - zaključak, odluka; stupanj; mjera; prilika 

karaula - stražarnica, vojna pogranična stanica 

katana - naoružani vojnik-konjanik, husar 

katul-ferman - zapovijest kojom se naređuje da se 
neko pogubi 

kaurin - nemusliman; nevjernik 

kavad - vrsta svilene haljine 

kika - duga kosa u čovjeka ili žene, perčin, pletenica 

kolan - jednostruki muški ili ženski pojas; konjski 
pojas koji drži sedlo ili samar čvrsto uz konja 

kolovrat - |. preslica na točak koji se pokreće no- 
gom; 2. vrtlog, kovitlac, vir 

konak - 1. prenoćište, noćište; 2. jednodnevno puto- 
vanje, dan hoda; 3. bolja kuća kakvog uglednog 
domaćina; 4. zgrada valije ili kakvog drugog 
dostojanstvenika; 5. muško odjeljenje, muška 
kuća 

košija - trka; ono što se stavlja kao dar pobjedniku 
trke 

krmzi - crven 

kulaš - konj sivopepeljaste boje, konj boje olova 

kurisati - postaviti, namjestiti 

kuršum - 1. olovo; 2. puščano zrno, puščani metak 


lakrdija - 1. riječ, govor; 2. komedija bez književne 
vrijednosti koja ima za cilj da izazove smijeh po 
svaku cijenu; šala 

londža - mjesto (bilo u kući ili izvan) gdje se 
održavanju sastanci, gdje se sjedi, razgovara, 
vijeća ili pije 

lunta - vrsta topa 


madžarija - madžarski zlatnik koji se i danas kao 
dukat nalazi u prometu, a upotrebljava se 
kaoženski nakit 

magaza - dućan sazidan od kamena, podrum 

mahana - nedostatak, pogreška, zamjerka 

mahandžija - onaj koji nalazi mahane, nedostatke 

mahzar - 1. kolektivna molba ili tužba, peticija, 
upućena iz naroda višim turskim vlastima; 2. 
izvještaj 

malin - naziv za konja (vjerovatno manjeg rasta) 

maštrafa - čaša, naročito čaša sa ukrašenim staklom 
iz koje se pije šerbe 

mavi - plav kao nebo 

mazgal - puškarnica na kamenoj kuli, prozorčić na 
kamenoj kuli ili tamnici, koji s unutrašnje strane 
širok, a s vanjske uzak, tako da se može samo 
puščana cijev proturiti 

međer - dakle, bogme 

mejdan - junački dvoboj 

merdevine - stepenice 

merdžan - koral 

mezar - grob, raka 

mirija - carska imovina, carsko blago 

mubareći - sretno! čestitam veselje! 

mukajet - zainteresovan, pažljiv, obazriv 

muma - svijeća 

murećef - crnilo, vrsta crnog mastila, tinte 

mušema - ovošteno platno, gumirano plaino 


nadžak - vrsta starinske bojne opreme: sjekirica na 
dugom dršku, u koje je s jedne strane oštrica, a s 
druge strane ušice (malj) u obliku čekića 

nalimanka - njemačka puška, puška njemačke izrade 

nam - glas, popularnost 

nijet - namjera, nakana, naum 

nišan - 1. cilj, meta; 2. biljeg, znak na tijelu, 
mladež; 3. orden, odlikovanje; 4. biljega, obiljež 
je, dar koji se daje djevojci kod zaruka ili prosid- 
be 


okahriti (se) - ožalostiti (se), snužditi (se) 
ordija - vojska, armija u Osmanskoj Carevini 
osejriti - razgledati, pregledati 


pandur - stražar, oružani Čuvar 

parip - konj 

peča - koprena na licu 

pejik - glasnik, kurir, ulak 

perčin - pramen ili čuperak kose na vrh glave ili na 
zatioku 

pirinč - žuta bronza 

poharčiti - potrošiti 

populan - ukrašen pulama (žutim kolutićima od ko- 
vine) ili kakvim drugim gizdavim stvarčicama 
od kovine 

postole - lahka plitka obuća 

potrefiti - pogoditi 

pretil - debeo 

prst-šehadet - kažiprst desne ruke koji se podiže pri 
namazu kod izgovaranja šehadeta, tj. svjedočenja 
da nema boga osim Allaha dž.š. i da je Mu- 
hammed (S) Njegov rob i Njegov poslanik; u 
pjesmi Hmjica Mujo u Janoku zarobljen stoji da 
je zhemogi) Halil nazvao selam išaretom 

ulacijom) - gde ra pm, PEROM ARE OM i 

tj. podižući kažiprst 

pusat - 1. oružje; 2. jabuke sg her konjska oprema 

putalj - putast (koji ita bjeli biljeg), putonog konj 


regementa - 1. puk; 2. mnoštvo, gomila 
rezil - osramoćen, obrukan, ponižen 
rus - crvenkast, riđ, rumen, rujan 


sabur - strpljivost, strpljenje 

sačak - 1. isturena streha preko zida; 2. okolica 
(posao) koja se a na haljinku ili na bajrak 

kao ukras - ,,a ze bajrak poklopio / sav mu 
sačak od suhoga zala" 
sagrija" korice od sablje ili noža 

ibija - vlasnik, gospodar; posjednik; domaćin 

sakli - neveseo, brižan, mučan 

salte Safeta" cura ko oja je samo u kafezu, izdvoje- 
no stasala - ,,Meni, Mujo, salte kafezlija.." 

sasluk - vrsta tanke trske 

sejir - gledanje, razgledanje, promatranje, nas- 
lađivanje u promatranju s klkijiće lijepog 

selam - muslimanski poz 

sent - strana, kraj, pravac; ug. zavičaj, rodni kraj 

serdar - - glavar, starješina, zapovjednik, vojskovođa 

serhat - krajina, pogranični kraj, granica 

sidžim - uzica, , uže 

sihir - čarolija, mađija, čini 

silah - oružje 

sile - šamar, pljuska 

sindžir - lanac 

sirbazica - vračara 

skaline - stepenice, stube 

skemlija - stolica 

sohbet - razgovor , sjedeljka, sijelo, sastanak 

soldat - vojnik 

srčali - staklen 

srma - srebro 

srmali - srebren 

surudžija - gonič, pratilac uz konja 

suvaldžija - 1. ispitivač, onaj koji postavlja pitanja; 
2. suvaldžijama se naživaju meleći ( anđeli) 
Munkir i Nekir, koji po islamskom vjerovanju 
ispituju umrloga u grobu nakon sahrane 


šćemlija - stolica, skemlija 

šehadet - islamsko očitovanje da nema boga osim 
Allaha dž.š. i da je Muhammed (S) Njegov rob i 
Njegov poslanik 

šenli - veseo, raspoložen, nasmijan 

šerbet - zaslađena voda ili voćni sok 

ševerlija - predmet nakićen kojekakvim ukrasnim 
privjescima, naročito nakićeni dio konjske 
opreme; sedlo, uzda i sl. 

šićar - korist, dobitak, plijen 

šikli - nacifran, dotjeran, suhim zlatom, varakom ob- 
lijepljen I 

šilte = vuneni četverouglasti dušečić za sjedenje; 
dugi, tanki, vuneni madrac koji se stere po sećiji 

šimšir-tahte - zasloni, daske koje se ukoso stavljaju 
iznad meita u mezaru 

škriljak - šešir, klobuk 

šućur - hvala, zahvala (upućena Bogu) 


"takum - 1. pribor, servis, kompletna oprema; 2. 
,takum učiniti", ,aakum udariti"! - srediti, uredi- 
ti, opremiti 

tamam - 1. potpuno, upravo, istom; 2. dobro! 
(potvrdno rečeno) 

tebdil - promjena, prerušavanje u drugo odijelo, 
maskiranje 

tefter - bilježnica; računska knjiga; trgovačka knjiga 
dugovanja i potraživanja 

temre - koplje, držak od bajraka 

teneće - lim, pleh 


tenef - konopac, uže 

terkija - 1. zavežljaj opreme (kao što je kabanica, 
sedžada itd.) koji se kajiševima priveže za 
oblučje na zadnjoj strani sedla; 2. dio starije ž 
enske narodne nošnje, ukrasrii privjesak koji visi 
zakačen sa strane o pojasu ! 

tertibiti - raspoređivati, raspored napraviti 

testir - dozvola, dopuštanje ! 

tiftik - potpuno iscijepan, raspadnut 

tlaka - 1. kuluk; 2. robija, prisilan rad; 3. trag 

tokmak - malj; glavat debeo komad drveta, kao mali 
topuz 

tola - trpeza za kojom redna čaša naokolo hoda; čaša 
kojom se napijaju zdravice i 

trefiti - pogoditi ' 

tuč - bronza | 

tura - 1. monogram, grb osmanskih sultana, koji 
stoji na početkusvakog fermana; 2. ona strana 
kovanog novca na kojoj se nalazi tura, odnosno 
lik i ime vladara 

turćija - turska melodija, arija, turska pjesma 


usulane - pristojno, pametno 


vakat - vrijeme, doba I ! 

varakli - 1. pozlaćen, posrebren; 2. srebrenaste boje 

venedik - venecijanska, mletačka puška 

vlah - pogrdan naziv za pripadnika nemuslimanske 
vjere 

vranin - vranac, crn konj 


zaftiti.- 1. držati disciplinu, red; 2. uzdržavati, 
zadržavati, sprečavati, ustezati 

zatrapiti - Zavući 

zeman - vrijeme 

zenđil - bogat 

zile - 1. par metalnih okruglih pločica (u obliku ta- 
njirića) koje zveče udaranjem jedne o drugu ; 2. 
praporac, zvonce 

zijafet - gozba, ručak ili večera sa više raznih jela i 
za više gostiju 

zorba - nasilje, teror 


200 j 


Sadržaj 


Mujo Hrnjica - epski i historijski 5 
OLEJE VE 


. Mujo Hrnjica pogubi Šimuna Brehulju 17 

. Mujo Hrnjica izbavlja svog pobra AFRiut : 
Osmana 35 

. Gojeni Halil i deset hajduka 45 

. Serdar-aga Mujo i Milan Ćesedžija. 54 

. Muja liječe vile planinkinje 78—— NT 

. Klađušanin Mujo i Kostreš harambuđu NM 

. Hmjica Mujo u Janoku zarobljen =9| 

8. Ženidba Muja Hrnjice 106 
9. Zenidba Gojenog Halila. 113 

10. Kotarani otimlju Mujova đogata 124 

11. Halil traži Mujova đogata. 141 

12. Hrnjice u Skradinu 151 


ID NRBR ww NN 


Pričanje o Muju Hrnjici i njegovoj brdel 184 


Rječnik manje poznatih riječi 191 


Pjesme o Muji Hrnjici 
Crtež na koricama: Klis u 17. stoljeću 


Recenzenti 
Zilhad Ključanin i Šaćir Filandra 


Lektor i korektor 
Munib Maglajlić 


+ U Priprema 1 
El-Kalem Izdavačka djelatnost Mešihata IZ. -e 
: Glavni urednik : 
Hilmo Neimarlija ' 


Likovni 1 tehnički urednik 
Selim Jarkoč 


"Izdavač 
Mešihat Islamske zajednićče Bosne i Hercegovine 
Sarajevo, JNAEIU/I = 


{: Za izdavača 
Muhamed Mrahorović 


Tiraž 
10 000 


 Štamp: a 
Grafička radnja , Spektar", E. Užice, Kneza Lazara 2. 


Za štampariju 
Željko Dimitrijević 


KOPNENIH 


MUJO HRNJICA - epski ili istorijski. Ili, pak: i 
epski i istorijski. Dilema je lažna, u zbiljskom pos- 
tavljanju , imena i djela Muje Hrnjice"' dilema ne 
postoji. Ko je meritorum toga, istinskoga, postav- 
ljanja? Narod, s jedne strane, narod čije je Mujo 
Hrnjica ,,kolektivno umjetničko djelo''. Dakle, Mus- 
limani. S druge strane, meritorum je znanost, ozbilj- 
na i nepotkupljiva lica. Narod, tako, kaže: stvorio 
sam na sliku i priliku svoje mašte svoga gaziju, | - 
on postoji. Nauka, potom, će reći: postoji epska i 
postoji istorijska zbilja; epska je zbilja srvarnija od 
istorijske, ma kakav povijesni njihov odnos bio; 
epska je zbilja istinskija jer je zbilja umjetničkog dje- 
la (Hajdeger'i dr.). A šta sa istorijom, šta sa tom :- 
varljivom sličicom, pogotovo kad prođe kroz hilja- 
duumnožene retuše pobjednika? Pa, prosto, sve na 
drhtureću ručicu gospođice (drugarice) istorije: 
Mujo Hrjica ide u pohod u druge zemlje - ali i bra- 
ni svoj dom; Mujo Hrnjica ubija svoga neprijatelja - 
ali se s njime i bratimi. U Evropi se to zvalo, i još se 
uvijek zove, viteški život. Kod nas: sirova, pokatkad 
i surova, stvarnost se in groso seli u nadolazeće 
pamćenje. KANN A sjedne gi 

Pjesme o Muji Hrnjici, u obradi dr Maglajlića, 
su, prvo, nakana da naša sirovost preraste u 
viteštvo. Drugo, dug jednome narodu - vraćanje što 
mu neopozivo pripada. Treće, pred-očavanje dru- 
gim istorodnim narodima pjevanog bogatstva, 
parčeta onoga blaga što se imenuje epikom, auten- 
tičnim duhom. Četvrto, pokušaj vraćanja ,,na nor- 
malu''" onoga budnoga polit-oka, zoran ukaz da is- 
krivljenje postojiu njemu samome, a ne u predmetu 
koji gleda (u Muji Hrnjici). 


(Iz recenzije Zilhada KLJUČANINA) 


